މަންދޫބުން ކުރެއްވި މަސައްކަތް 7\nދީނުގެ ދަންނަބޭކަލުންނާއި މުޚާޠަބުކޮށް އިސްތިފާނު ބުނި ބުނުން\n1 އުއްތަމަ އިމާމު އިސްތިފާނު ކުރެން ސުވާލު ކުރިއެވެ. ”މި ވާހަކަތަކަކީ ތެދު ވާހަކަތަކެއް ތަ؟“\n2 އިސްތިފާނު ޖަވާބުގައި ދެންނެވިއެވެ. ”އިއްޒަތްތެރި އެންމެ ހާ އަޚުންނޭ، އައްސަވާ. އިބްރާހީމްގެފާނު ޙާރާންއަށް ވަޑައިގަތުމުގެ ކުރިން މެސޮޕޮތާމިޔާގައި އަޅުގަނޑުމެންގެ މަތިވެރި ރަސްކަލާނގެ އެކަލޭގެފާނުގެ ކުރިފުޅުމައްޗަށް ފާޅުވެ ވަޑައިގެންނެވި.3މާތްރަސްކަލާނގެ އިބްރާހީމްގެފާނަށް އެންގެވި. ’ކަލޭގެ އަމިއްލަ ރަށާއި ތިމާގެމީހުން ދޫކޮށް ތިމަންކަލާނގެ ދައްކަވާ ރަށަށް ކަލޭ ދާށޭ.‘4ދެން އިބްރާހީމްގެފާނު ފުރާތު ކޯރުގެ ވަށައިގެންވާ ސަރަހައްދު ދޫކޮށް ޙާރާންއަށް ވަޑައިގެން އެތާނގައި ދިރިއުޅުއްވަން ފެށި. ދެން އެކަލޭގެފާނުގެ ބައްޕާފުޅު އަވަހާރަ ވުމުން ތިޔަ އެންމެހާ އަޚުން މިހާރު ތިޔަ ދިރިއުޅެމުންދާ ޤައުމަށް މާތްރަސްކަލާނގެ އިބްރާހީމްގެފާނު ބަދަލު ކުރެއްވި.5އޭރު އެކަލާނގެ އިބްރާހީމްގެފާނަކަށް އެ ބިމަކުން އެއްވެސް ބައެއް ހިބަކޮށެއް ނުދެއްވާ. އެންމެ ކުޑަވެގެން ފޫޓެއް ހާ މިންވަރު ވެސް އޭރު އަދި އެކަލާނގެ އިބްރާހީމްގެފާނަކަށް ނުދެއްވާ. ނަމަވެސް މާތްރަސްކަލާނގެ އިބްރާހީމްގެފާނަށް ވަޢުދުފުޅު ކުރެއްވީ އެކަލޭގެފާނާއި އެކަލޭގެފާނުގެ ދަރިކޮޅުގެ މީހުންނަށް އެބިން ދެއްވާނެ ކަމުގަ. މާތްރަސްކަލާނގެ އިބްރާހީމްގެފާނަށް މި ފަދައިން ވަޢުދު ކުރެއްވި އިރު އަދި އިބްރާހީމްގެފާނުގެ އެއްވެސް ދަރިކަލަކު ނުވޭ.6މާތްރަސްކަލާނގެ އިބްރާހީމްގެފާނަށް އެންގެވީ އެކަލޭގެފާނުގެ ދަރިކޮޅުގެ މީހުން އެމީހުންގެ ޤައުމު ނޫން ބީރައްޓެހި ޤައުމެއްގައި އުޅެން ޖެހޭނެ ކަމުގަ. އަދި އެ ރަށުގައި އަޅުންގެ ގޮތުގައި ވަރަށް އަނިޔާލިބި ހަތަރުސަތޭކަ އަހަރު ހޭދަކުރާނެ ކަމުގަ.7މާތްރަސްކަލާނގެ ވަޙީ❖ ވަޙީ: ވަޙީ އަކީ މާތްރަސްކަލާނގެ މީސްތަކުންނަށް އަންގާދިނުމަށްޓަކާ މީހަކަށް އަންގަވާ ހާމަކުރައްވާ ބަސްފުޅެވެ. މިފަދަ ވަޙީ ބަސްފުޅު އެންގެނީ އެކަލާނގެ އެދިވޮޑިގެންވާގޮތް ހާމަކުރައްވާ އަދި ވެފައިވާ ކަންތަކާއި ވާން ހުރި ކަންތައް މީސްތަކުންނަށް ނުވަތަ މީހަކަށް އަންގާދިނުމަށެވެ. މާތްރަސްކަލާނގެ މިފަދައިން އަންގަވާ ބަސްފުޅުތައް ހާމަކޮށް އެހެންމީހުންނަށް އަންގާދޭ ކޮންމެ މީހަކީވެސް ވަޙީ ހާމަކޮށްދޭ މީހުންނެވެ. ކުރެއްވި. ’ނަމަވެސް އެމީހުން އެ ފަދައިން އަޅުވެތި ކުރި ޤައުމަށް ތިމަންކަލާނގެ ކޯފާލައްވާނަމޭ.‘ ދެން އެއަށް ފަހު އިބްރާހީމްގެފާނުގެ ދަރިކޮޅުގެ މީހުން އެ ޤައުމުން ބޭރަށް ގޮސް އިބްރާހީމްގެފާނަށާއި އެކަލޭގެފާނުގެ ދަރިކޮޅުގެ މީހުންނަށް މާތްރަސްކަލާނގެ ދެއްވާނެ ބިމުގައި އެބައިމީހުން އެކަލާނގެ ކިބަފުޅަށް އަޅުކަން ކުރާނެ ކަމުގައި ވެސް މާތްރަސްކަލާނގެ އެންގެވި. 8 މާތްރަސްކަލާނގެ އިބްރާހީމްގެފާނަށް އެންގެވި. ’ތިމަންކަލާނގެއާއި ކަލެއާއި ދެމެދު މި ކުރެވުނު ޢަހުދުނާމާ ހަނދާން ހުރިކަމާއި އަދި އެ ޢަހުދުނާމާގައި ކަލޭ އެއްބަސްވެފައިވާ ކަން ހާމަކުރުމަށްޓަކައި ކަލޭމެންގެ ހުރިހާ ފިރިހެންދަރިން ޚިތާނު ކުރަން ޖެހޭނޭ.‘ އެހެން ކަމުން އިބްރާހީމްގެފާނު އެކަލޭގެފާނުގެ ދަރިކަލުން އިސްޙާޤުގެފާނުގެ އުމުރުފުޅުން އަށްވަނައަށް ވީދުވަހު އެދަރުކަލުން ޚިތާނު ކުރެއްވި. އަދި ފަހުން އިސްޙާޤުގެފާނު އެކަލޭގެފާނުގެ ދަރިކަލުން ޔަޢުޤޫބުގެފާނު ޚިތާނު ކުރެއްވި. އަދި ޔަޢުޤޫބުގެފާނު ވެސް އެކަލޭގެފާނުގެ ބާރަ ފިރިހެން ދަރިކަލުން ޚިތާނު ކުރެއްވި. މިއީ އަހަރެމެންގެ ދަރިކޮޅުގެ މަޝްހޫރު ބާރަ ކާބަފައިކަލުން.\n9 ޔޫސުފުގެފާނަކީ ވެސް ޔަޢުޤޫބުގެފާނުގެ ބާރަ ދަރިކަލުންގެ ތެރެއިން އެއް ދަރިކަލެއް. ޔޫސުފުގެފާނުގެ އެއްބަފާބޭބެއިން އެކަލޭގެފާނުގެ މައްޗަށް ވަރަށް ބޮޑަށް ހަސަދަވެރިވެ އެކަލޭގެފާނު އަޅެއްގެ ގޮތުގައި މިޞްރަށް ވިއްކާލި. ނަމަވެސް މާތްރަސްކަލާނގެ އެކަލޭގެފާނާއި އެކުގައިވި. 10 މާތްރަސްކަލާނގެ އެކަލޭގެފާނަށް ދިމާވި ހުރިހާ އުނދަގުލެއްގައި އެކަލޭގެފާނަށް އެހީފުޅުވެ ވޮޑިގެންވި. އަދި މިޞްރުގެ ވެރިޔާ ފިރުޢައުނުގެ ހިތުގައި އެކަލޭގެފާނުގެ މައްޗަށް ގަދަރު ލެއްވި. އަދި އޭގެ އިތުރުން މާތްރަސްކަލާނގެ ޔޫސުފުގެފާނަށް ވަރަށް މަތިވެރި ޙިކުމަތްތެރިކަން ވެސް ދެއްވި. މިޞްރުގެ ރަސްގެފާނު ޔޫސުފުގެފާނަށް މުޅި މިޞްރުގެ ގަވަރުނަތުކަން ދެއްވި. އަދި އެ ރަސްގެފާނުގެ ގަނޑުވަރުގެ ހުރިހާ މުދަލަކާއި އަގުހުރި އެއްޗެއް ޔޫސުފުގެފާނުގެ ބެއްލެވުމުގެ ދަށަށް ދޫކޮށްލެއްވި.\n11 ދެން މުޅި މިޞްރުގައާއި އަދި ކަންޢާނުކަރައަށް❖ ކަންޢާނު: މިއީ މާތްރަސްކަލާނގެ ބަނީއިސްރާއީލު މީހުންނަށް ދެއްވުމަށް ވަޢުދުފުޅުކުރެއްވި ސަރަހައްދަށް ކިޔޭނަމެވެ. މިއީ ގާތްގަޑަކަށް މެދުތެރޭ ކަނޑާ އުރުދުންކޯރާއި ދޭތެރޭގައިވާ ސަރަހައްދެވެ. ވަރަށް ބޮޑު ތަދަކާއި ކުރިމަތިވެ މީސްތަކުންނަށް ވޭނާއި ކެކުޅުން ލިބުނު. އަދި އަހަރެމެންގެ ކާބަފައިންނަށް އެއްވެސް ގޮތަކުން ކެއުމަށް ބޭނުން ކުރާ ގޮވާން ލިބޭނެ ގޮތެއް ނެތުނު. 12 ދެން ޔަޢުޤޫބުގެފާނަށް މިޞްރުގައި ގޮވާން ލިބެން ހުރި ވާހަކަ އަޑު އިވުމުން އެކަލޭގެފާނު އެކަލޭގެފާނުގެ ބައެއް ފިރިހެން ދަރިކަލުން އަހަރެމެންގެ ކާބަފައިން ފުރަތަމަ ފަހަރަށް މިޞްރަށް ފޮނުއްވި. 13 ދެވަނަ ފަހަރަށް އެބައިމީހުން މިޞްރަށް ދިޔަ ދަތުރު ޔޫސުފުގެފާނު އެކަލޭގެފާނުގެ ބޭބެއިންނަށް އެކަލޭގެފާނަކީ ކާކުކަން ބުނެ ހާމަކޮށް ކިޔާދިން. އަދި ފިރުޢައުނަށް ވެސް ޔޫސުފުގެފާނުގެ އާއިލާއާއި މެދު ހުރިހާ ކަމެއް އެނގިވަޑައިގެންނެވި. 14 ދެން ޔޫސުފުގެފާނު އެކަލޭގެފާނުގެ ބައްޕާފުޅާއި އާއިލާގެ މީހުންނަށް މިޞްރަށް އައުމަށް އެދި ދެންނެވި. އެމީހުންގެ އަދަދު މުޅިއެކު ހަތްދިހަ ފަހެއް ކަމުގައި ވި. 15 ދެން ޔަޢުޤޫބުގެފާނު މިޞްރަށް ވަޑައިގެންނެވި. އެކަލޭގެފާނާއި އަދި އަހަރެމެންގެ ކާބަފައިން ވެސް އެ ރަށުގައި ވަޒަންވެރިވެ އުމުރު ދުވަހަށް އެ ރަށުގައި ދިރިއުޅެ މަރުވެ ދިޔަ. 16 ނަމަވެސް މަރުވުމަށް ފަހު އެމީހުން ވަޅުލުމަށް ޝެޚެމުގައި އިބްރާހީމްގެފާނު ހަމޯރުގެ ދަރިކޮޅުގެ މީހުންގެ އަތުން ގަނެފައިވާ ބިމަށް ގެންދެވުނު.\n17 ދެން މާތްރަސްކަލާނގެ އިބްރާހީމްގެފާނަށް ކުރެއްވި ވަޢުދުފުޅު ފުރިހަމަ ކުރެއްވުމުގެ ވަގުތު އަތުވެއްޖެ. އޭރު އަޅުގަނޑުމެންގެ މީސްތަކުންގެ އަދަދު މިޞްރުގައި ވަރަށް ގިނަ ވެއްޖެ. 18 އޭރު މިޞްރުގެ ވެރިކަމަށް އިސްވި ރަސްގެފާނަށް ޔޫސުފުގެފާނާއި ބޭހޭ ގޮތުން އެއްވެސް އެއްޗެއް ނޭނގޭ. 19 އެ ރަސްގެފާނަކީ މަކަރުވެރި ހީލަތްތެރި ރަސްކަލަކު ކަމުގައިވި. އަދި އެރަސްގެފާނު އަޅުގަނޑުމެންގެ މީސްތަކުންނާއި މެދު ވަރަށް އަނިޔާވެރިކަމާއި އެކު ކަން ކުރަމުން ގެންދިޔަ. އެރަސްގެފާނު އަޅުގަނޑުމެންގެ މީސްތަކުންނަށް އެމީހުންނަށް ލިބޭ ދަރިން ހަމަވިހެއުމާއި އެކު ބޭރަށް އެއްލާލާ މަރުވުމަށް ދޫކޮށްލުމަށް ވެސް އަންގާ މަޖުބޫރު ކުރި.\n20 މޫސާގެފާނު❖ މޫސާގެފާނު: މޫސާގެފާނަކީ މާތްރަސްކަލާނގެ އައްޔަނު ކުރެއްވި ބަނީއިސްރާއީލުންގެ މުހިންމު ވެރިޔާއެވެ. އެކަލޭފާނަށް މާތްރަސްކަލާނގެ އެންގެވީ މިޞްރުގައި އަޅުވެތިވެފައިވީ ބަނީއިސްރާއީލުގެ އެންމެ ހައި މީސްތަކުން އެ އަޅުވެތިކަމުން ސަލާމަތްކޮށް މިޞްރުން ބޭރަށްގެންދިޔުމަށެވެ. މޫސާގެފާނަކީ މާތްރަސްކަލާނގެ އެންގެވި ޤަވާއިދާއި ގާނޫނުތައް މީސްތަކުންނަށް އަންގަވައިދެއްވި ރަސޫލުބޭކަލެއް ވެސް މެއެވެ. މާތްރަސްކަލާނގެ އެންގެވި އެންމެ ޚާއްސަ ދިހަ އަމުރުފުޅު އެކަލާނގެ މީސްތަކުންނަށް އެންގެވީ މޫސާގެފާނު މެދުވެރި ކުރައްވައެވެ. ވެސް އުފަންވީ މި ދުވަސްވަރު. އެކަލޭގެފާނު ވީ ވަރަށް ވެސް ރީތި ކުއްޖަކު ކަމުގަ. އެކަލޭގެފާނުގެ މައިންބަފައިން ތިން މަސް ވަންދެން އެކަލޭގެފާނު ބެލެހެއްޓި. 21 ނަމަވެސް ތިން މަސް ވުމުން އެމީހުންނަށް މަޖުބޫރު ވީ ރަސްގެފާނު އަމުރުކުރައްވާފައި ވާ ގަވާއިދާއި އެއްގޮތަށް ކަން ކުރުމަށް. މޫސާގެފާނު ބޭރަށް އެއްލާލެވުނު ހިނދު ރަސްގެފާނުގެ ދަރިކަނބަލުންނަށް އެކަލޭގެފާނު ފެނިވަޑައިގެން ގެންދެވި. އަދި އެ ކަމާނާގެ އަމިއްލަ ދަރިކަލަކު ފަދައިން އެކަލޭގެފާނު ބަލާ ބޮޑު ކުރެއްވި. 22 މޫސާގެފާނަށް މިޞްރުގައި ލިބެން ހުރި އެންމެ މަތީ މޮޅު ތައުލީމު ހާސިލު ވި. އަދި އެކަލޭގެފާނަކީ ބަސްމޮށުންތެރިކަމަށް ކުޅަދާނަ ފުރިހަމަ ބާރުގަދަ ހަށިގަނޑެއްގެ ވެރިއެއް ކަމުގައި ވި.\n23 މޫސާގެފާނުގެ އުމުރުފުޅުން ސާޅީސް އަހަރުފުޅުގައި އެކަލޭގެފާނުގެ ދަރިކޮޅުގެ މީހުން ކަމުގައި ވީ ބަނީއިސްރާއީލު މީހުންގެ ކަންތައްތައް ހުރިގޮތާއި އެމީހުންގެ ހާލު ބައްލަވާލެއްވުމަށް އެކަލޭގެފާނު އެމީހުންގެ ގާތަށް ޒިޔާރަތް ކުރެއްވުމަށް ގަސްތު ކުރެއްވި. 24 އެދުވަހު މޫސާގެފާނަށް މިޞްރުގެ މީހަކު ބަނީއިސްރާއީލު މީހަކަށް އަނިޔާކޮށް ނިކަމެތިކޮށް ކަން ކުރާ ތަން ފެނިވަޑައިގަތް. އެކަލޭގެފާނު އެ ބަނީއިސްރާއީލު މީހާ ސަލާމަތްކޮށް އޭނާއަށް އަނިޔާދިން މީހާ މަރާލި. 25 މޫސާގެފާނު ހީފުޅު ކުރެއްވީ އެކަލޭގެފާނު މެދުވެރިކުރައްވާ މާތްރަސްކަލާނގެ ބަނީއިސްރާއީލު މީހުން މިނިވަން ކުރައްވަން އުޅޭކަން ބަނީއިސްރާއީލުގެ އެންމެ ހާ މީސްތަކުންނަށް ވެސް އެނގޭނެ ކަމުގަ. ނަމަވެސް އެމީހުންނަކަށް މި ކަމެއް ނުވިސްނުނު.\n26 އަނެއްދުވަހު ބަނީއިސްރާއީލުގެ ދެމީހަކު އެކަކު އަނެކަކާ ޒުވާބުކޮށް ތަޅާ ފޮޅަނިކޮށް މޫސާގެފާނު ދެކެވަޑައިގަތް. އެހިނދު އެދެމީހުން ސުލްޙަ ކުރެއްވުމަށްޓަކައި މޫސާގެފާނު ވިދާޅުވި. ’އޭ ބަލަ ކަލޭމެން ދެމީހުން ތިޔައީ ދެ އަޚުންނެއް ނޫން ހޭ؟ ވީއިރު ކަލޭމެން ދެމީހުން ތިޔަ ހާ ނުބައިކޮށް އެކަކު އަނެކަކާ ދޭތެރޭ ތިޔަ ކަން ކުރަނީ ކީއްވެ ހޭ؟‘\n27 މިއަޑުއަހާ އެދެމީހުންގެ ތެރެއިން ފުރަތަމަ ޒުވާބު ފެށި މީހާ މޫސާގެފާނު ކޮއްޕާލާފައި ބުނި. ’ކަލޭ ތިޔައީ އަހަރެމެންގެ ވެރިޔާ ނުވަތަ ގާޒީ ކަމުގައި ޢައްޔަން ކުރީ ކާކު ހޭ؟ 28 އިއްޔެގަ އެ މިޞްރުގެ މީހާ މަރާލި ހެން ތި އުޅެނީ އަހަރެން ވެސް މަރާލަން ހޭ؟‘ 29 މޫސާގެފާނަށް މި ބަހުގެ އަޑު އިވިވަޑައިގެން މިޞްރު ދޫކޮށް މިދްޔާން އޭ ކިޔުނު ރަށުގައި ބީރައްޓެއްސެގެ ގޮތުގައި ވަޒަންވެރިވެ ދިރިއުޅުއްވި. އެކަލޭގެފާނުގެ ދެފިރިހެން ދަރިކަލުން އުފަންވީ އެ ރަށުގަ.\n30 މީގެ ސާޅީސް އަހަރު ފަހުން ޠޫރުސީނާ ފަރުބަދަ ކައިރީގައި އަނދަ އަނދާ ހުރި ގަސްބޮނޑިއެއްގެ ތެރެއިން މަލާއިކަތަކު އެކަލޭގެފާނަށް ފެނިވަޑައިގެންނެވި. 31 އެމަލާއިކަތާ ފެނިވަޑައިގަތުމުން ވީ ހައިރާނުގެ ސަބަބުން މޫސާގެފާނު ރަނގަޅަށް ބައްލަވާލެއްވުމުގެ ގަސްތުގައި ތަން ކޮޅެއް ކައިރިއަށް ޖެހިވަޑައިގެންނެވި ހިނދު އެކަލޭގެފާނަށް އިވި ވަޑައިގަތީ މަތިވެރި މާތްރަސްކަލާނގެ ވަޙީ ބަސްފުޅުގެ އަޑުފުޅު. 32 ’މިއީ ތިމަންކަލާނގެ. ކަލޭގެފާނުގެ ކާބަފައިން ކަމުގައިވާ އިބްރާހީމްގެފާނާއި އިސްޙާޤުގެފާނާއި ޔަޢުޤޫބުގެފާނުގެ ކަލާނގެ.‘ މޫސާގެފާނަށް އެ އަޑުފުޅު އިވުމުން ބިރުން ގޮސް ރޫރޫއަޅަން ފެށި. އަދި އިތުރަށް އިސް އުފުލާ އެދިމާއަށް ބަލާލަން ވެސް ނުކެރުނު.\n33 މާތްރަސްކަލާނގެ މޫސާގެފާނަށް ވަޙީކުރެއްވި. ’ކަލޭގެފާނުގެ ފައިވާން ބާލާށޭ. އެއީ ކަލޭގެފާނު ތިޔަ ހުރީ މާތް ބިމެއްގެމަތީގައޭ. 34 ތިމަންކަލާނގެ މީސްތަކުންނަށް މިޞްރުގައި ލިބެމުންދާ އަނިޔާ އާއި އެމީހުންގެ ވޭނުން ފުރިފައި ވާ ރުއިމުގެ އަޑު ތިމަންކަލާނގެ އައްސަވާ ވޮޑިގެންފިމޭ. އެހެން ކަމުން ތިމަންކަލާނގެ އެމީހުން ސަލާމަތްކޮށް މިނިވަން ކުރާނަމޭ. އާދޭ. ތިމަންކަލާނގެ ކަލޭގެފާނު އަނބުރާ މިޞްރަށް ފޮނުވާނަމޭ.‘\n35 މޫސާގެފާނަކީ ބަނީއިސްރާއީލު މީހުން އެމީހަކާއި ގަބޫލު ނުވި މީހާ. އެމީހުން މޫސާގެފާނާއި ދިމާލަށް ބުނި. ’ކަލޭ ތިޔައީ އަހަރެމެންގެ ވެރިޔާ ނުވަތަ ގާޒީ ކަމުގައި ލީ ކާކު ހޭ؟‘ ނަމަވެސް އަދަމުން ދިޔަ ގަހުގެތެރެއިން މާތްރަސްކަލާނގެ ދެއްކެވި މަލާއިކަތާ މެދުވެރިކުރައްވާ ބަނީއިސްރާއީލު މީހުންގެ މައްޗަށް ވެރިކަން ކުރުމަށާއި އަދި އެމީހުން ސަލާމަތް ކުރުމަށް އެކަލާނގެ ފޮނުއްވީ ހަމަ އެ މޫސާގެފާނު. 36 އަދި އެތައް މުޢުޖިޒާތް ތަކަކާއި އަލާމާތްތަކެއް މެދުވެރިކޮށް ބަނީއިސްރާއީލު މީހުން ސަލާމަތްކޮށް މިޞްރުން ނެރެ ބަހުރުލްއަހުމަރުގެ ތެރެއިން ގެންދިއުމަށް މާތްރަސްކަލާނގެ އެކަލޭގެފާނަށް ބާރު ދެއްވި. އަދި ހަނަފަސް ސަހަރާގެ ތެރޭގައި ސާޅީސް އަހަރުވަންދެން އެމީހުންގެ ކަންތައްތައް ބަލަހައްޓާ އެމީހުންގެ މައްޗަށް ވެރިކަން ކުރީ އެކަލޭގެފާނު.\n37 މޫސާގެފާނު ބަނީއިސްރާއީލު މީހުންނަށް އެންގެވި. ’ބަނީއިސްރާއީލު މީހުންގެ ތެރެއިން އަހަރެން ފަދަ އެހެން ރަސޫލު ބޭކަލަކު މާތްރަސްކަލާނގެ ކަލޭމެންގެ ގާތަށް ފޮނުއްވާނޭ. އެކަލޭގެފާނީ ކަލޭމެން ފަދަ ބަނީއިސްރާއީލު މީހަކު ކަމުގައި ވާނޭ.‘ 38 އަހަރެމެންގެ މީސްތަކުން އެކުގައި ހަނަފަސް ބިމަށް ގެނެސް އެމީހުންނާއި އެކުގަ އެތާނގައި ވީ މޫސާގެފާނު. އަދި ޠޫރުސީނާ ފަރުބަދައިގައި މާތްރަސްކަލާނގެ މަލާއިކަތާ އެކަލޭގެފާނަށް ދިރިހުރުން ލިބޭ މި ބަސްފުޅުތައް އަހަރެމެންނަށް އަންގައިދިނުމަށްޓަކައި ވިދާޅުވި.\n39 ނަމަވެސް އަހަރެމެންގެ ކާބަފައިން އެކަލޭގެފާނުގެ ބަސްފުޅުތަކަކަށް ކިޔަމަންތެރިއެއް ނުވި. އެމީހުން އެކަލޭގެފާނާއި ދެކޮޅު ހަދާ އެނބުރި މިޞްރަށް ދިއުމަށް ހިތުގެއަޑިން އެދުނު. 40 މޫސާގެފާނު ފަރުބަދަ މަތީގައި ވަނިކޮށް އެމީހުން ހާރޫނުގެފާނަށް ބުނި. ’އަހަރެމެންނަށް މަގުދައްކާނެ ކަހަލަ ކަލާނގެތަކެއް އަހަރެމެންނަށް ހަދާދޭށޭ. އެއީ އަހަރެމެން މިޞްރުން ނެރެގެން ގެނައި މި މޫސާގެފާނަށް ވީ ގޮތެއް އަހަރެމެންނަކަށް ނޭނގެއޭ.‘ 41 ދެން ހަމަ އެހިނދު އެމީހުން ޅަގެރިއެއްގެ ސިފައިގަ ކަލާނގެއެއް ހަދާ އެއަށް ޤުރުބާންތައް ކޮށް އެކަމުގެ މައްޗަށް އުފާ ފާޅު ކުރި. 42 އެކަމުގެ ސަބަބުން މާތްރަސްކަލާނގެ އެކަލާނގެ މީސްތަކުން ދޫކޮށް ލައްވާ އެމީހުންނަށް ފުރަގަސް ދެއްވި. ދެން އެމީހުން އުޑުގައިވާ ތަރިތަކަށް އަޅުކަން ކުރި. މި ކަންތައް އެ ހިނގައިދިޔައީ ނަބީބޭކަލުންގެ ފޮތްކޮޅުގައި ލިޔެވިގެން ވީ ފަދައިން.\n’އޭ ބަނީއިސްރާއީލު މީހުންނޭ. ކަލޭމެން ހަނަފަސް ސަހަރާގެ ބިމުގައި ހޭދަކުރި ސާޅީސް އަހަރު ޤުރުބާންތައް ކޮށް ވެދުންތަކައިގެން އައީކީ ތިމަންކަލާނގެ އަރިހަކަށް ނޫނޭ.\n43 ކަލޭމެންގެ ހިތުގައި އެންމެ މުހިންމު މަޤާމެއް ދެވިފައިވީ ކަލޭމެންގެ އަތުން ހަދާފައިވީ ކަލާނގެތައް ކަމުގައިވާ ތަކެއްޗާ މެދުއޭ. މޮލޯޚުގެ ބުދުފައްޅިއަށޭ. ރެފާންއޭ ކިޔުނު ކަލާނގެ ގެ ތަރިއަށޭ. މިއީ ކަލޭމެންގެ އަމިއްލަ އަތުން އަޅުކަން ކުރުމަށްޓަކައި ހެދި ކަލާނގެތަކޭ. ކަލޭމެން ތިޔަ ހެން ކަން ކުރުމުގެ ސަބަބުން ތިމަންކަލާނގެ ކަލޭމެން ބާބިލޯނިޔާއަށް ވުރެ ވެސް ދުރަށް ފޮނުވާލާނަމޭ.‘\n44 މާތްރަސްކަލާނގެ ފޭލިގެކޮޅު❖ މާތްރަސްކަލާނގެ ފޭލިގެކޮޅު: މިއީ ބަނީއިސްރާއީލު މީހުން ހަނަފަސް ސަހަރާގެ ތެރޭގައި ވީއިރު މާތްރަސްކަލާނގެ ކިބަފުޅަށް އަޅުކަން ކުރުމަށް ހަދާފައިވީ އެއްތަނުން އަނެއްތަނަށް ގެންދެވޭ ފޭލިގެއެކެވެ. މިތަން ބައިކުރެވިފައި ވަނީ ދެބަޔަކަށެވެ. އެއީ މާތް ބަޔާ އެންމެ ޙުރުމަތްތެރި ބަޔެވެ. މާތްރަސްކަލާނގެ މޫސާގެފާނު މެދުވެރިކުރައްވާ އެންގެވި ދިހައަމުރުފުޅު ލިޔެވިގައިވާ ހިލަ ވާ ފޮށިކޮޅު ވަނީ އެންމެ ޙުރުމަތްތެރި ތާގައެވެ. ސުލައިމާނުގެފާނު ބައިތުލްމަގްދިސް ބިނާކުރައްވަން ދެން ބަނީއިސްރާއީލު މީހުން މާތްރަސްކަލާނގެ ކިބަފުޅަށް އަޅުކަންކުރީ މިފޭލިގޭގައެވެ. އަހަރެމެންގެ ކާބަފައިން ހަނަފަސް ސަހަރާގެ ބިމަށް ގެންދިޔައެވެ. އެ ފޭލިގެކޮޅު ހެދިފައި ވީ މާތްރަސްކަލާނގެ މޫސާގެފާނަށް އެތަން ހެދުމަށް އެންގެވި ގޮތަށް އެންގެވި މިނަށް. މި ޚާއްސަ ފޭލިގެކޮޅު ހެދިފައިވީ މާތްރަސްކަލާނގެ މޫސާގެފާނަށް ދެއްކެވި ނަމޫނާއާ މުޅިން އެއްގޮތަށް ވެސްމެ. 45 އަދި މީގެ އެތައް ޒަމާނެއް ފަހުން މި ބިމުގައި ވީ މާތްރަސްކަލާނގެ ކިބައަށް އީމާން ނުވާ ޤައުމުތަކުގެ މީސްތަކުން މި ބިމުން އެކަލާނގެ ފައްސަވާލެއްވި. އަދި ކާބަފައިންގެ ކިބައިން މިލްކުވި މިފޭލިގެ ޔަޝޫޢުގެފާނުގެ ވެރިކަމުގެ ދަށުގައި އެމީހުންނަށް އަލަށް ލިބުނު ބިންތަކުގައި ވެސް ބެހެއްޓުނު. އަދި ދާއޫދުގެފާނުގެ ރަސްކަމާއި ޖެހެންދެން ވެސް އެ ފޭލިގެ އެތަނުގައި ހުރި.\n46 މާތްރަސްކަލާނގެ ރުހިވޮޑިގަތުން ދާއޫދުގެފާނަށް ލިބިވަޑައިގެން ވި. އަދި އެކަލޭގެފާނު މާތްރަސްކަލާނގެ ކިބަފުޅުން އެދިލެއްވީ ބަނީއިސްރާއީލު މީހުން އަޅުކަން ކުރުމަށްޓަކައި ތަނެއް ހެދުމަށް. 47 އެކަމަކު މި އަޅުކަން ކުރުމަށް ޚާއްސަކުރެވުނު އިމާރާތް ބިނާކުރީ ސުލައިމާނުގެފާނު. 48 ނަމަވެސް އެންމެ މަތިވެރި ކަލާނގެ ވޮޑިގެންވަނީކީ އިންސާނުންގެ އަތުން ބިނާކޮށްފައިވާ އިމާރާތް ތަކަކު ނޫން. ނަބީ ޔަޝަޔާޙުގެފާނަށް މާތްރަސްކަލާނގެ އެކަލާނގެ ކިބަފުޅާއި މެދު މިފަދައިން ވަޙީ ކުރެއްވި.\n49 ’ތިމަންކަލާނގެ ތަޚުތަކީ އުޑޭ. ތިމަންކަލާނގެ ފައިދަށުގޮނޑިއަކީ ބިމޭ. ވީއިރު ތިމަންކަލާނގެ ކިބަފުޅަށްޓަކައި ކަލޭމެން ބިނާކުރާނީ ކޮންކަހަލަ އިމާރާތެއް ހޭ؟ ތިމަންކަލާނގެ ދިރިއުޅޭނީ ކޮންކަހަލަ ތަނެއްގަ ހޭ؟\n50 ތިމަންކަލާނގެއީ ހުރިހާ އެއްޗެއް އުފައްދަވާ ހެއްދެވި ކަލާނގެއެއް ނޫން ހޭ؟‘ “\n51 އިސްތިފާނު ވާހަކަ ކުރިއަށް ގެންދަވަމުން ވިދާޅުވިއެވެ. ”ކަލޭމެންނަކީ ގޮތް ދޫ ނުކުރާ ޖާހިލު މާތްރަސްކަލާނގެ ކިބަފުޅަށް އީމާން ނުވާ ބައެއް. ކަލޭމެންގެ ކަންފަތްތައް ތިޔަ ވަނީ ބަންދުވެފަ. އެހެން ކަމުން ކަލެމެންނަކަށް މާތްރަސްކަލާނގެ ބަސްފުޅުގެ އަޑެއް ނީވޭ. ކަލޭމެން އަބަދު ވެސް މާތްރަސްކަލާނގެ މާތްރޫޙުފުޅާއި ދެކޮޅުވެރިވޭ. ކަލޭމެންގެ ކާބަފައިން ވެސް ކަން ކުރީ ހަމައެފަދައިން. 52 ކަލޭމެންގެ ކާބަފައިން އަނިޔާ ނުކުރާ ދެރަކޮށް ނަހަދާ އެންމެ ނަބީބޭކަލަކު ވެސް ވޭ ތަ؟ މާތްރަސްކަލާނގެ ޚާއްސަކުރައްވާ ފޮނުއްވާނެ މަތިވެރި ސާލިހު މީހާ އަންނަ ވާހަކަ ފާޅުކޮށް އެންގުމަށް ފޮނުއްވި ނަބީބޭކަލުން ވެސް އެމީހުން މަރާލި. އަދި މިހާރު ކަލޭމެން އެ ޚާއްސަކުރައްވާ ފޮނުއްވި މަތިވެރި މީހާ އާއި ވެސް ދެކޮޅުހަދާ އެކަލޭގެފާނު ވެސް މަރާލާފީމު. 53 މާތްރަސްކަލާނގެ މަލާއިކަތުން މެދުވެރިކުރައްވާ މޫސާގެފާނަށް އެންގެވި ބަސްފުޅުތައް އެކަލޭގެފާނު ކަލޭމެންނަށް އަންގަވައި ދެއްވި. ނަމަވެސް ކަލޭމެން އެ ބަސްފުޅުތަކަށް ނުކިޔަމަންތެރިވޭ.“\nމީސްތަކުން ހިލައިންތަޅާ އިސްތިފާނު މަރާލި\n54 އިސްތިފާނުގެ މި ވާހަކަތައް އިވުމުން ބަނީއިސްރާއީލުގެ ވެރިން އޭނާ ދެކެ ރުޅިއައިސް ރަތްވިއެވެ. 55 ނަމަވެސް އިސްތިފާނު ވީ މާތްރޫޙުފުޅުން ފުރިފައެވެ. އޭނާ އުޑާއި ދިމާ މައްޗަށް ބެލިއެވެ. އެވަގުތު އޭނާއަށް ފެނުނީ މާތްރަސްކަލާނގެ މަތިވެރި ކަރާމަތްފުޅުގެ ވިދާ ނޫރުފުޅެވެ. އަދި މަތިވެރި ކަލާނގެ ކަނާއަތްޕުޅު ފަރާތުގައި އީސާގެފާނު ވަނިކޮށެވެ. 56 އެވަގުތު އިސްތިފާނު ބުންޏެވެ. ”އަހަރެންނަށް ސުވަރުގޭގެ❖ ސުވަރުގެ: ސުވަރުގެއަކީ މާތްރަސްކަލާނގެ ވޮޑިގެންވާތަނެވެ. އެތާގައި މަލާއިކަތުން ވެސް ވެއެވެ. އީސާގެފާނު ޤަބޫލުކޮށް އެކަލޭގެފާނުގެ ބަސްފުޅުތައް އަހާ އެބަސްފުޅުތަކާއި އެއްގޮތަށް އަމަލުކުރާ މީހުން މަރުވުމަށް ފަހު އެކަލާނގެ ހަޒްރަތުގައި ނިމުމެއް ނުވާ ޙަޔާތެއް ވޭތުކުރާނެ ތަނަކީ ސުވަރުގެއެވެ. އެފަދަ މީހުން އެތަނުގައި މަލާއިކަތުން ފަދައިން ރޫހާނީ ބަޔަކު ކަމުގައި ވާނެއެވެ. ސުވަރުގޭގައި އަނދިރިކަމެއް ނުވެއެވެ. އެތާގައި ވޭނެއް ހިތާމައެއް ވެސް ނުވެއެވެ. އަދި އެތާގައި މަރުވުމެއް ވެސް ނުވެއެވެ. ދޮރޯށިކޮޅުތައް ހުޅުވިގެން ވާތަން އެބަފެނޭ. އަދި މަތިވެރި ކަލާނގެ ދެއްވާ އެންމެ މަތިވެރި މަޤާމުގައި އިންސާނާގެ ދަރިކަލުން ވާތަން މަށަށް އެބަފެނޭ.“\n57 ހަމައެވަގުތު ބަނީއިސްރާއީލުގެ ދީނީކޯޓުގައި ވީ އެންމެން އިސްތިފާނުގެ އެ ވާހަކަތަކުގެ އަޑުނާހަން ވެގެން ކަންފަތުގައި އަތް އަޅާ ހަޅޭއްލަވަން ފެށިއެވެ. އަދި އެންމެން އެއްފަހަރާ އޭނާއާ ދިމާޔަށް ދުއްވައިގަތެވެ. 58 އަދި އެމީހުން އިސްތިފާނު ދަމާ ގެންގޮސް ރަށުގެ ބޭރަށް ގެންދިޔައެވެ. ދެން އޭނާގެ ގަޔަށް ހިލަ އުކަން ފެށިއެވެ. އިސްތިފާނު އާއި ދެކޮޅަށް ހެކިދިން ހެކިން ދިޔައީ އެމީހުންގެ ގައިގައި ވީ ސާލުތައް އެތާނގައި ވީ ޝާއުލްއޭ ކިޔުނު ޒުވާން ފިރިހެނަކާއި ހަވާލުކޮށްފައެވެ. 59 އެމީހުން އިސްތިފާނު މަރާލުމަށް އޭނާގެ ގައިގައި ހިލަތަކުން ތަޅަމުން ދިޔަ ވަގުތު އިސްތިފާނު ދުޢާ ކުރިއެވެ. ”މާތްސާހިބާ އީސާގެފާނު. މި އަޅާގެ ފުރާނައާއި ހަވާލުވާ.“ 60 އޭނާ ބިންމަތީ ކަކޫ ޖަހައިގެން އޮވެ ރޮއެގަތެވެ. ”މާތްސާހިބާ. އެމީހުންގެ މި ފާފައިގެ އަޒާބު އެމީހުންނަށް ނުދެއްވާފާނދޭ.“ ހަމަ އެހެން ބުނެ ނިމުނު ވަގުތު އޭނާގެ ފުރާނަ ދިޔައެވެ.\n❖7:7 ވަޙީ: ވަޙީ އަކީ މާތްރަސްކަލާނގެ މީސްތަކުންނަށް އަންގާދިނުމަށްޓަކާ މީހަކަށް އަންގަވާ ހާމަކުރައްވާ ބަސްފުޅެވެ. މިފަދަ ވަޙީ ބަސްފުޅު އެންގެނީ އެކަލާނގެ އެދިވޮޑިގެންވާގޮތް ހާމަކުރައްވާ އަދި ވެފައިވާ ކަންތަކާއި ވާން ހުރި ކަންތައް މީސްތަކުންނަށް ނުވަތަ މީހަކަށް އަންގާދިނުމަށެވެ. މާތްރަސްކަލާނގެ މިފަދައިން އަންގަވާ ބަސްފުޅުތައް ހާމަކޮށް އެހެންމީހުންނަށް އަންގާދޭ ކޮންމެ މީހަކީވެސް ވަޙީ ހާމަކޮށްދޭ މީހުންނެވެ.\n❖7:11 ކަންޢާނު: މިއީ މާތްރަސްކަލާނގެ ބަނީއިސްރާއީލު މީހުންނަށް ދެއްވުމަށް ވަޢުދުފުޅުކުރެއްވި ސަރަހައްދަށް ކިޔޭނަމެވެ. މިއީ ގާތްގަޑަކަށް މެދުތެރޭ ކަނޑާ އުރުދުންކޯރާއި ދޭތެރޭގައިވާ ސަރަހައްދެވެ.\n❖7:20 މޫސާގެފާނު: މޫސާގެފާނަކީ މާތްރަސްކަލާނގެ އައްޔަނު ކުރެއްވި ބަނީއިސްރާއީލުންގެ މުހިންމު ވެރިޔާއެވެ. އެކަލޭފާނަށް މާތްރަސްކަލާނގެ އެންގެވީ މިޞްރުގައި އަޅުވެތިވެފައިވީ ބަނީއިސްރާއީލުގެ އެންމެ ހައި މީސްތަކުން އެ އަޅުވެތިކަމުން ސަލާމަތްކޮށް މިޞްރުން ބޭރަށްގެންދިޔުމަށެވެ. މޫސާގެފާނަކީ މާތްރަސްކަލާނގެ އެންގެވި ޤަވާއިދާއި ގާނޫނުތައް މީސްތަކުންނަށް އަންގަވައިދެއްވި ރަސޫލުބޭކަލެއް ވެސް މެއެވެ. މާތްރަސްކަލާނގެ އެންގެވި އެންމެ ޚާއްސަ ދިހަ އަމުރުފުޅު އެކަލާނގެ މީސްތަކުންނަށް އެންގެވީ މޫސާގެފާނު މެދުވެރި ކުރައްވައެވެ.\n❖7:44 މާތްރަސްކަލާނގެ ފޭލިގެކޮޅު: މިއީ ބަނީއިސްރާއީލު މީހުން ހަނަފަސް ސަހަރާގެ ތެރޭގައި ވީއިރު މާތްރަސްކަލާނގެ ކިބަފުޅަށް އަޅުކަން ކުރުމަށް ހަދާފައިވީ އެއްތަނުން އަނެއްތަނަށް ގެންދެވޭ ފޭލިގެއެކެވެ. މިތަން ބައިކުރެވިފައި ވަނީ ދެބަޔަކަށެވެ. އެއީ މާތް ބަޔާ އެންމެ ޙުރުމަތްތެރި ބަޔެވެ. މާތްރަސްކަލާނގެ މޫސާގެފާނު މެދުވެރިކުރައްވާ އެންގެވި ދިހައަމުރުފުޅު ލިޔެވިގައިވާ ހިލަ ވާ ފޮށިކޮޅު ވަނީ އެންމެ ޙުރުމަތްތެރި ތާގައެވެ. ސުލައިމާނުގެފާނު ބައިތުލްމަގްދިސް ބިނާކުރައްވަން ދެން ބަނީއިސްރާއީލު މީހުން މާތްރަސްކަލާނގެ ކިބަފުޅަށް އަޅުކަންކުރީ މިފޭލިގޭގައެވެ.\n❖7:56 ސުވަރުގެ: ސުވަރުގެއަކީ މާތްރަސްކަލާނގެ ވޮޑިގެންވާތަނެވެ. އެތާގައި މަލާއިކަތުން ވެސް ވެއެވެ. އީސާގެފާނު ޤަބޫލުކޮށް އެކަލޭގެފާނުގެ ބަސްފުޅުތައް އަހާ އެބަސްފުޅުތަކާއި އެއްގޮތަށް އަމަލުކުރާ މީހުން މަރުވުމަށް ފަހު އެކަލާނގެ ހަޒްރަތުގައި ނިމުމެއް ނުވާ ޙަޔާތެއް ވޭތުކުރާނެ ތަނަކީ ސުވަރުގެއެވެ. އެފަދަ މީހުން އެތަނުގައި މަލާއިކަތުން ފަދައިން ރޫހާނީ ބަޔަކު ކަމުގައި ވާނެއެވެ. ސުވަރުގޭގައި އަނދިރިކަމެއް ނުވެއެވެ. އެތާގައި ވޭނެއް ހިތާމައެއް ވެސް ނުވެއެވެ. އަދި އެތާގައި މަރުވުމެއް ވެސް ނުވެއެވެ.


Vagah Negi Cycle Gai Kuran Beynunvi Dhathuru Nimumun Anburaa Rahdhukohdheefi - Vaguthu\nކޮވިޑް-19 އާ ހެދި ބައެއް ގައުމުތަކުގައި އަޅާފައިވާ ފިޔަވަޅުތަކުގެ ސަބަބުން ގިނަބަަޔަކަށް ދަނީ އުނދަގޫތަކާއި ކުރިމަތިލަމުންނެވެ. އެ އުނދަގޫތައް ތަހައްމަލު ކުރަމުންދިޔަ ޓަމިލް ނެޑޫއަށް ނިސްބަތްވާ ޕްރަސަންތް ވެސް ކުރިމަތިލާން ޖެހުނެވެ. ކޮއިމްބަތޫރްގެ ސުލުރްގައި ސައި ހަދައި ދޭ މީހެއްގެ ގޮތުގައި އުޅެމުންދިޔަ ޕްރަސަންތް ބޭނުންވީ ފުރަބަންދުގައި އޭނާގެ އާއިލާ ގެއަށް ގެންދިއުމަށެވެ.\nއެހެން ނަމަވެސް ފުރަބަންދާއި ގުޅިގެން ދަތުރުފަތުރު މެދުކަނޑާލާފައި އޮތުމުން އޭނާއަށް ހަދާނެ ގޮތް ވަނީ ހުސްވެފައެވެ.\nއެންމެ ފަހުން މެއި 18 ވަނަ ދުވަހު އޭނާ ވަނީ ސުލުރްގައި ހުންނަ ވޯކްޝޮޕެއްގެ ބޭރުގައި ހުރި ސައިކަލަކަށް އަރައިގެން 200 ކިލޯ މީޓަރަށް ދަތުރުކޮށް، އޭނާގެ އާއިލާ ގެއަށް ގެންގޮސް ދީފައެވެ. އޭނާ އެ ސައިކަލުގައި އޭނާގެ އަނބިމީހާއާ ދެ ކުދިން ގެންދިޔައެވެ.\nޕްރަސަންތް އެ ސައިކަލުގައި ދިޔަފަހުން އެ ސައިކަލުގެ ވެރި ފަރާތް ކަމަށްވާ ސުރޭޝް ކުމާރްއަށް އޭނާގެ ސައިކަލު ޕާކު ކޮށްފައި ހުރި ތަނުގައި ނެތް ކަން އެނގި އެ ސަކައިލު ހޯދަން މަސައްކަތް ކުރިއެވެ. އަދި އެކަން ފުލުހުންގެ ސަމާލުކަމަށް ގެންނަން ފުލުހަށް ދިއުމުން ފުލުހުން ވަނީ އެ މީހުން އުޅެމުންދަނީ ކޮވިޑް-19 ކަންތައްތަކުގައި ކަމަށް ބުނެފައެވެ. އަދި ފުރަބަންދު ނިމުމުން އެ މައްސަލަ ބަލާނެ ކަމަށް ފުލުހުން ބުންޏެވެ.\nއެންމެ ފަހުން ކުމާރް އަމިއްލައަށް އެ ސައިކަލް ހޯދުމުގެ މަސައްްކަތް ފެށިއެވެ. އެގޮތުން އެ ސަރަހައްދުގެ ސީސީޓިވީ ފޫޓޭޖް ހޯދައި، އެ ސައިކަލު ވަގަށް ނެގި މަންޒަރު ފެންނަ ވީޑިއޯ އާއްމުންނަށް ދައްކައިގެން ޕްރަސަންތްއަކީ ކާކުކަން ހޯދިއެވެ.\nއަދި ޕްރަސަންތަށް ގެއަށް ދެވުނުއިރު، އޭނައަށް ވަނީ ސައިކަލް ވަގަށް ނެެގިކަން ފަޅާއަރާފައިވާ ކަން އެނގިފައެވެ. އެކަމާއި އޭނާ އަށް އަދަބު ލިބިދާނެ ކަމުގެ ބިރުން، އެ ސައިކަލުގެ ވެރިފަރާތަށް އެޑްރެސްކޮށް، އޭނާ ވަނީ އެ ސައިކަލު ފޮނުވާލާފައެވެ.\nއަދި މިދިޔަ ހޮނިހިރު ދުވަހު ކުމާރްއަށް ފޯނު ކޯލެއް އަންނަނީ އޭނާގެ ނަމުގައި ޕާރްސަލެއް އިން ކަމުގެ ވާހަކަ ބުނާށެވެ. އަދި އެ ޑެލިވަރީ ކޮށްދޭނެ ކަމަށާއި، އަދި ޑެލިވަރީ މިހާއަށް 1400 ރުޕީސް ދިނުމަށް އެ މީހުން ބުނެފައި ވެއެވެ.\nއެ ޑެލިވަރީ މީހާ އައުމުން އޭނާއަށް ޝޮކެއް ލިބިގެން ދިޔައީ، އެނާ ގެނައި އެ ޕާރްސަލަކީ އޭނާގެ ސައިކަލުކަން އެނގުމުންނެވެ. އަދި އެ ސައިކަލަށް އެއްވެސް ގެއްލުމެއް ލިބިފައި ނުވާ ކަމަށް އޭނާ ބުންޏެވެ. އަދި ވަނީ ފުލުހަށް ހުށަހެޅި އެ މައްސަލަވެސް ނަގާފައެވެ.


VIA ge masakayi Raees ballavaalahvaifi\nވެލާނާ އިންޓަރނޭޝަނަލް އެއާޕޯޓް (ވީއައިއޭ) ގެ މަސައްކަތް ރަައީސް ބައްލަވާލައްވަނީ\nދިވެހިންގެ މައި ވައިގެ ބަދަރު ވެލާނާ އިންޓަރނޭޝަނަލް އެއާޕޯޓް (ވީއައިއޭ) ގައި ހިނގަމުންދާ ތަރައްގީގެ މަޝްރޫއުތައް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ބައްލަވާލައްވައިފި އެވެ.\nވީއައިއޭ ހިންގާ މޯލްޑިވްސް އެއާޕޯޓްސް ކޮމްޕެނީ ލިމިޑެޓް (އެމްއޭސީއެލް) އިން ބުނީ ރައީސް ސޯލިހް، އިއްޔެ ވީއައިއޭއަށް ވަޑައިގެން އެއާޕޯޓްގެ ތަރައްގީއަށް ކުރަމުންދާ މަސައްކަތް ބައްލަވާލައްވާފައިވާ ކަމަަށެވެ.\nވީއައިއޭ ތަރައްގީ ކުރަން ކުރީ ސަރުކާރުގެ ދުވަސްވަރު މަޝްރޫއުގެ އަގު ގާތްގަނޑަކަށް 800 މިލިއަން ޑޮލަރު (12.3 ބިލިއަން ރުފިޔާ) އަށްވުރެ ބޮޑު ވާނެ ކަމަށް އަންދާޒާ ކުރެވެ އެވެ. މި މަޝްރޫއުގެ ދަށުން ތަރައްގީކުރާ އާ ޕެސެންޖަރު ޓާމިނަލްގެ މަސައްކަތް ކުރަން ހަވާލުކޮށްފައިވަނީ ސައޫދީ ބިންލާދިން ގްރޫޕާ އެވެ. މީގެ އިތުރުން ދިގުމިނުގައި 3،400 މީޓަރު އަދި ފުޅާ މިނުގެ ރަންވޭ ތަރައްގީ ކުރުމުގެ މަސައްކަތް ކުރަނީ ޗައިނާގެ، ބެއިޖިން އާބަން ކޮންސްޓްރަކްޝަން ގްރޫޕު (ބީޔޫސީޖީ) އާ ރަންވޭގެ އަގު 373 މިލިއަން ޑޮލަރު (5.7 ބިލިއަން ރުފިޔާ) އަށް އަރަ އެވެ. މީގެ އިތުރުން ކާގޯ ޓާމިނަލް އާއި ތެޔޮ ރައްކާ ކުރާ ނިޒާމުގެ މަސައްކަތް ވެސް ދަނީ ކުރަމުންނެވެ. އަދި އާ ޕެސެންޖަރު ޓާމިނަލް ނިމި 2022 ގައި ހުޅުވާނެ ކަމަށް ސަރުކާރުން ބުނެފައިވެ އެވެ. މި ޓާމިނަލް ހަދަނީ ހަތް މިލިއަން މީހުންނަށް ހިދުމަތް ދެވޭ ފެންވަރަށެވެ.\nވެލާނާ އިންޓަރނޭޝަނަލް އެއާޕޯޓް (ވީއައިއޭ)ގެ މަސައްކަތް ރަައީސް ބައްލަވާލައްވަނީ --\nވީއައިއޭ އާ ސީޕްލޭން ޓާމިނަލްއަކީ އެމްއޭސީއެލް އިން 55 މިލިއަން ޑޮލަރު (848 މިލިއަން ރުފިޔާ) ހަރަދުކޮށްގެން ހަދާފައިވާ ފުރިހަމަ އިމާރާތެކެވެ. އާ ސީ ޕްލޭން ޓާމިނަލް ހަދާފައިވަނީ 3.2 ހެކްޓަރު (32،000 އަކަމީޓަރު) ގެ ބިން ހިއްކައިގެން އެ ސަރަހައްދުގަ އެވެ. މި މަސައްކަތް ކުރީ އާ ރަންވޭގެ މަސައްކަތް ކުރާ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އިންނެވެ. މި ތަނުގައި ބޯޓު މަރާމާތު ކުރާ ސަރަހައްދެއްގެ އިތުރުން ލައުންޖުތައް އެބަހުއްޓެވެ.\nއިންޓަނޭޝަނަލް ކާގޯ ޓާމިނަލްގެ މަސައްކަތް ކުރަނީ، ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕު (ބީޔޫސީޖީ) ކުންފުންޏަށް 373 މިލިއަން ޑޮލަރު (ގާތްގަނޑަކަށް 5.7 ބިލިއަން ރުފިޔާ) އަށް ހަވާލު ކޮށްގެނެވެ. އެތާނގައި އެއް ފަހަރާ 12،0000 މެޓްރިކް ޓަނުގެ ކާގޯ ރައްކާ ކުރެވޭނެ އެވެ.\nރައީސް އިބްރާހިމް މުހައްމަދު ސޯލިހު ވެލާނާ އިންޓަނޭޝަނަލް އެއާޕޯޓް މަސީ\nއާ ޕެސެންޖަރު ޓާމިނަލް ތަނބު ޖަހާއިރު ކުރެހުމެއް ނެތް!\nވީއައިއޭއަށް އިންޓަނޭޝަނަލް އެވޯޑެއް


SAFF Championship ge Title sponser akah Ooredoo\nއުރީދޫއަކީ ސާފް ޗެމްޕިއަންޝިޕްގެ ޓައިޓްލް ސްޕޮންސަރ\nސާފް ޗެމްޕިއަންޝިޕްގެ ޓައިޓްލް ސްޕޮންސަރަކަށް އުރީދޫ\n20 ސެޕްޓެމްބަރ 2021 - 16:14:24\nސަރަހައްދީ އެންމެ ބޮޑު ފުޓްބޯޅަ މުބާރާތް، ސާފް ޗެމްޕިއަންޝިޕްގެ ޓައިޓްލް ސްޕޮންސަރަކަށް އުރީދޫ މޯލްޑިވްސް ހަމަ ޖައްސައިފިއެވެ.\nއަންނަ މަހުގެ ފުރަތަމަ ދުވަހު މާލޭގައި ފަށާ، ސާފް ޗެމްޕިއަންޝިޕަކީ ދެކުނު އޭޝިޔާ ސަރަހައްދުގެ އެންމެ ބޮޑު ފުޓްބޯޅަ މުބާރާތެވެ. އަންނަ މަހުގެ އެއްވަނަ ދުވަހުން ފެށިގެން ސޯޅަވަނަ ދުވަހުގެ ނިޔަލަށް ކުރިއަށްދާ މި މުބާރާތުގައި މިފަހަރު ވާދަކުރަނީ ރާއްޖެ ހިމެނޭ ގޮތުން ފަސް ގައުމެކެވެ. އެއީ އިންޑިޔާ، ސްރީ ލަންކާ، ބަންގްލަދޭޝް އަދި ނޭޕާލެވެ.\n"ފުޓުބޯޅައަކީ އަޅުގަނޑުމެން ދިވެހިންގެ ލެޔާއި ގުޅިފައިވާ ކުޅިވަރެއް. ހަމަ އެހެންމެ އުރީދޫއާއިވެސް ވަރަށް ގާތް ކުޅިވަރެއް. މިއަހަރުގެ ސާފް ޗެމްޕިއަންޝިޕް ރާއްޖޭގައި ބާއްވަން ހަމަޖެހިފައިވުމީ އަޅުގަނޑުމެން އެންމެންވެސް ވަރަށް ފަޚުރުވެރިވާކަމެއް. ގައުމީ ފޯރީގައި ބައިވެރިވެ، ސާފް ޗެމްޕިއަންޝިޕްގެ ޓައިޓަލް ސްޕޮންސަރގެ ގޮތުގައި، ފޯރި އާއިއެކު ކުލަގަދަކޮށް މި މުބާރާތް ގެންދިޔުމަށް ކުރެވެން ހުރި ހުރިހާކަމެއް ކުރުމަށް އަޅުގަނޑުމެން މިތިބީ އަތުކުރި އޮޅާލައގެން." އުރީދޫ މޯލްޑިވްސްގެ ޗީފް ކޮމަރޝަލް އޮފިސަރ ހުސެން ނިޔާޒު\nމި ފަހަރުގެ މުބާރާތުގައި ޕާކިސްތާނާ ބޫޓާން ވާދަނުކުރެއެވެ. ޕާކިސްތާނު ފީފާއިން ސަސްޕެންޑްކޮށްފައިވާއިރު، ބޫޓާން ބައިވެރިނުވަނީ ކޮވިޑާ ހެދި ދަތުރުފަތުރުކުރުމުގެ ހުރި އުނދަގޫތަކުގެ ސަބަބުންނެވެ.\nސާފް ޗެމްޕިއަންޝިޕުގައި ރާއްޖެ ކުޅޭ ފުރަތަމަ މެޗު އޮންނާނީ އަންނަ މަހުގެ އެއްވަނަ ދުވަގުގެ ރޭއެވެ. އެރޭ ރާއްޖޭން ނުކުންނާނީ ނޭޕާލާ ދެކޮޅަށެވެ. ސާފުގެ ޓައިޓްލް ސްޕޮންސަރު އުރީދޫ މޯލްޑިވްސްއަކީ ރާއްޖޭގެ ކުޅިވަރުގެ އެކިއެކި ހަރަކާތްތަކަށް އަބަދުވެސް ބޮޑު ހޭދައެއް ކުރަމުން އަންނަ ކުންފުންޏެކެވެ.\nރާއްޖެއަކީ ވަރަށް އަރާމުތަނެއް، އަބަދުވެސް ދާހިތްވޭ\nމޮޅު ކުޅުންތެރިޔާވެސް ރަން ބޫޓުވެސް ޗެތްރީއަށް\nމެޗަކުން ބަލިނުވެ އިންޑިޔާ ސާފުގެ ޗެމްޕިއަންކަޕް ހޯދައިފި\nއިންޑިއާއިން ކައިރި ކައިރިން2ގޯލު ޖަހައިފި\nސްޕެޝަލް ސަޕޯޓް އެސިސްޓެންޓް


ސީ.ވައި.އެސް ވޮލީބޯލް ޗެލެންޖްގެ ޗެމްޕިއަންކަން ނޯވާ ހޯދައިފިއެވެ. މިއަދު ހަވީރު ފައިނު ވޮލީ ކޯޓްގައި ކުޅުނު މި މެޗް3ސެޓުން ނޯވާ ކާމިޔާބު ކުރީ ޑެއިޒީ އާއި ވާދަކޮށެވެ. މުބާރާތުގެ ކުއީން އޮފްދަ މެޗްގެ މަޤާމަށް ހޮވިފައިވަނީ، ނޯވާގެ ފާޠިމަތު ސަމްހާއެވެ. މުބާރާތުގެ ގަދަ 6:ފާޠިމަތު ސަމްހާ - ނޯވާސާރާ އިބްރާހީމް - ނޯވާއައިމިނަތު ނުހާ - ނޯވާފާޠިމަތު ރިޝްފާ - ޑެއިޒީރިފްނާ ހަމީދު - ޑެއިޒީފާޠިމަތު ރިފާ - ރެގެންދިމި...\nސީ.ވައި.އެސް ވޮލީ ބޯލް ޗެލެންޖްގައި މިއަދު ހަވީރު ކުޅޭ ފައިނަލް މެޗް ފައިނު އޮންލައިން އިން ލައިވް ކުރާގޮތަށް ހަމަޖެހިއްޖެއެވެ. މި މުބާރާތުގެ ފައިނަލް މެޗްގައި ބައްދަލު ކުރާނީ، ނޯވާ އަދި ޑެއިޒީއެވެ. ނޯވާ މި މުބާރާތުގެ ފައިނަލަށް ދަތުރު ކޮށްފައިވަނީ ކުޅުނު ހުރިހާ މެޗަކުން މޮޅުވެގެނެވެ. ޑެއިޒީ ފައިނަލަށް ދަތުރުކޮށްފައިވަނީ،6ޕޮއިންޓާ އެކުއެވެ. ފައިނަލް މެޗް ފެށުމަށް ހަމަޖެހިފައިވަނީ، މިއަދު ހަވީރު 4:15 ގައެވެ. މި މެޗް ލައިވް...\nސީ.ވައި.އެސް ފުޓްސަލް ޗެލެންޖް: ފުރަތަމަ ދެމެޗްވެސް އެއްވަރު\nސީ.ވައި.އެސް ފުޓްސަލް ޗެލެންޖްގެ މެޗްތައް ފައިނު އޮންލައިން އިން ލައިވްކުރާނެ\nސީ. ވައި. އެސް ފުޓްސަލް މުބާރާތާއި ވޮލީ މުބާރާތުގެ ޑްރޯނައިޓް ބާއްވައިފި\nސީ.ވައި.އެސް ރޯދަ ކުއިޒްގެ ނަސީބުވެރިން ހޮވައިފި


Aharenge Furaana Salamaiy Vee Car Accident Ehge Sababun! - Vaguthu\nއަހަރެންގެ ފުރާނަ ސަލާމަތްވީ ކާރު އެކްސިޑެންޓެއްގެ ސަބަބުން!\nއެކްސިޑެންޓް ވުމުން މީހެއްގެ ފުރާނަ ސަލާމަތްވީ ވާހަކަ ވަރަށް މަދުންނޫނީ އަޑުނާހާނެއެވެ. ނަމަވެސް އައިމީ ގުރީން ބުނާ ގޮތުގައި އޭނަގެ ފުރާނަ ސަލާމަތްކޮށްވީ ކާރު އެކްސިޑެންޓެއްގެ ސަބަބުން ކަމަށެވެ.\nއެކްސިޑެންޓް ހިނގާފައި ވަނީ ޖުލައި 20 ވަނަ ދުވަހުގެ ދަންވަރުގެ ވަގުތެއްގައި، ކެލިފޯނިޔާ ހައިވޭގައި އެވެ. އެކްސިޑެންޓް ހިނގިއިރު ކާރުގައި ތިބީ އައިމީ އާއީ އެނާގެ ލޯބިވެރިޔާ ގިއަނީ ވެސްޓްލޭކް އެވެ.\nއެކްސިޑެންޓަށްފަހު އައިމީ ހޮސްފިޓަލަށް ގެންދިޔައީ ލިބިފައިވާ އަނިޔާތަކުގެ ކުޑަބޮޑުމިން އަންދާޒާކުރުމަށެވެ. ޓެސްޓްތަކުން ދެއްކީ އޭނާގެ އެއްވެސް ކައްޓެއް ބިންދައިންގޮސްފައި ނުވާކަމަށެވެ. ނަމަވެސް ބޮލުގެ ޓެސްޓްތަކުން ހީނުކުރާފަދަ ނަތީޖާއެއް ފެނިގެންދިޔައެވެ.\nއައިމީގެ ސީޓީ ސްކޭންސްއިން ދެއްކީ އޭނަގެ ސިކުޑީގައި ޓިއުމަރެއް އިން ކަމަށެވެ. އެ ޓިއުމަރު އުފެދިފައި ވަނީ އައިމީ ސިކުޑީގެ ކަނާތު ކަންފަތާއި ދިމާލުގައި އެވެ. ޑޮކްޓަރުން ބުނިގޮތުގައި އެއީ ޝަހާދު އިނގިލިވަރުގެ ކޮރޮއިޑް ޕްލެކްސް ނަމަކަށް ކިޔާ ޓިއުމަރ އެއް ކަމަށާއި ޓިއުމާ އުފެދިފާ އިންނަތާ އަހަރެއްވެސް ވެފައިވާ ކަމަށެވެ.\nޓިއުމަރ ބޮޑުވަމުންދާ ވަރަށްކަށް ސިކުޑިއަށް ހައިޑުރޯސެލަޕަސް ނަމަކަށް ކިޔާ މާއްދާއެއް އެޅި ސިކުޑީއާއި އެހެން ގުނަވަން ތަކަށް ގެއްލުންވެ މީހާގެ ހާލުދެރަވެއެވެ. އެގޮތުން ގައި ހިރުވާ، ބޯއަބުރާ ހޮނޑުލެވެއެވެ.\nރިފޯޓުތަކުން މައުލޫމާތު ލިބޭގޮތުގައި އައިމީ ބޮލުގައި އިން ޓިއުމަރ ނެގުމަށް އޮޮަޕަރޭޝަން ކުރަންޖެހޭ ކަމަށެވެ. ނަމަވެސް އެއީ ބޮޑު ޓިއުމަރ އަކަށްވެފައި އޮޕަރޭޝަން ކުރުމަށްފަހު އައިމީގެ ވިސްނުމުގައި އުނިކަމެއް އުފެދުމަކީ އެކަށީގެންވާ ކަމެއް ކަމަށެވެ. އެގޮތުން އައިމީ އޮޕަރޭޝަން ނުކޮށް ޓިއުމަރ ބޮޑުވިޔަ ނުދީ ބޭސްކުރުމަށް ވަނީ ނިންމާފައި އެވެ.\nއަދި އައިމީ ބުނިގޮތުގައި އަހަރެއްހާ ދުވަހު މައިގުރޭންގެ އުނދަގޫ ތަހައްމަލު ކުރި ކަމަށާއި ޓިއުމަރ އުފެދިފައި އިންކަން އެނގުނީ އެކްސިޑެންޓަށް ފަހުގައި ކަމަށެވެ. އެގޮތުން އެކްސިޑެންޓްއަކީ އޭނާގެ ހަޔާތައް ބޮޑު ބަދަލެއް ގެނެސްދީ ބަލީގެ ނުރައްކަލުން ސަލާމަތް ކޮށްދިން ކަމެއް ކަމަށެވެ.


New Dhivehi Observer | 28 ޖުލައި 2012 ގައި އެންޑީއޯއިން ރިޕޯޓްކުރި ގޮތަށް ރާއްޖެ ޓީވީއަށް ހަމަލާ ދީފިއެވެ\nEnglish\t28 ޖުލައި 2012 ގައި އެންޑީއޯއިން ރިޕޯޓްކުރި ގޮތަށް ރާއްޖެ ޓީވީއަށް ހަމަލާ ދީފިއެވެ 07 އޮގަސްޓް 2012 14:24 | 14 ކޮމެންޓް 28 ޖުލައި 2012 ގައި އެންޑީއޯއިން ރިޕޯޓްކުރި ގޮތަށް ރާއްޖެ ޓީވީއަށް ހަމަލާ ދީފިއެވެ\nރާއްޖެ ޓީވީއަށް ހަމަލާދީފައިވަނީ އެތަނުގެ އިމާރާތުގެ އިލެކްޓްރޯނިކް ތަޅުލެވޭ ނިޒާމް ފެއިލްކޮށްލުމަށްޓަކައި ބިލްޑިންގްއިން ކަރަންޓް ދުއްވާލައިގެންނެވެ. ބިލްޑިންގ އިން ކަރަންޓް ދުއްވާލުމަށްފަހު ތަޅު ހުޅުވައިގެން ގަޑިއެއްހާއިރު ތެރޭ އޮންއެއަރ ކުރުމަށް ބޭނުންކުރެވޭ ހުރިހާ ކޭބަލްއެއްހެންވަނީ ބުރިކޮށްލާފައެވެ. ރާއްޖެޓީވީއިން ނެރެފައިވާ ބަޔާނުގައިވަނީ ރާއްޖެޓީވީއަށް މީޑިއާ ނެޓުން މައުލޫމާތުދޭގޮތުގައި ރާއްޖެޓީވީގެ ކޭބަލްތައް ބުރިކޮށްލުމުން ސިގްނަލް ލިބުން ހުއްޓުނީ މިއަދު ހެނދުނު 07:00 ހާއިރުކަމަށެވެ.\nރާއްޖެޓީވީގެ އިމާރާތަށް ގެއްލުންދީފައިވަނީ ވަރަށް ބޮޑަށް ރޭވިގެންކަން ފާހަގަކުރެވޭ ކަމަށްވެސް ރާއްޖެޓީވީއިން ބުނެއެވެ. މިގޮތަށް ލަފާކުރެވެނީ ސްޓޭޝަންގައި އޮން އެއަރކުރުމަށް ބޭނުންކުރާ ސާމާނުތަކަށް އެކަނި ގެއްލުންދީފައިވާއިރު، ތަނުގެ ލެޕްޓޮޕް/ކެމެރާފަދަ ތަކެއްޗަށް ގެއްލުންދީފައި ނުވާތީއެވެ. އޮންއެއަރ ކޮންޓްރޯލް ރޫމްގެ ކޭބަލްތައް ބުރިކޮށްލަން އިނގޭނީ ބްރޯޑްކާސްޓިންގ ދަންނަ ފަރާތަކަށްކަން ފާހަގަކުރެވޭ ކަމަށްވެސް ބުނެފައިވެއެވެ.\nރާއްޖެޓީވީއަށް ދީފައިމިވާ ހަމަލާ އިންސާފުވެރިކަމާއި އެކީ ފުލުހުން ތަހުގީގު ކުރާނެ ކަމަށް އެންޑީއޯއިން އުއްމީދުކުރަމެވެ.\nއެންޑީއޯއަށް މިހާރު ވަރަށް އިތުބާރު ހުރި ގޮތެއްގައި މައުލޫމާތު ލިބިފައިވާ ގޮތުގައި ރާއްޖެޓީވީއަށް ހަމަލާ ދީފައިވަނީ ޔާމީނުއާއި ގުޅުންހުރި ގޭންގްތަކެއްގެ މީހުންނެވެ. މިހަމަލާއާއި ބެހޭގޮތުން މައުލޫމާތު ލިބެމުންދާވަރަކުން ގެނެސްދެވޭނެއެވެ.\nމެމްބަރު ބޮންޑާއާއި މެމްބަރު ނާޒިމް އަށް ހަމަލާ ދިނުމަށް ޔާމީނާއި ނާޒިމް ބުނެފި ކަމަށް މައުލޫމާތު ލިބޭ!\n14 ކިޔުންތެރިންގެ ޚިޔާލު\tމުސްތަފާ ތިމަރަފުށި Reply\nAugust 7, 2012 at 2:51 pm\tރާއްޖެޓީވީ ގެ ސާމާނުތައް ހަލާކުކޮށް ފުނޑާލިއަސް ބާގީ މަނިކު ވެރިކަމުގެ ދަހިވެތިކަމުގައި ރައްޔިތުންނަޡް ކުރާ އަނިޔާއާއި ބާގީ މަނިކު ގެންގުޅޭ ކަޅުވެންތަކާ ފެމުނުތަށް ހަޒާނާ ލޫޓުވާ ކައި ހުސްކުރާވަރު ރައްޔިތުންނަށް ސިއްރެއް ނުކުރެވޭ …،ރާއްޖެއާ ދުނިޔޭ ގެ ކުރިމަތީ ބާގީވަހީދާ ބާގީ އިމުރާނު އާ ސަހީމު މިހާރު ތިއަތިބީ އޮރިޔާންވެ އަބުރުގެއްލި ބޮޑެތި ޖިނާއީ ކުއްވެރިންނަށްވެފައެވެ. ހަމީމު / މާލެ Reply\nAugust 7, 2012 at 2:53 pm\tރޢްޖެ ޓީ ވީއށް ގެއްލުން ދީފައިވަނީ ސީދާ އަބުދުﷲ ރިޔާޒްގެ އޯޑަރަކަށް ފަހުން މިކަމުގެ ޚަބަރުތައްގެނެސްދެވޭނެ. މިކަމުގައި އެހީތެރިވެފައިވަނީ ބާޣީ ސިފައިންނާއި ފުލުހުން.\nAugust 7, 2012 at 3:04 pm\tތިޔަ މައްސަލަ އެއް ނުބަލާނެ، ފުލުހުންވަނީ ދިވެހިރާއްޖޭގެ ގާނޫން އަސާސީ އާއި ޚިލާފަށް ރާއްޖެ ޓީވީ އަށް ޙިމާޔަތް ނުލިބޭނެކަން އިއުލާން ކޮށްފަ. އެފަދަ ޣައިރުގާނޫނީ ނިންމުމަކާ ގުޅިގެން ދައުލަތުގެ މިނިވަން މުއައްސަސާ އަކުން އެޅިފިޔަވަޅެއް ފެންނަން ނެތް ހިނދު ސަރުކާރުންވެސް އެކަން ބަލާފައިނުވާހިނދު، މިހާދިސާ ތަޙުގީގުކޮށް ހައްގު ހޯދަދޭނީ ކޮންފަރާތަކުންތޯ މީ އުފެދޭ ސުވާލެއް. ގައުމުެ ޖުޑިޟަރީ އޮތް ހާލަތު ތިމަރަފުށީ މެންބަރަށް ކުރި ޙުކުމް ވަރަށް ސާފުކޮށް އެއޮތީ ފެންނަން. ބްރޯޑްކާސްޓިން ކަމިޟަނުގެ ނާއިބުރައީސް ހިރިގާ ޒާހިރުވެސ ޢަމަލީ މަސައްކަތުން ގެނެވިފައިވާ ބަޣާވާތާ ގުޅިގެން މިނިވަން ނޫސްވެރިކަން ނައްތާލުމަށް ހިނގާ މިފަދަ ކަންތައްތައް އިސްލާހޫކުރެވޭނީ ކިހިނެތްތޯއޭ ހިތަށް އަރައެވެ. ޔާމީނުގެ ގުންޑާއިން ދިވެހި މުސްލިމުން ކަތިލއަސް ފުލުހުންގެ މުއައްސަސާ އަކަށް އެއްވެސް ކަމެއް ނުކުރެވޭނެ. ބާޣީ ރިޔާޟް ގެ ކޮޑަށް ގިޑިގެ އަރާ ނުހަނު ބޮޑު މުސާރަ ލިބި އޭނާއަށް އުފަލުގަ އުޅެވެނީ ތިޔަބުނާ ގުންޑަގެ ވެރި ޔާމީން ގެ ބާރުން. ބޮންޑާ ނާޒިމް ވެސް މަރާލުމަކީ ދުރު ކަމެއްނޫން. ބޮޑިގާރޑް ޓްރޭނިންގެ ތެރޭގައި ފުރާނަ ގެއްލުވާލި އަލިފުށި ކުއްޖާއަކީ، ބަޣާވަތާ ގުޅުން ހުރި މަރުގެ ކޭސް އެއް ކަމަށްވެސް މަގޭ ހިތުގަ ޟައްކު އުފެދޭ. އަދި ކުރިއަށް އޮތް ދުވަސް ތަކުގަ ފެނިގެންދާނީ، ފުލުހުންނާ ސިފައިން ނުކުމެ ރައްޔިތުންގެ ބޮލަށް ބަޑިޖަހާތަން. އިންޟާﷲ\nAugust 7, 2012 at 3:42 pm\tއެވެރިންނަށް ތިކަން ނުވެގެން އުލޭތާ ކިތަންމެ ދުވަހެއް. ދެން ކިހިނެއް ތިކަން ބަލާނީވެސް ދޯ..! އެކަމު ތި ހުރިހާކަމެއް ދަންނަ މީހަކަށް ނޫނިއްޔަކާ ނޭގޭނެ ދޯ . ބަލާބަލަ ރަނގަޅަށް އަނެއްކާ ބައިކޮޅަށް ޖަހާ ގޮލަޔަކު ތިތާ ހުރީކަމަސްވެސް ވެދާނެ.\nާއަލީ ވަހީދު Reply\nAugust 7, 2012 at 4:01 pm\tތިޔަ ކަން ކޮށްފައި ވަނީ ސީދާ އެސް އޯ ގެ ބެލުމުގެދަށު.\nAugust 7, 2012 at 4:23 pm\tއަބަދުވެސް އަހަރެމެން ދެނެތިބި ޙަޤީޤަތަކީ ޤައްޔޫމުސީދީގެ ބަކަރިކޮށިން ނިކުމެގެންނޫނީ އެފަދަ ޖަރީމާއެއް ހިންގޭނެ ޤަބިލުކަން ނުނެރެވޭނެކަމެވެ. މެޔާފިތާ ނަންގަވާފަ ،ލަދުހަޔާތް ކަޑުއްވާފަ ތިބިބަޔަކަށްނޫނީ އެފަދަ ޖަރީމާތަށް ހިންގަންނުކެރޭނެކަމެވެ. އަމިއްލަ ދަރިޔާބެހޭ ޔާމީނު ހީކުރަނީ އެބަކަށްޓާއި ބެހޭ މަޢުލޫމާތު ދިވެހިންނަށް ނޭންގޭކަމަށެވެ. މިބުނާދަރި އޯލެވެލް ހެދިފަހަރު ޓެސްޓްޕޭޕަރ ވަގަށްނަގައިދިން ސިފައިންގެ ޕްރައިވެޓް ވީތަނެއް އެގިލައްވާތޯއެވެ؟\nAugust 7, 2012 at 4:39 pm\tކޮބައިބާ ސަރވައިލަންސް ކެމެރާ ތަށް… ސެކުއިރިޓީ…\nAugust 7, 2012 at 6:49 pm\tމީހުން ކިޔާ އުޅޭތަ ތިކަން ކުރީ ފުލުހުންނޭ ؟\nAugust 7, 2012 at 8:37 pm\tރައީސް ނަށީދު ގެ ދައުރުގައި ހިތުހުރި ވަރަކަށް ޗައްޕާގެ ސޯޓް ޓީވީއާއި ބުރުމާގެ ޓީވީ ހުއްޓާ ނުލައި ދޮގު ހަބަރު ފެތުރު އިރު ވެސް އެޓީވީ ތަކަށް މިފަދަ ހަމަލާ އެއްނާދޭ. ﷲގެ ރަޙޫމަތްފުޅުން މި ބަގާވާތް ވެރިކަން ވެއްޓޭނެ. ދުނިޔޭގެ މީހުންނަށް ފިލާވަލެއް ލިބޭފަދަ ގޮތަކަށް. ލަދުވެތިގޮތަކަށް. އަދި ބާގީންނަށް ޙައްޤު އަދަލުވިބޭނެ. ޙައްޤަށް ނަސްރު އަބަދުވެސް\nައަލީމޫސާ 7/8/2012 Reply\nAugust 7, 2012 at 9:47 pm\tރާއްޖެ ޓީވީއައް ގެއްލުން ކޮއް ހަދާނަމަ ވަޅޯ ޓީވީ ދަބަރު ޓީވީ ރާއްޖެ ތެރެއަކަށް\nދައް ކާކައް ނުކެރޭނެ ބަލަންތިބޭ ދެން ރާއްޖެ ޓީވީ އައް ގެއްލުދީފި ކަމައް ވަންޏާ\nވަޅޯ ޓީވީ ދަގަޑު ޓީވީ ދައްކާބަލަ އަނިކުރިއަސް ކަލެމެނައް ވެސްއަދަބެއް ނުލިބޭ\nވީމާ ހަމަހަމަ ވާން ޖެހޭނެ އެގިދާތާ.؟\nAugust 7, 2012 at 10:21 pm\tއެކަމަކު ފުލުހުން ބުނެފަ އޮތީ ރާއްޖެ ޓީވިީއަށް އެއްބާރުލުން ނުދޭނެކަމަށް. ދެން އެމީހުން ތަހްގީގް ކޮށްގެން ވާނެ އެއްކަމެއްވެސް ނޯންނާނެ. ދެރަ ކަމަކީ ފުލުހުންނަށް ތިކަން ރިޕޯޓް ކުރީތީ.\nAugust 8, 2012 at 12:12 am\tމިއަދަކީ ބަޣާވާތަށް ހަ މަސް ފުރުނުދުވަހެވެ. މިދުވަސް ފާހަގަ ކުރުމުގެ ކޮތުން ރާއްޖެ ޓީވީއަށް ބާޣީން ވަގަށްވަދެ ޖަރީމާ ހިންގައިފިއެވެ.\nބަޣާވާތުގެ ސަރުކާރަށް ހަޖަމުނުކުރެވޭކަން މިއަދު މި ހާމަވަނީއެވެ. އިސްލާމް ދީނުގެ ހިމާޔަތުގައޭކިޔައިގެން ދީނީ އިލްމުވެރިންނޭކިޔައިގެން މިއުޅޭ ސޭކުން ކުރީގެ ސަރުކާރު ބަޣާވަތަކުން ވައްޓާލުމަށްފަހުގައި މިވެރިން ކުރިންދެއްކިހުރިހާ ވާހަކައެއް އަދި ކީހުރިހާ ޅެމެއް ފަރިއްސައް ވެނިމިއްޖެއެވެ. ހުރިހާ ދިމާއަކުންވެސް ރައްޔިތުންނަށް އަނިޔާ އާއި ވޭނެވެ. ރަލާއި އޫރުމަހާއި މަސާޖްޕާލާތަށްވެސް ވަނީ އިތުރެވެ. ތަކެތީގެ އަގުތަކާއި ވިޔަފާރީވެރިންނަށް ކުރަމުން މިގެންދާ ދުއްތުރާތަށް މި ބަޣާވާތުގެ ސަރުކާރުން ދުވަހެއް ދުވަހަކަށް މައްޗަށް ދާކަމީ ހިތާމަކުރާ ކަމެކެވެ. ރަތްލާޖެހި ޔަހޫދިންނަށް މި ބަޣާވާތުގެ ސަރުކާރު މިލިއަނުން ބިލިއަނުން ހަރަދުތަށް ކުރަމުންދާއިރު ދީނީސޭކުން މިއަދު ތިބީ ނިދާފަކަން ފާހަގަކުރެވޭއެވެ. މިއަދު ދީނީ އިލްމުވެރިންކަމަށް ދައުވާކުރާ ސޭކުންނަށް ބަޣާވާތުގެ ސަރުކާރުން ހިންގަމުން މިގެންދާ ލާދީނީ ޖަރީމާތަކަކީ އޯކޭ ކަމެއްކަމަށް ދެކިގެން ތިމާމެންގެ އަމިއްލަ މަސްލަހަތު އިސްކޮށް ދުނިޔެވީ އުފަލާއި މަޖަލުގައި އަދި ރިސްވަތާއި ކޮރެޕްސަނުން ތަތް ތެޅިގެން ކަންނެލި އޮޑިފަހަރުންފެށިގެން ގޮސް ބޮނަކުއާ ފެންފުޅިއާއި އަދި ފަހަރިންނާއި ހަމައަށް މިހިންގާ ޖަރީމާތަށް އެންމެ ހަރުކަށި އިބާރާތުން ކުށްވެރިކުރަމެވެ.\nމިވެރިން އަޑީގަ ތިބެގެން އާއްމުރައްޔިތުންގެ މުދަލަށާއި ތަކެއްޗައް ގެއްލުންދީހަދާއިރު މިވެރިންގެ ދީނީ އިލްމުވެރިކަމާއިމެދު ސުވާލުއުފެދެއެވެ. ރާއްޖެ ޓީވީއަށް ގެއްލުންދިނެއްކަމަކު ބަޣާވާތަށް ދެކޮޅަށް އަޑުއުފުލާ މީހުން ހިފާ ހައްޔަރު ކުރުމަކުން އެމްޑީޕީއެއް ފަހަތަކަށް ނުޖެހޭނެކަން ދަންނަވަމެވެ.\nAugust 8, 2012 at 3:30 am\tކޭބަލްވެސް ކަނޑާލެވިދާނެ، ހުޅުވެސްޖެހިދާނެ، އެކަމަކު ރައްޔިތުންގެ ވިންދެއް ނުހުއްޓުވޭނެ. އަނިޔާވެރިންގެ ނިމުން އަނިޔާގެ ތެރެއިންކަން ދާނީ ހަނދާން ބަހައްޓާތި.\nAugust 9, 2012 at 12:16 pm\tހަމަ ހަބޭސް………………ދެން ލަލަލާ


Dhiraagu Fiber Internet adhi Dhiraagu TV ge hidhumaiy GA....\nދިރާގު ފައިބަރ އިންޓަނެޓް އަދި ދިރާގު ޓީވީގެ ޚިދުމަތް ގއ. ވިލިނގިލީގައި ތަޢާރަފްކޮށްފި\n11 މަސް, 1 ހަފްތާ,2ދުވަސް, 22 ގަޑި, 31 މިނެޓް, 26 ސިކުންތު ކުރިން 2150އަހްމަދު މިޒްޔާލް\nދިރާގުން ފޯރުކޮށްދޭ ޑިޖިޓަލް ޚިދުމަތްތައް ފުޅާކޮށް ތަރައްޤީކުރުމުގެ ގޮތުން ދިރާގު ޓީވީގެ ޚިދުމަތާއެކު ދިރާގުގެ ހައިސްޕީޑް ފައިބަރގެ ޚިދުމަތް ގއ. ވިލިނގިލީގައި ރަސްމީކޮށް އިފްތިތާހުކޮށްފިއެވެ.\nވިލިނގިލީގައި މި ދެ ޚިދުމަތް ތައާރަފު ކުރުމާއި އެކު ޚާއްސަ ޕްރޮމޯޝަނެއް ވެސް އެ ރަށުގައި ދިރާގުން ވަނީ ފަށާފައެވެ. އެ ޕްރޮމޯޝަނުގެ ދަށުން ފައިބަރ އަދި ދިރާގު ޓީވީގެ ޚިދުމަތް އެއްވެސް އަގަކާނުލައި ގުޅައި ދިނުމުގެ އިތުރުން ދިރާގު ޓީވީ ބެލުމަށް ބޭނުންވާ ޖޯއިބޮސް ހިލޭ ލިބޭނެ ކަމަށް ދިރާގުން މައުލޫމާތު ދެއެވެ.\nމީގެ އިތުރުން މި ހިނގާ އޭޕްރީލް މަހުގެ 30 ވަނަ ދުވަހުގެ ކުރިން ޚިދުމަތަށް އެދި ހުށަހަޅާ ފަރާތްތަކުގެ މެދުގައި ޚާއްސަ ލަކީ ޑްރޯއެއް ނެގުމަށް ރާވާފައިވާ ކަމަށާއި އެ ލަކީޑްރޯގައި ގުރުވަތުން ހޮވޭ ފަރާތަކަށް 55 އިންޗީގެ ޓީވީއަކާއި އެއް އަހަރު ދުވަހުގެ މުއްދަތަކަށް ދިރާގު ޓީވީގެ ޚިދުމަތް ހިލޭ ލިބޭނެ ކަމަށް އެކުންފުނިން މައުލޫމާތު ދެއެވެ.\nދިރާގު ޓީވީއަކީ ރާއްޖޭގައި އެންމެ ފުޅާ ދާއިރާއެއްގައި ފޯރުކޮށްދޭ އައިޕީޓީވީގެ ޚިދުމަތެވެ. ދިރާގުން ބުނީ މާލެއާއި އަތޮޅު ތެރޭގައި އެކުންފުނިން ފޯރުކޮށްދޭ ޚިދުމަތްތަކުގައި އެއްވެސް ތަފާތު ކުރުމެއް ނުހުންނާނެ ކަމަށާއި އެގޮތުން އަތޮޅު ތެރޭގައި ވެސް ދިރާގު ޓީވީގެ އިންޓްރޮޑަކްޓްރީ ޕެކޭޖުގައި 80 އަށް ވުރެ ގިނަ ޗެނަލްތައް ބަލާލެވޭނެ ކަމަށެވެ.\nއެންމެ 300 ރުފިޔާއަށް ލިބޭ ދިރާގު ޓީވީގެ އިންޓްރޮޑަކްޓްރީ ޕެކޭޖުގެ ޗެނަލްތަކުގެ ތެރޭގައި ރާއްޖޭގައި މުޅިން އަލަށް ތައާރަފްކުރި ޑިޒްނީގެ ޗެނެލްތަކާއި ޚަބަރާއި މުނިފޫހިފިލުވުން އަދި އެންމެ ފަހުގެ ހިންދީ އަދި އިނގިރޭސި ފިލްމާއި މިއުޒިކް ޗެނެލްތައް ހިމެނެއެވެ.\nދިރާގު ޓީވީއަކީ ފިކްސްޑް ބްރޯޑްބޭންޑް ކަނެކްޝަނެއް މެދުވެރިކޮށް ޖޯއިބޮކްސް ނުވަތަ ސެޓްޓޮޕް ބޮކްސް މެދުވެރިކޮށް ހޯދާ ހިދުމަތެކެވެ. އެހެން ނަމަވެސް ދިރާގު ޓީވީ ބެލުމަށް އިންޓަނެޓްގެ އިތުރު ހަރަދެއް ނުހިނގާނެ ކަމަށާއި އިންޓަނެޓްގެ ޑައުންލޯޑް ލިމިޓަށް ވެސް އަސަރެއް ނުކުރާނެއެވެ.\nވިލިނގިލީގައި ފައިބަރ އިންޓަނެޓްގެ ޚިދުމަތް ވެސް ދިރާގުން ތައާރަފްކޮށްފައިވާއިރު، މި ޚިދުމަތުގެ ދަށުން އިންޓަނެޓް ސްޕީޑް 100 އެމްބީޕީއެސްއާއި ހަމައަށް އަދި އެލަވަންސްގެ ގޮތުގައި އެއް ޓީބީއާއި ހަމައަށް ހުންނަ ޕެކޭޖްތައް ކަސްޓަމަރުންނަށް ލިބިގެންދާނެ ކަމަށް ދިރާގުން މައުލޫމާތު ދެއެވެ.\nދިރާގުގެ ފައިބަރ ޓު ދަ ހޯމްގެ ޚިދުމަތް މާލެ، ވިލިމާލެ އަދި ހުޅުމާލޭގެ އިތުރުން ތިރީސް އަށް ރަށަކަށް ފޯރުކޮށްދީފައިވާއިރު، އޭޑީއެސްއެލްގެ ޚިދުމަތް ރާއްޖޭގެ އާބާދީ ބޮޑެތި ހުރިހާ ރަށަކަށް ލިބޭނެއެވެ.


މެޔޯޓް އަތުން ބަލިވެ ރާއްޖެ ކަޓައިފި | Jazeera\tމެޔޯޓް އަތުން ބަލިވެ ރާއްޖެ ކަޓައިފި - Jazeera\nމެޔޯޓް އަތުން ބަލިވެ ރާއްޖެ ކަޓައިފި\nމުޙައްމަދު ޤާސިމް July 23, 2019 67 views0\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) ގެ ފުޓްބޯޅަ އިވެންޓްގައި ގްރޫޕް ސްޓޭޖުގެ ފަހު މެޗުގައި އެންމެފަހުގެ މުބާރާތުގެ ރަނަރަޕް މެޔޯޓް އަތުން 3-1 އިން ބަލިވެ ދިވެހިރާއްޖެ ކަޓައިފިއެވެ.\nރާއްޖެ ހިމެނޭ ގްރޫޕް ބީ ގައި އިއްޔެ ކުޅެވުނު ދެވަނަ މެޗުގައި، ރީޔޫނިއަން އައިލެންޑްސް އަތުން 1-0 އިން ކޮމޮރޯސް މޮޅުވުމުން، ތިން ޓީމަށް ހަ ޕޮއިންޓް ލިބި އެއްވަރުވުމުން، ފައިދާ ގޯލްގެ ތަފާތުން ސެމީ އަށް ދަތުރުކުރީ ރީޔޫނިއަންގެ އިތުރުން މެޔޯޓް އެވެ. މި ގްރޫޕުގެ އެންމެ ފުލުގައި އުޅޭ ރާއްޖެ އަށް ޕޮއިންޓެއް ނުލިބެއެވެ.\nއައިއޯއައިޖީ އެންމެ ފަހުން ބޭއްވި 2015 ވަނަ އަހަރުގައި މެޔޯޓް، މަޑަގަސްކަރަ އަދި ސީޝެލްސްއާ އެއް ގްރޫޕެއްގައި ހިމެނި ރާއްޖެ ދިޔައީ ފުލަށެވެ. އެ ފަހަރު މޮޅުވީ ސީޝެލްސް އަތުން އެކަންޏެވެ.\nމޮރިޝަސްގެ ފްލަކް ޑިސްޓްރިކްޓްގެ އޮގަސްޓޭ ވޮލައިރޭ ސްޓޭޑިއަމްގައި ކުޅުނު މި މެޗުގެ 15 ވަނަ މިނެޓުގައި މެޔޯޓް އަށް ލީޑް ނަގައިދިނީ ހަބީބް އެވެ. މިއީ ޕެނަލްޓީއޭރިޔާގެ ރޮނގުމަތިން ކަހަލަ ގޮތަކަށް ހަބީބް ފޮނުވާލި ބޯޅައަކުން ކާމިޔާބުކުރި ގޯލެކެވެ.\nމެޗުގެ 22 ވަނަ މިނެޓުގައި ރާއްޖޭގެ މުހައްމަދު ނާއިމް ކާމިޔާބުކުރި ހިތްގައިމު ގޯލުން ނަތީޖާ އެއްވަރުވެފައިވަނިކޮށް، އޭގެ ހަތަރު މިނެޓުފަހުން މެޔޯޓް އަށް ދެވަނަ ފަހަރަށް ލީޑްނަގައިދިނީ ޔަހްޔާ އެވެ. މިއީ ރާއްޖޭގެ ކުޅުންތެރިންނަށް ހެދުނު ގޯހެއްގެ ފައިދާނަގައި، ގޯލްކީޕަރު ހުސެން ޝަރީފް ކުރިއަށް ނިކުމެ ހުއްޓާ، ހާފުގެ މެދަށްވުރެ މެދު ރޮނގާއި ކައިރިން ގޯލާއި ވަރަށް ދުރުން ޔަހްޔާ ފޮނުވާލި ހަމަލާއަކުން ކާމިޔާބުކުރި ރީތި ގޯލެކެވެ.\nމެޗުގެ ފުރަތަމަ ހާފުގައިވެސް ރާއްޖޭގެ ހަމްޒާ މުހައްމަދަށް ވަނި ލަނޑުޖެހުމަށް ރަނގަޅު ފުރުޞަތެއްލިބި ބޭކާރުވެފައެވެ. ޕެނަލްޓީއޭރިޔާތެރޭގައި ހުރެ ހަމްޒާ ފޮނުވާލި ބޯޅަ މެޔޯޓްގެ ކީޕަރު ވަނީ މަތަކޮށްފައެވެ. ފުރަތަމަ ހާފު ނިމުނީ 2-1 އިން މެޔޯޓް ކުރީގައިއޮވެގެންނެވެ.\nދެވަނަ ހާފުގެ ކުޅުން ފެށިތާ ކުޑަވަގުތުކޮޅެއް ތެރޭގައި، މެޗުގެ 56 ވަނަ މިނެޓުގައި މެޔޯޓްގެ ކަނާތް ފަޅިން ނެގި ހުރަހަކުން ލިބުނު ބޯޅަ ބޮލުން ފޮނުވާލައިގެން ހޫމަދީ ވަނީ އެ ޓީމަށް ސެމީގެ ޖާގަ ކަށަވަރުކޮށްދީފައެވެ.\nމި މުބާރާތުގެ ގްރޫޕް އޭ އިން ސެމީގެ ޖާގަ ކަށަވަރުކުރީ މޮރީޝަސް އާއި ސީޝެލްސް އެވެ.


January gai Sri lanka hulhuvaalanee\nސްރީ ލަންކާ އެއާޕޯޓް ޖެނުއަރީގައި ހުޅުވޭތޯ ބަލަނީ\nސްރީ ލަންކާ އެއާޕޯޓް އަންނަ ޖެނުއަރީގައި ޓޫރިސްޓުންނަށް ހުޅުވާލެވޭ މަސައްކަތްކުރަނީ\nސްރީ ލަންކާ އެއާޕޯޓް ޖެނުއަރީގައި، ޓޫރިސްޓުންނަށް ހުޅުވާލެވޭތޯ ބައްލަވަމުން އަންނަ ކަމަށް، ސްރީ ލަންކާ ޓޫރިޒަމް ޑިވެލޮޕްމަންޓް އޮތޯރިޓީ (އެސްއެލްޓީޑީއޭ) ގެ ޗެއާމަން، ކިރްމަލީ ފެނާންޑޯ ވިދާޅުވެއްޖެ އެވެ.\nއޭނާ ވިދާޅުވި ގޮތުގައި، ކޮވިޑް-19 މާހައުލެއްގައި، ޓޫރިސްޓުންނާ މެދު އަމަލުކުރެވެން ހުރި ގޮތްތަކެއްގެ މައްޗަށް ގަވާއިދުތަކެއް ހަދަމުން އަންނަ ކަމަށެވެ.\nފެނާންޑޯ ވިދާޅުވީ، ކަރުދާސް ކުރެވިފައި ހުރި ނުކުތާތަކުގެ ތެރޭގައި، ފުރަތަމަ ހިމަނާފައި ވާނީ ޖެނުއަރީ އެކެއްގައި އެއާޕޯޓް ހުޅުވުމެވެ. އަދި ހުއްދައަށް އެދި ތަފުސީލް ލިޔުންތައް ސިއްހީ އިދާރާތަކަށް ހުށަހަޅާފައި ވާނެ ކަމަށެވެ.\nއިލެކްޓްރޯނިކް ޓްރަވެލް އޮތޮރައިޒޭޝަން ސިސްޓަމް މެދުވެރިކޮށް އޮންލައިން ވިސާ ހޯދުމުގައި ކޮންމެހެން ފުރިހަމަ ކުރަން ޖެހޭ ކަންތައްތައް ހިމަނާފައި ވާނެ އެވެ. އޭގެ ތެރޭގައި ކަރަންޓީންގެ 14 ދުވަހާއި، ކަރަންޓީންވުމަށް ކަނޑައަޅާ ތަންތަނާއި ތަކެތި ހިމެނެ އެވެ. މި އުސޫލުތަކަށް އަމަލު ކުރެތޯ ހެލްތު މިނިސްޓްރީން ބަލާނެ އެވެ.\nލަންކާ ޓާމިނަލް: ސްރީ ލަންކާ އެއާޕޯޓް އަންނަ ޖެނުއަރީގައި ޓޫރިސްޓުންނަށް ހުޅުވާލެވޭ މަސައްކަތްކުރަނީ\nފެނާންޑޯ ވިދާޅުވީ، ގަވާއިދުތައް ތަންފީޒު ކުރާނީ ޓޫރިސްޓުން ތިބޭ މުއްދަތަށް ބަލައިގެން ކަމަށެވެ. އެ ގޮތުގައި، މުއްދަތު އިތުވާ ނިސްބަތުން އެކޮމޮޑޭޝަން އިޚުތިޔާރު ކުރުމަށާއި، ހެލިފެލިވެ އުޅުމަށް ޓޫރިސްޓުންނަށް ލުއި ދެވޭނެ އެވެ. އެހެން ނަމަވެސް، ތިބެވޭނީ "ކޭޕީއެމްޖީ"ން ރައްކާތެރިކަށް ކަށަވަރުކޮށްފައި ހުރި ތަންތަނުގައި ކަމަށެވެ.\nސްރީލަންކާ އެއާޕޯޓް ޓޫރިސްޓުން ހުޅުވާލުމަށް މަޝްވަރާކުރަމުން އަންނައިރު، ރައްކާތެރިކަމުގެ ގޮތުން ސިއްހީ އިދާރާތަކުން ލާޒިމްކުރާ ހުރިހާ ގަވާއިދަކަށް ރިއާޔަތްކުރެވޭނެ އެވެ. އޭގެ ތެރޭގައި ސީޕީއާރު ޓެސްޓް ރިޕޯޓް އަދި ހެލްތު ޑިކްލަރޭޝަން ފޯމް ހުށަހެޅުން ވެސް ހިމެނޭ ކަމަށް ފެނާންޑޯ ވިދާޅުވި އެވެ.\nސްރީލަންކާ ޓޫރިޒަމް ޓޫރިސްޓް އެރައިވަލް + ކޮވިޑް-19\nދެ ހަފުތާއިން 40،000 ޓޫރިސްޓުން


Dhaulathuge kunfunithah huree vahkamah hulhuvifai: Bonday | Mihaaru\nދައުލަތުގެ ކުންފުނިތައް ހުރީ ވައްކަމަށް ހުޅުވިފައި: ބޮންޑޭ\nރައްޔިތުންގެ މަޖިލީހުގެ ޖަލްސާއެއްގައި މެމްބަރު އިބްރާހިމް ރަޝީދު ވާހަކަ ދައްކަވަނީ.އޭނާ މިއަދު ވިދާޅުވީ ދައުލަތުގެ ކުންފުނިތައް ހުރީ ވައްކަމަށް ހުޅުވިފައި ކަމަށް---ފޮޓޯ: މަޖިލިސް\nދައުލަތުގެ ކުންފުނިތައް އަދިވެސް ހުރީ ވައްކަމަށް ހުޅުވިފައި ކަމަށާއި އެކަން ހުއްޓުވަން ހަދަން ޖެހޭ ގަަވައިދުތައް ހުރީ ނުހަދައި ކަމަށް މާފަންނު މެދު ދާއިރާގެ އެމްޑީޕީގެ މެމްބަރު އިބްރާހީމް ރަޝީދު (ބޮންޑޭ) މިއަދު ވިދާލުވެއްޖެ އެވެ.\nސަރުކާރުގެ ފަރާތުން ކިނބިދޫ ދާއިރާގެ އެމްޑީޕީގެ މެމްބަރު މުހައްމަދު ނާޝިޒު ހުށަހެޅުއްވި އިންޝުއަރެންސާ ބެހޭ ބިލުގެ ބަހުސްގައި ބޮންޑޭ ވިދާޅުވީ، ދައުލަތުގެ ކުންފުނިތައް ރެގިއުލޭޓްކުރުމަށްޓަކައި ހަދަން ޖެހޭ ގަވައިދުތައް ނުހަަދައި ތިބޭތާ ހަތް އަަހަރު ވެފައިވާ ކަަމަށާއި ވައްކަަމަށް ދޮރު ހުޅުވިފައި އޮތީ އެހެންވެ ކަމަށެވެ. ކުންފުނިތަކުގެ ކަންތައްތައް ބަލަހައްޓަން އޮންނަ ޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑް (ޕީސީބީ) އުފެއްދި ގާނޫނުގައި ލާޒިމުކޮށްފައިވާ ގަވައިދުތައް އެ ގާނޫނަށް ޢަމަލުކުރަންވީ ފަަށާތާ ހަތަރު މަހުގެ ތެރޭގައި ހަދަން ޖެހޭ ކަމަށް ވެސް އޭނާ ވިދާޅުވި އެވެ.\nގައުމަށް ބަލާނީ. ރައްޔިތުންގެ މުދަލަށް ބަލާނީ އިއްޒަތްތެރި ރައީސް، މިމަޖިލީހުން. އެއީ އަޅުގަނޑުމެން ކުރާނެ ކަމަކީ. ޕާޓީވެގެންނެއް އަދި އަޅުގަނޑުމެން ދުލެއް ނުކުރާނަން އިއްޒަތްތެރި ރައީސް. ބްރޯ ބްރޯއަކަށް އަޅުގަނޑުމެން ޖެހިލުމެއް ނުވާނެ---ބޮންޑޭ\n"ވަހީދު ވެރިކަން ނިމިއްޖެ. ޔާމީނުގެ ވެރިކަން ނިމިއްޖެ. މި ވެރިކަމުގެ ދެ އަހަރު ނިމިއްޖެ، [ގަވައިދުތައް] ނުހަދާ އަދިވެސް،" ބޮންޑޭ ވިދާޅުވި އެވެ.\nއޭނާ ވިދާޅުވީ ގަވައިދުތައް ހަދަން ރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިޒް ކޮމިޓީ ( އެސްއޯއީ ކޮމިޓީ) އިން ތަކުރާރުކޮށް ބާރު އަޅަމުން އަންނަ ކަމަށާއި އެހެން ނަމަވެސް ގަވައިދު ނުހަދަނީ ވައްކަން ކުރަން ވެގެން ކަަމަށެވެ. އެގޮތަށް ކަންތައް ކުރަނީ ކުރިން ތިބި "ބަޣާވާތުގެ މީހުންނާއި" މިހާރުގެ މީހުންނާ އެކުވެެގެން ކަމަށް ވެސް ވިދާޅުވި އެވެ. އެގޮތަށް ކަންތައްކުރާ މީހުން މިހާރު ޖަލަށް ނުދިޔަޔަސް މިވެރިކަން ނިމުނީމާ އެބަޔަކު ޖެހޭނީ ޖަލަށްދާން ކަމަށް ވެސް ބޮންޑޭ ވިދާޅުވި އެވެ. އެކަަމާ ބެހޭ ރިޕޯޓްތައް އެކުލަވައިލައްވާނެ ކަަމަށާއި އެކަމުގައި ޕާޓީ އަށް ނުބައްލަވާނެ ކަމަށް ވެސް އޭނާ ވިދާޅުވި އެވެ.\n"ގައުމަށް ބަލާނީ. ރައްޔިތުންގެ މުދަލަށް ބަލާނީ އިއްޒަތްތެރި ރައީސް، މިމަޖިލީހުން. އެއީ އަޅުގަނޑުމެން ކުރާނެ ކަމަކީ. ޕާޓީވެގެންނެއް އަދި އަޅުގަނޑުމެން ދުލެއް ނުކުރާނަން އިއްޒަތްތެރި ރައީސް. ބްރޯ ބްރޯއަކަށް އަޅުގަނޑުމެން ޖެހިލުމެއް ނުވާނެ،" ބޮންޑޭ ވިދާޅުވި އެވެ.\nއޭނާ ވިދާޅުވިގޮތުގައި ވައްކަން ހުއްޓުވުމަށްޓަކައި މަޖިލީހުން ކުރަން ޖެހޭ މަސައްކަތް އެއީ މިނިސްޓަރަކަށް އަމާޒުވާ މަސައްކަތަކަށް ވިޔަސް އެ މަސައްކަތް ކުރާނެ ކަމަށެވެ. ވަކިން ހާއްސަކޮށް ވިދާޅުވީ "އެއީ ފިނޭންސް މިނިސްޓަރަށް ވިޔަސް" ނުބައްލަވާނެ ކަމަށެވެ.\nޕީސީބީގެ ބޯޑަށް އަވަހަށް ރައީސަކު އައްޔަންކުރަން ރައީސް އިބްރާހީމް މުހައްމަދު ސޯލިހަށް އޭނާ ތަކުރާރުކޮށް އިލްތިމާސް ކުރެއްވި އެވެެ. އެ ބޯޑަށް ރައީސަކު އައްޔަން ނުކޮށް ހޭދަވާ ކޮންމެ ދުވަހަކީ ވައްކަންކުރާނެ ދުވަހެއް ކަމަށް ވެސް ވިދާޅުވި އެވެ.\nއެސްއޯއީ ކޮމިޓީގައި ވެސް އިންނަވާ މެމްބަރު ބޮންޑޭ މި މޭރުމުން ވާހަކަ ދެއްކެވި އިރު ދައުލަތުގެ ކުންފުނިތަކުގެ ގިނަ މައްސަަލަތަކެއް އެކޮމިޓީން ވަނީ ބަލައިފަ އެވެ. އެގޮތުން ބެލި ބެލުމުން ބައެއް ކުންފުނިތަކުގެ ބޮޑެތި މައްސަލަތައް ފެންމަތިވެފައި ވެސް ވެ އެވެ.\nއެމްޑީޕީ ދިވެހި ސަރުކާރު ރައްޔިތުންގެ މަޖިލިސް ޕަބްލިކް ކުންފުނި މެމްބަރު އިބްރާހިމް ރަޝީދު (މާފަންނު މެދު)\nރައްޔިތުން ގެ މަޖިލީހުން ފާސްކުރާ ގާނޫނުތައް ތަންފީޒު ކުރަން މަތިކޮށްފައިވާ ފަރާތްތަކުން ތަންފީޒް ނުކުރާ މައްސަލަ ނުވަތަ އިހުމާލު މައްސަލަ އަކީ ގާނޫނީ ކުށެއް !\nދައުލަތުގެ ކުންފުނިތައް ހަމަމަގަށް އަޅުވަން ކެނޑިނޭޅި މަސަތްކަތް ކުރާން ޖެއެވެ ! ސާފުކޮށް ކަންހިނގާގޮތް ކެރިގެން ހާމަކުރާ މެމްބަރެއް !\nސްޓެލްކޯ، ފެނަކަ، އެ މްޕީއެލް އެސްޓީއޯ، އެ މް ޓީސީސީ,، އެ މްޑަބްލިޔުއެސްސީ،، އެޗްޑީސީއަކީ ކޮރަޕްޝަން ހާލިތައް. އެތަނުގެ މުވައްޒަފުން އެތަންތަނަށް ތަކެތި ވިއްކަނީ. ސްޓެލްކޯ ތަންތަނުން ފެންނަނީ ބޭރުގެ ސަޕްލަޔަރުންއަތުން ބޮޑުއަގުގައި ތަކެތިގަނެގެން ވެރިން ކަޓްނަގަން ބޭރަށްދުވާތަން\nވައްކަމަށްހުޅުވި މަގުތައް2އަހަރުވީއިރުވެސް ބަންދުނުކުރެވުނީމާ ތިޔަދައްކަވާ ވާހަކަތަކުގައި އިޚްލާޞްތެރިކަމެއްނެތްކަން އެނގޭ އެހެނެއްނޫން ކޮންމެދުވަހަކު ހޮޅިވާހަކަދައްކާ ހެޑްލައިން މޭކްކުރުން އެއީއަދި އެހެންކަމެއް މިސަރުކާރު ބޮޑަށް ސިފަވަނީ ވައިއަނގަތަޅާ ކަމެއް ނުކުރެވޭ ނަތީޖާ ނުނެރެވޭ ސަރުކާރެއްގެތޮތުގައި\nޔާމީން ފެއްޓިކަމެއްވީމަ ވައްކަންވެސް ތިމަންނަމެން ކުރުން ކުރިއަށް ގެންދަނީއޭ ކިޔާނަމަ ތަންކޮޅެއް އޮޅުންފިލާނެ ރައްޔިތުންނަށް ވާނުވާ.\nއެސްޓިއޯގެ ތެއޮ ބޯޓު ލަންކާ ޑޮކަށް ދިއައިރު މާލޭން ދަވާދު ގަނެގެން ދިއައީ ބޮންތީގެ މީހުންނަށް ކޮވިޑް ޖެހުމުން ބޯޓުން ބާލާފަ ބޭތިއްބީ އެތަނުގަ އުޅޭ އަޒީގެ ގެސްޓް ހައުސްގަ 105 ޔޫއެސް ޑޮލަރަށް ދުވާލަކަށް ކުންފުނިން ޕޭކުރާ ގޮތަށް\nމޮޅުވާހަކަ ދައްކާއިގެން މައްސޫރު ވާހިތުން އުޅޭމީހެއް ކަމައް ބެލެވެނީ ދައްކާ ވާހަކައިން ފައިދާ އެއްކުރާ ވަހަކަޔަކައްވުރެ ހުސް އަނގަ. އަމަލުން ކަންކަން ކުރެވިފަކަ ނެތް ބޮންޑޭ އަކީ ފައްކާ ބޮޑަނަ އެއް\nމިސަރުކާރަކުން ވައްކަމެއް ނުކުރާނެ. ވައްކަމަކަށް ތަރުހީބެއް ނުދޭނެ. ފައިނޭންސް މިނިސްޓްރީގެ ވެބްސައިޓް މިހާރުވެސް ދައްކާ ބޯޑު ތަކުގެ ވަނަވަރު. ބޯޑު ތަކުގައި ހުސްކޮށް ހުރި ސްލޮޓްތަށް ފެނޭ. މަދެއްނޫން. ރައީސް ފައިނޭންސް މިނިސްޓަރ އަށް ފޯނުކޮށްގެން ބަލާކަށް ނުޖެހެ ދެއްތޮ އެސްއޯއީ ތަކުގައި މެމްބަރުން ހަމަތޯ؟ ރައީސް ވަރު ވަރުން ޒިންމާދާރު ވެރިން އައްޔަކުރެއްވީމާ އެވެރިންގެ ކަމެއްދެއްތޮ ތިޔަ ކަން ކަން ރައީސް އާ ހަމައިން ނިންމުމަކީ. ދެއްތޮ\nރައްޔިތުންވެސް ގޮވަނީ ހަމަތިހެން.. މިމީހުން ތަންތަނަށް ވެއްދިމީހުން ވެރިންނަށްތިބީ...ރައްޔިތުން ނުކުމެ ކަންފަތުގައި ހިފާ ނުނެރެވޭނެ..ތިބުނާ ބަޔަކު ބޭރުކޮށްބަލަ ފަލަސުރުޚީތަކާއި ޓްވީޓް ކޮށްލަކޮށްލަ ތިބެނީ...\nޕިސީޕި ރައިސްނެތި އެތައްމަހެއް ރީޖަނަލް އެއަރޕޯޓް ކޮމްޕެނި އެމްޑި ބޯޑްމެންބަރުންނެއް ނެތް- މޯލްޑިވިސް ގޭސް އެމްޑީ ސަސްޕެންޑުގަ 1 އަހަރު. ޜައިސް ސޯލިހު ސުލޯކަމަށް ބުނަނީ ގިނަސަބަބުތައް ހުރެގެން


Sheela burugaa alhaifi, dhaairaa dhookohlaneetha?\nޝީލާ ބުރުގާ އަޅައިފި، ދާއިރާ ދޫކޮށްލަނީތަ؟\nފިލްމީ ތަރި ޝީލާ ނަޖީބް: މިއީ ބުރުގާ އެޅިފަހުން ޝީލާ ނެގި ފުރަތަމަ ފޮޓޯ -- އަހުމަދު ހަމީދު އާދަމް | އަވަސް\nކާމިޔާބު އަދި ކުޅަދާނަ ފިލްމީ ތަރި ޝީލާ ނަޖީބު، ބުރުގާ އަޅައިފި އެވެ.\nޝީލާ ބުރުގާ އަޅާފައިވަނީ މި މަހުގެ ތެރޭގަ އެވެ. ޝީލާ ވަނީ މިމަހުގެ ކުރީކޮޅު އުމުރާ އަކަށް ގޮސްފަ އެވެ. އަދި އެ އުމުރާ ދަތުރުގެ ތެރޭގައި ޝީލާ ވަނީ ބުރުގާ އަޅަން ނިންމާފަ އެވެ. އުމުރާގެ އަޅުކަމަށްފަހު ޝީލާ ރާއްޖެ އައީ ބުރުގާ އަޅައިގެންނެވެ.\nއަވަސްއިން ސުވާލު ކުރުމުން ޝީލާ ބުނީ ބުރުގާ އެޅުމަކީ އޭނާ އަމިއްލައަށް ވިސްނުމަށްފަހު ނިންމި ނިންމުމެއް ކަމަށެވެ. އަދި އެއީ މިހާތަނަށް ހަޔާތުގައި ނިންމުނު އެންމެ ހިތްހަމަޖެހުން ބޮޑު ނިންމުން ކަމަށްވެސް ޝީލާ ބުންޏެވެ.\n"ބުރުގާ އެޅުން އެއީ އުމުރާގައި ހުރެ އަމިއްލައަށް ނިންމި ނިންމުމެއް، އެދެން ވަރަށް ޕާސަނަލް ކަމެއްނު. އެހެންވީމަ އެކަމާ ގުޅޭގޮތުން ދެން އިތުރު ކޮމެންޓެއް ނެތް!" ޝީލާ ބުންޏެވެ.\nޝީލާ ބުރުގާ އެޅުމާއިއެކު ފިލްމީ ދާއިރާއިން ކުރިއަށް އޮތްތާ ފެންނާނެތޯ މިއީ ގިނަ ބެލުންތެރިންގެ ހިތުގައި އުފެދޭނެ އެންމެ ބޮޑު ސުވާލެވެ. އެ ސުވާލަށް ވެސް މިވަގުތު ސީދާ ޖަވާބެއްދޭން ޝީލާ ބޭނުމެއް ނުވެއެވެ.\nކުރިއަށް އޮތްތާ ފިލްމު ކުޅޭނެ ކަމެއްވެސް އަދި ނުކުޅޭނެ ކަމެއްވެސް ޔަގީން ކަމާއެކު ޝީލާ ނުބުނެއެވެ.\n"ހަޔާތަށް މި އައީ ބަދަލެއް. އުފާވެެރި ބަދަލެއް، ހިތްހަމަޖެހުން އަބަދުވެސް ލިބޭނެ ބަދަލެއް." ޝީލާގެ ޖަވާބު ކުރުވެފައި ސާދާއެވެ.\nއެހެން ވީމަ ބެލުންތެރިންގެ މެދުގައި ބޮޑު ލޯތްބެއް އޮތް ޝީލާ ދެން ސްކްރީނުން ފެނިދާނެތޯ ކުރެވޭ ސުވާލު ޖެހެނީ ފަހަށް ބާވާށެވެ. ޝީލާ މިވަގުތު ވެސް ގެންދަނީ ނަހުލާގެ ވެބްސީރީޒް "ހުވާ" ގައި މަސައްކަތް ކުރަމުންނެވެ. އެހެންވެ ދެން ޝީލާ ފެންނާނެ ގޮތަކާމެދު އޮތީ ކުޑަކުޑަ އިންތިޒާމެއް ކޮށްލުމެވެ.\nކުޅަދާނަ ފިލްމީ ތަރި ޝީލާ ނަޖީބް: މިއީ ބުރުގާ އެޅިފަހުން ޝީލާ ނެގި ފުރަތަމަ ފޮޓޯ -- އަހުމަދު ހަމީދު އާދަމް | އަވަސް\n"ނުދާށޭ މަގެ ލޯބިވާ" މި ލަވައިން ފިލްމީ ދާއިރާއަށް ނިކުތް ޝީލާ އެންމެ ފުރަތަމަ ކުޅެފައިވަނީ "ހިތް ހަލާކު" އެވެ. މިހާތަނަށް 28 ފިލްމު ކުޅެފައިވާ ޝީލާ ވަނީ 100 އަށްވުރެ ގިނަ ލަވަ ވެސް ކުޅެފަ އެވެ.


Muzaaharaa Akaai Gulhigen 11 Prince aku Hayyarukoffi\nމުޒާހަރާއަކާއި ގުޅިގެން 11 ޕްރިންސަކު ހައްޔަރުކޮށްފި\n11 މަސް, 1 ހަފްތާ,3ދުވަސް,4ގަޑި, 41 މިނެޓް, 44 ސިކުންތު ކުރިން 2380ފަތޯނާ ފާއިޒް\nސައުދީ އަރަބިޔާގެ ޝާހީ އާއިލާތަކުގެ ކަރަންޓް ބިލާއި ފެން ބިލް، އެޤައުމުގެ ސަރުކާރުން ނުދައްކާ ގޮތަށް ނިންމުމުން އެކަމާއި ދެކޮޅަށް މުޒާހަރާ ކުރެއްވި 11 ޕްރިންސަކު ހައްޔަރުކޮށްފިއެވެ.\nސައުދީ އަރަބިޔާގެ މީޑިއާތަކުން ރިޕޯޓް ކޮށްފައިވާ ގޮތުގައި، އެގައުމުގެ ވެރިރަށް ރިޔާދުން ހައްޔަރު ކުރި 11 ޕްރިންސުން ވަނީ އަލް ހާކިމް ގަނޑުވަރުގައި ސައުދީ އަރަބިޔާގެ ސަރުކާރާއި ދެކޮޅަށް އަޑު އުފުލާފައެވެ. އަދި އެބޭފުޅުން އަޑު އުފުލާފައިވަނީ ޝާހީ އާއިލާތަކުގެ ފެން ބިލާއި ކަރަންޓް ބިލް ދެއްކުން ހުއްޓާލަން ސަރުކާރުން ނިންމުމުންނެވެ. ހައްޔަރު ކުރި ޕްރިންސުން މިވަގުތު ތިއްބެވީ ޖަލެއްގައި ކަމަށާއި އެބޭފުޅުންގެ މައްޗަށް ޝަރީއަތް ހިންގާނެ ކަމަށް ރިޕޯޓްތައް ބުނެއެވެ.\nބައެއް މީޑިއާތަކުގައި ރިޕޯޓް ކޮށްފައިވާ ގޮތުގައި ހައްޔަރު ކޮށްފައިވާ ޕްރިންސުންނަކީ، 2016 ވަނަ އަހަރުގައި މަރުގެ ހުކުމް އިއްވާ، ދަންޖައްސާފައިވާ ޕްރިންސެއްގެ ތިމާގެ ބޭފުޅުންތަކެއް ކަމަށެވެ. އަދި އެބޭފުޅުން ވަނީ ދަންޖެއްސި ޕްރިންސްގެ މަރުގެ ބަދަލު ދިނުމަށް އެދިވަޑައިގެންފައި ކަމަށްވެސް ބައެއް މީޑިއާތަކުން ވަނީ ހާމަކޮށްފައެވެ.\nތެލަށް ބަރޯސާވުން ކުޑަކޮށް، ސައުދީ އަރަބިޔާގެ އިޤްތިސާދަށް ހެޔޮ ބަދަލުތަކެއް ގެންނެވުމަށްޓަކައި ސައުދީ އަރަބިޔާގެ ރަސްގެފާނު ސަލްމާން ބިން އަބްދުލްއަޒީޒް އާލް ސައުދު ވަނީ އިޤްތިސާދީ ގޮތުން ބައެއް ބަދަލުތައް ގެންނަވާފައެވެ.\nއޭގެ ތެރޭގައި، ވެލިޔު އެޑެޑް ޓެކްސް ނަގަން ފެށުމާއި، ޝާހީ އާއިލާތަކަށް ސައުދީ އަރަބިޔާގެ ސަރުކާރުން ކުރާ ބައެއް ޙަރަދުތައް ނުކުރާ ގޮތަށް ހަމަޖެއްސުން ހިމެނެއެވެ. މީގެ އިތުރުން ސައުދީ އަރަބިޔާގެ ރައްޔިތުންގެ ދިރިއުޅުމުގެ ފެންވަރު އިތުރު ކުރުމަށްޓަކައި ސަރުކާރުގެ ކޮންމެ މުވައްޒަފަކަށް ކޮންމެ މަހަކު، ދުއިސައްތަ ފަސްދޮޅަސް ހަތް ޑޮލަރު ބޯނަސްގެ ގޮތުގައި ދިނުމަށްވެސް ކިންގް ސަލްމާން ވަނީ ނިންމަވާފައެވެ.\nޕްރިންސް ސައުދީ އަރަބިއާ


ކޮމްޕިއުޓަރ ވައިރަސްއަށް ބަލާލުމެއް | ޓެކްނޮލޮޖީ | ޢިލްމު\nBack ކަވާސާ ޢިލްމު ޢިލްމުގެ ބައިތައް ޓެކްނޮލޮޖީ ކޮމްޕިއުޓަރ ވައިރަސްއަށް ބަލާލުމެއް\n- އޯގަނިކްވައިރަސްތައް ހަށިގަނޑުގެ ސެލްތަކުގެ ވަޒީފާތައް ބަދަލުކުރާފަދައިން ކޮމްޕިއުޓަރ ވައިރަސް، ކޮމްޕިއުޓަރަށް އަޅާފައިހުންނަ ޕްރޮގްރާމުތަކުގެ މަސައްކަތް ބަދަލުކުރެއެވެ.\n- އޯގަނިކްވައިރަސް ހަށިގަނޑުގެ ތެރޭގައި ވިހައި، އޭގެ ޢަދަދު އިތުރުކުރާފަދައިން، ކޮމްޕިއުޓަރ ވައިރަސްވެސް ނަކަލުތައް އުފައްދައިގެން އަމިއްލައަށް އޭގެ ޢަދަދު އިތުރުވެއެވެ.\n- ހަށިގަނޑުގެ ސެލްއަކަށް ކޮންމެ ވައިރަހަކުންވެސް އަސަރުކުރަނީ އެއްފަހަރުއެވެ. މީގެމާނައަކީ ހަމަ އެވައިރަހުން އެސެލްއަށް ދެވަނަފަހަރަށް ގެއްލުމެއްނުލިބޭނެއެވެ. ކޮމްޕިއުޓަރ ޕްރޮގްރާމްތަކަށްވެސް، ވައިރަހުގެ އަސަރުކުރަނީ މިކަހަލަ ގޮތަކަށެވެ.\n- ހަށިގަނޑަށް ވައިރަސްވަނަސް އޭގެ އަސަރުތައް ނުފެނި ދުވަސްތަކެއް ނަގާފާނެއެވެ. ހަމަ އެފަދައިން ކޮމްޕިއުޓަރ ޕްރޮގްރާމަކަށް ވައިރަސް އެރިޔަސް އޭގެ ގެއްލުން ނުފެނި ދުވަސްތަކެއްވަންދެން ހުރެދާނެއެވެ.\n- ދެވައްތަރުގެ ވައިރަހަށްވެސް، އޭގެ އޮނިގަނޑު، ނުވަތަ ސިފަބަދަލުކުރުމުގެ ކުޅަދާނަކަން ލިބިގެންވެއެވެ.\nކޮމްޕިއުޓަރ ވައިރަހަކީ ކޮބާ؟\nވައިރަހަކީވެސް އެހެން ޕްރޮގްރާމްތަކެކޭ އެއްފަދައިން އުފައްދާފައިހުންނަ ކޮމްޕިއުޓަރ ޕްރޮގްރާމެކެވެ. އެކަމަކު ވައިރަސް ޕްރޮގްރާމެއްގެ ބޭނުމަކީ ކޮމްޕިއުޓަރ ސިސްޓަމަށް ވީހާވެސް ބޮޑަށް މައްސަލަތައްކުރިމަތިކުރުވާ، ބޮޑެތިގެއްލުންތައް ދިނުމެވެ. މިމަޤްޞަދު ޙާޞިލްކުރުމަށްޓަކައި އެހެން ޕްރޮގްރާމްތަކާއި ގުޅުމުގެ ޤާބިލްކަން ވައިރަސް ޕްރޮގްރާމަށް ދޭންޖެހެއެވެ.\nކޮޕީތައް އުފައްދަމުންގޮސް، އޭގެ ޢަދަދު އިތުރުކޮށް، އެހެން ޕްރޮގްރާމުތަކަށް ޙަމަލާދިނުމުގެ ފުރުޞަތުވެސް ވައިރަހަށް ހޯދައިދެވެއެވެ. ހަމައެފަދައިން ސިސްޓަމްގެ މެމޮރީގައި ( ހަނދާނުގައި )ވެސް ވައިރަސް ވަކިހިއްޕާލައެވެ.\nޑިސްކްތަކުންނާއި، މުވާސަލާތުކުރުމަށް ގެންގުޅޭ ތަފާތު ވަސީލަތްތަކުން، އެއްކޮމްޕިއުޓަރުން އަނެއްކޮމްޕިއުޓަރަށް، ވައިރަހަށް ދަތުރުކުރެވިދާނެއެވެ. އެހެންކަމުން، ކޮމްޕިއުޓަރ ވިއުގައެއްގެ ތެރެއިން، ޤައުމަކުން ފެންނަ ވައިރަހެއް، އެހެންޤައުމުތަކުގައި އިސާހިތެއްގެ ތެރޭގައި ފެތުރިދާނެއެވެ.\nވައިރަސްގެ ބައެއް ވައްތަރުތައް\n2000މ. ވަނައަހަރުގެ މެއިމަހުގެ4ވަނަ ދުވަހު ފިލިޕީންސްއިން ފުރަތަމަ ފެނުނު 'އައިލަވްޔޫ' ވައިރަހަކީ ފަހަކަށް ވަރަށްބޮޑަށް ފެތުރުނު، މަޝްހޫރު ވައިރަހެކެވެ. ނަމަވެސް އޭގެ އުފެއްދުމަށްބަލާއިރު، އޭގެފަހުން ޢާއްމުވި މެލީސާ ވައިރަހަކީ މާ ހިމުން އެއްޗެކެވެ. އައިލަވްޔޫ ވައިރަހުގެ ފާހަގަކޮށްލެވޭ ކަމަކީ އެއަށް ލިބިފައިވާ އަވަހަށް ފެތުރިގަތުމުގެ ކުޅަދާނަކަމެވެ. އީމެއިލްއިން މިވައިރަސް އަންނައިރު، މެއިލްގެ ސުރުޚީއަކަށް އޮންނަނީ އައިލަވްޔޫ ( އަހަރެން ކަލާދެކެ ލޯބިވަމެވެ. ) އެވެ. މިމެއިލް ހުޅުވުމުން ވައިރަސްގެ އަސަރު ސިސްޓަމްއަށް ކުރަންފަށައެވެ. އަދި އީމެއިލްގެ އެޑްރެސް ބުކްގައި ހުންނަ ހުރިހާ އެޑްރެސްތަކަކަށް، އެސުރުޚީ ޖަހާފައިވާ މެއިލްއެއްގެ ތެރެއިން މިވައިރަސް ވާޞިލުވެއެވެ. އައިލްޔޫގެ ގެއްލުން ލިބެނީ ވިންޑޯޒް ބޭނުންކުރާ ސިސްޓަމްތަކަށާއި، ވެބް ބްރޯޒަރ އެއްގެ ގޮތުގައި އިންޓަރނެޓް އެކްސްޕްލޯރަރ ބޭނުންކުރާ ކޮމްޕިއުޓަރުތަކަށެވެ.\n26 އޭޕްރީލް 1986މ. ގައި ކުރީގެ ރޫސީވިލާތުގެ ޔުކްރެއިންގައި ހިނގައިދިޔާ ' ޗަރްނަބީލް ރިއެކްޓަރ' ގެ ޙާދިސާއާއި ގުޅުވައިގެން ހަދާފައިވާ ޗަރްނަބީލް ވައިރަހަކީވެސް ފާހަގަކޮށްލެވޭ ވައިރަހެކެވެ. މިވައިރަސް އެކްޓިވޭޓްވަނީ ނުވަތަ މަސައްކަތްކުރަނީ ކޮންމެއަހަރެއްގެވެސް އޭޕްރީލްމަހުގެ 26 ވަނަ ދުވަހުއެވެ. ތަޖުރިބާކާރުން ދެކޭގޮތުގައި މިއީ ވަރަށް ރަނގަޅަށް ފަރުމާކުރެވިފައިވާ ވައިރަސް ޕްރޮގްރާމެކެވެ. ނަމަވެސް ވަކި ދުވަހަކަށް މަސައްކަތްކުރާގޮތަށް ހަދާފައިވާ، މިޒާތުގެ ވައިރަސްތަކުން ސަލާމަތްވުމަށް، އެދުވަސްކައިރިވުމުން، ކޮމްޕިއުޓަރުގެ ތާރީޚުބަދަލުކޮށްލުން ފުދެއެވެ. ކޮންމެއަހަރެއްގެ މާރޗްމަހުގެ 26ވަނަ ދުވަހު 'މަސައްކަތަށް ނުކުންނަ ' މައިކަލް އެންޖެލޯ އަކީވެސް މިކަހަލަ ވައިރަހެކެވެ. މިއީ މަޝްހޫރު ކުރެހުންތެރިޔާ މައިކަލް އެންޖެލޯގެ އުފަންދުވަހަށް ނިސްބަތްކޮށް ތައްޔާރުކޮށްފައިވާ އެއްޗެކެވެ.\nޓްރޯޖަން ހޯރސް ވައިރަސްތައް އުފައްދާފައިވަނީ ގްރީކް ގްރީކްމީހުން ހަނގުރާމަތަކުގެ ސިފައިންވަދެ ފިލާތިބޭ، ލަކުޑިން ހަދާފައިވާ ބިޔަ އަސްތަކުން އައިޑިޔާ ނަގައިގެންނެވެ.\nވައިރަސް އުފައްދާމީހުންގެ ބޭނުމަކީ ބައެއް ފަހަރަށް ، މަޖަލަށް އެހެން މީހަކަށް ގެއްލުމެއް ދިނުމެވެ. ނަމަވެސް ޢިލްމީ މައިދާނުގައި އިންސާނުން ހޯދަމުން އަންނަ ކުރިއެރުންތައް ހުއްޓުވުމަށާއި، ޢުދުވާނީ ބޭނުންތަކަށްވެސް މިކަހަލަ ޕްރޮގްރާމުތައް ފަތުރާމީހުން ވަރަށް ގިނައެވެ. މިޒަމާނުގައި ގާތްގަނޑަކަށް ބޮޑެތި ހުރިހާ ކަމެއްވެސް ކުރަނީ ކޮމްޕިއުޓަރ ގެ ޙިއްޞާއާއި އެކުކަމަށްވުމާއިއެކު، ހަނގުރާމަތަކުގައިވެސް ބޭނުންކުރެވިދާނެ 'ނުރައްކާތެރިކަން ބޮޑު ހަތިޔާރެއް' ގެ ގޮތުގައި ކޮމްޕިއުޓަރ ވައިރަސް މާނަކުރެވެއެވެ.\nވައިރަސް ޕްރޮގްރާމުތަކާއި އިދިކޮޅަށް މަސައްކަތްކުރާ އެންޓި-ވައިރަސް ޕްރޮގްރާމުތައް ހުރެއެވެ. އެހެންކަމުން ވައިރަހުން ސަލާމަތްވުމަށްޓަކައި، އަބަދުވެސް އެންޓި-ވައިރަސް ޕްރޮގްރާމެއް ކޮމްޕިއުޓަރަށް އަޅާފައި ބެހެއްޓުމަކީ ބުއްދިވެރިކަމެކެވެ. އަދި ޤަވާޢިދުން ޕްރޮގްރާމު އަޕްޑޭޓް ( އެންމެފަހުގެ ގޮތަށް ބަދަލުކުރުން ) ކުރަމުން ގެންދަން ޖެހޭނެއެވެ. އެއީ ވަރަށް އަވަސް އަވަހަށް މުޅިން އައު ވައިރަސްތައް ފެތުރެމުން އަންނާތީއެވެ.\nތިރީގައި އެވަނީ މީގެ އިތުރުން ވައިރަހުން ރައްކާތެރިވުމަށް ކުރެވިދާނެ ބައެއް ކަންކަމެވެ.\n- ކޮންފަރާތަކުން އައި މެއިލްއެއްކަން މުޅިން ގައިމުނުވާ މެއިލްތައް ނުހުޅުވުން.\n- ގޮތްނޭނގޭ ޑިސްކްތައް ބޭނުން ނުކުރުން\n- ބޭނުމެއްނެތި އިންޓަރ ނެޓުން އެއްޗިހި ޑައުންލޯޑް ނުުކުރުން.\n- މުހިއްމު ފައިލްތަކުގެ ކޮޕީތައް، ސީ.ޑީ، ފްލޮޕީ، ޕެންޑްރައިވް ކަހަލަ އެއްޗިއްސަށް ނަގާފައި ރައްކާކޮށްފައި ބެހެއްޓުން. އޭރުން ވައިރަސް އެރިޔަސް ފަހުން މިފައިލްތައް ބޭނުންކުރެވޭނެއެވެ.\n- ވަކި ތާރީޚެއްގައި މަސައްކަތްކުރާ ވައިރަސްތައް މަސައްކަތްފަށާ ދުވަހާއި ދިމާކޮށް ކޮމްޕިއުޓަރގެ ތާރީޚު ބަދަލުކޮށްލުން.\nކަޢުބާ ހުރި ފަރާތް ހޯދިދާނެ2ދުވަސް


Dhiraagu TV ge hidhumayi Muyyah\nދިރާގު: ޓީވީގެ ހިދުމަތް ދަނީ ފުޅާކުރަމުން -\nދިރާގުގެ ޑިޖިޓަލް ޓީވީގެ ހިދުމަތް މ. މުލީގައި ދޭން ފަށައިފި އެވެ.\nދިރާގުން ފޯރުކޮށްދޭ އެ ހިދުމަތްތައް ފުޅާ ކުރުމުގެ ގޮތުން ދިރާގު ޓީވީގެ ހިދުމަތް މުލީގައި ފެށީ މިއަދު އެވެ. އެ ކުންފުނިން މިއަދު ބުނީ، ޓީވީގެ ހުރިހާ ޗެނަލަކާއި އޮން-ޑިމާންޑްގެ ކޮންޓެންޓްތައް އަގާއި ކޮލިޓީގެ ތަފާތެއް ނެތި މިހާރު މުލީގައި ބެލޭނެ ކަމަށެވެ.\nދިރާގުގެ ސީނިއަ މެނޭޖާ ބްރޭންޑް އެންޑް މާކެޓިން ކޮމިއުނިކޭޝަންސް މުހައްމަދު މިރްޝާން ހަސަން ވިދާޅުވި ގޮތުގައި ދިރާގުން އަބަދުވެސް މަސައްކަތް ކުރަމުން ދަނީ ވީހާވެސް ގިނަ ރަށްތަކަށް ދިރާގު ޓީވީގެ ހިދުމަތް ފުޅާކޮށް، ގިނަ ކަސްޓަމަރުންނަށް ދިރާގު ޓީވީ މެހައި ކޮލިޓީގައި ދިނުން ކަމަށެވެ.\n100 އަށް ވުރެ ގިނަ ޗެނަލް ހިމެނޭ ދިރާގު ޓީވީ އަކީ ރާއްޖޭގައި އެންމެ ފުރަތަމަ ދޭންފެށި އައިޕީޓީވީގެ ހިދުމަތެވެ. މިހާރު ރާއްޖޭގެ ގޭބިސީތަކުގެ 75 ޕަސެންޓަށް މި ހިދުމަތް ދިރާގުން ވަނީ ފޯރުކޮށްދީފައި ކަމަށްވެސް އެ ކުންފުނިން ބުންޏެވެ. އޭގެ ތެރޭގައި 54 ރަށް ހިމެނެ އެވެ.\nދިރާގު މުލިއާގެ މުލި\nދިރާގުން ހޮސްޕިޓާލިޓީ ދާއިރާއަށް "އީކޯސިސް" ތައާރަފްކޮށްފި\nދިރާގު-ޕޭ އިން ކޭޝްބެކް ޕްރޮމޯޝަނެއް ފަށައިފި


ސަން ފައުންޑޭޝަން ދ. އަތޮޅު ޤުރުއާން މުބާރާތް 2016 ބާއްވާ ތާރީޚް ކަނޑައަޅައިފި | Secretariat of the South Nilandheatholhu Atoll Council\nދ. އަތޮޅުކައުންސިލުން ކޮންމެ އަހަރަކުވެސް ބާއްވަމުން އަންނަ ޤުރުއާން މުބާރާތް މިއަހަރު ބާއްވާތާރީޚަކީ ، އަންނަ އޯގަސްޓް މަހުގެ 18،19،20 ކަމުގައި ދ. އަތޮޅުކައުންސިލުން ކަނޑައަޅައިފިއެވެ. މިމުބާރާތަކީ ، ދ. އަތޮޅުގެ ރައްޔިތުންގެ މެދުގައި ކީރިތި ޤުރުއާނަށް ލޯބިޖެއްސުމާއެކު ، ޤުރުއާން ކިޔެވުމުގެ ރޫޙް ރައްޔިތުންގެ މެދުގައި އާލާކުރުމަށާއި ، ކީރިތި ޤުރުއާން ކިޔެވުމުގެ ޤައުމީ މުބާރާތުގައި ދ. އަތޮޅު ތަމްޘީލުކުރާނެ ބައިވެރިން ހޮވުމަށް ބާއްވާ މުބާރާތެކެވެ. މިއަހަރު މިމުބާރާތް ބާއްވާގޮތަށް ހަމަޖެހިފައިވަނީ ، ދ. ރިނބުދޫގައެވެ. މުބާރާތާއިބެހޭ ހުރިހާ ލިޔުންތަކެއް މިހާރުވަނީ ރަށުކައުންސިލްތަކަށް ފޮނުވިފައިކަމުގައި އަތޮޅުކައުންސިލްގެ ކަމާބެހޭ ސެކްޝަނުން މައުލޫމާތު ދެއްވާފައި ވެއެވެ.\nމުބާރާތް ހަމަޖެހިފައިވާގޮތުން ، މިމުބާރާތުގައި ބައިވެރިވެވޭނީ ކޮންމެ ރަށަކުންވެސް އެރަށެއްގެ ރަށުކައުންސިލްގެ ނަމުގައެވެ. އެހެން އަހަރުތަކާ ޚިލާފަށް މިއަހަރު މުބާރާތް ބާއްވާ އުސޫލަށް ވަނީ ބޮޑުބަދަލުތަކެއް ގެނެސްފައެވެ. މިބަދަލުތަކަކީ ، ކީރިތި ޤުރުއާން ކިޔެވުމުގެ ޤައުމީ މުބާރާތަށް ގެނެސްފައިވާ ބަދަލަށް ، އަތޮޅުމުބާރާތް ބައްޓަންކުރުމަށްޓަކާ ގެނެވިފައިވާ ބަދަލެކެވެ. މިމުބާރާތުން 1 ވަނަ ދާ ފަރާތަކަށް 7000.00 ރ ( ހަތްހާސްރުފިޔާ ) ގެ އިނާމެއް ވަނީ އަތޮޅުކައުންސިލުން ކަނޑައަޅާފައެވެ.\nމިމުބާރާތަކީ ސަންފައުންޑޭޝަންގެ ބާނީ ، ރައްޔިތުންގެ މަޖިލީހުގެ ދ. މީދޫ ދާއިރާގެ މެންބަރު އޮނަރަބްލް އަޙްމަދު ސިޔާމް މުޙައްމަދުގެ ސަތޭކަޕަސެންޓް ސްޕޮންސާރ ލިބިގެން ދ. އަތޮޅުކައުންސިލުން ކުރިޔަށް ގެންދާ މުބާރާތެކެވެ.\nއެއްގަމުގައި ދުއްވާ އިންޖީނުލީ އެއްޗެހި ދުއްވުމުގެ ލައިސަންސް ޓެސްޓް މީދޫގައި ބާއްވާފައިފި »


vnews - UFO eh fengan'deh therein fenijje\nޔޫއެފްއޯއެއް ފެންގަނޑެއް ތެރެއިން ފެނިއްޖެ\nޔޫޓިއުބުގައި ކޮންސްޕިރަސީ ވީޑިޔޯ އާއްމުކުރާ ޗެނަލެއް ކަމަށްވާ 'ޔޫއެފްއޯ މޭނިއާ' އިން މިވަނީ ތަފާތު ވީޑިޔޯއެއް އާއްމުކޮށްފަ އެވެ. މިވީޑިޔޯގައި ފެންނަނީ އެމެރިކާގެ ނިއު ހެމްޕްޝާގައި އޮންން ފެންގަނޑެއްގައި ކޮން އެއްޗެއްކަން ނޭނގޭ އެއްޗެއް ފްލޯޓުކުރަމުންދާތަނެވެ.\nމި އާދަޔާޚިލާފު ކަންތައް އެންމެ ފުރަތަމަ ފޮޓޯ ނަގައި އެކަމުގެ ވީޑިޔޯ އާއްމުކޮށްފައިވަނީ ޔޫޓިއުބް ޔޫޒަރެއް ކަމަށްވާ މާކް އަތާރްދޯ އެވެ. އޭނާގެ ވީޑިޔޯއަށް ވަނީ ގިނަ އަދަދެއްގެ ބައެއްގެ ތަރުހީބު ލިބިފަ އެވެ.\nތަންކޮޅެއް ގާތުން ބަލައިލުމުން އެފެންގަނޑުގައި އޮތީ ހޮލީވުޑްގެ ސައިފައި ފިލްމުތަކުގައި އާއްމުކޮށް ފެންނަ ފަދަ އުފެއްދުމެކެވެ. އޭގައި އެކުލެވެނީ މައި އޮނިގަނޑުން ބޭރަށް ނުކުމެފައި ހުރި ޑޯމެކެވެ.\nމިވީޑިޔޯ ގިނަ މީހުންގެ ސަމާލުކަން ހޯދި ވަރަކަށް ކޮންސްޕިރަސީ ތިއަރިސްޓުން އަންނަނީ އެމީހުންގެ ތުހުމަތުތައް އިތުރުކުރަމުންނެވެ. އެގޮތުން ފެންގަނޑުގެ އަޑީގައި އެތައް އަހަރެއް ވަންދެން އޭލިއަނުން އުޅެފައިވާ ކަމަށް އެމީހުން ތުހުމަތު ކުރެއެވެ. އެމީހުން ތުހުމަތުކުރާ ގޮތުގައި ފެންގަނޑުގަނޑު ކައިރީގައި ޔޫއެފްއޯތައް ގިނަ އަދަދަކަށް ފެންނަމުން ދިއުމަކީ މިކަމުގެ ހެއްކެކެވެ.\nވީޑިޔޯ ބެލުމަށްފަހު ބައެއް ފަރާތްތަކުން ވަނީ ޔޫއެފްއޯ އަކީ އުދުހޭ އެއްޗެއް ނޫންތޯ ސުވާލުކޮށްފައެވެ. ބައެއް އެހެން ފަރާތްތަކުން ވަނީ އެވީޑިޔޯއިން އެފެންނަނީ މަސް އައިނެއް ނުވަތަ އަގުބޮޑު ސަބްމާސިބަލް އެއް ކަމަށް ބުނެ ކޮންސްޕިރަސީ ތިއަރީތަކަށް ފާޑުކިޔާފަ އެވެ.


Addu City Council ge kulli nimmumun Maradhoo rayyithun hairaan vefai! - vNews.mv\nއައްޑޫސިޓީ ކައުންސިލްގެ ކުއްލި ނިންމުމުން މަރަދޫ ރައްޔިތުންނަށް ހައިރާންކަން!\nސައިފް އަޒްހަރު 28 August 2020, 01:51\nއައްޑޫސިޓީ މަރަދޫގެ ދެފަޅިއަށް އަތިރި އޮންނައިރު އެއްފަޅިން ގޮސްފައި އޮންނަނީ ދިގު ލިންކްރޯޑެވެ. އަނެއްފަޅިއަކީ ރަށުގެ ފުއްޓަރު ނުވަތަ މަރަދޫމީހުން ކިޔާގޮތުންނަމަ ކަޅިބިތް ފަރާތެވެ.\nލިކްރޯޑު ހަދާފައި އޮންނަ ފަޅިއަކީ މީހުން މޫދަށްވެސް ނުވަތަ އަތިރިމައްޗަށްވެސް އެރެވޭގޮތަށް އޮންނަ ފަޅިއެއްނޫނެވެ. ލިންކްރޯޑު ހަދާފައި އޮތުމުން އެފަޅީގައި އަތިރި ނުވަތަ ގޮނޑޮދޮށެއް ނޯވެއެވެ. އެފަޅިން މޫދަށް އެރެން ބަލިކަމުގައި ވިޔަސް ހައިވޭއެއް ހުރަސްކޮށް ފައިބާންޖެހޭއިރު އެއީ ރައްކާތެރި ގޮތެއްވެސް ނޫނެވެ.\nމަރަދޫއިން ދޮންވެލިކޮޅެއް ފެންނާން އޮންނަނީވެސް ފުއްޓަރު ފަރާތުގައެވެ. އެކަމަކު، އެއީ ޒަމާނުއްސުރެ މީހުން ކުނިއަޅައި، ކުނިތައް ގިނަވެފައި އޮތް ފަޅިއެކެވެ. ކަޅިބިތް ފަރާތުގެ އެކި ދިމަދިމާގައި އެތައް ދުވަހެއްވީ އެކި ކަހަލަ ކުނިފުނިތައް ޖަމާވެފައި ހުރެއެވެ. އަތިރިއާ ދިމާއަށްވާ ގޮތަށް ހުންނަ ގޭގޭގެ މީހުން އެގެއާ ދިމާ ކޮންމެވެސް ވަރަކަށް ސާފުކޮށް ބޭއްވި ނަމަވެސް، ގެއަކަށް ނުވާގޮތަށް ހުންނަ ދިމަދިމާގައި ގިނަ އަދަތަކަށް ކުނިތައް ހުންނަނީ ޖަމާވެފައެވެ.\nމިގޮތަށް، ގޯއްޗަކަށް ނުވަތަ ވަކި ގެއަކަށް ނިސްބަތްނުވާ ގޮތަށް ކަޅިބިތް ފަރާތުގައި އެކި ނަންނަންކިޔާ "ފަންނު" ތައް ހުރެއެވެ. އެއީ، މީހުން އަތިރިމައްޗަށް އާންމުކޮށް ފައިބާއުޅޭ ދިމަދިމާއެވެ. އެފަދަ ދިމަދިމާއަށް ތަފާތު ނަންތައްވެސް ކިޔާފައި ހުރެއެވެ.\nމަރަދޫ ކަޅިބޮތް ފަރާތުގައި ކުނިއަޅާފައި ހުރި ސަރަހައްދެއް:\nކުނިއަޅާފައި ހުރި ސަރަހައްދެއް ބަޔަކު ސާފުކުރަނީ:\nމަރަދޫގެ ޒުވާނުންގެ ބަޔަކު އިސްނަގައިގެން މީގެ ދުވަސްކޮޅެއްކުރިން އެފަދައިން މީހުން އާންމުކޮށް އަތިރިމައްޗަށް ފައިބައިއުޅޭ ދިމާއެއް، ކުނިތައް ނަގައި، ސާފުކޮށް ރީތިކުރިއެވެ. ބޭނުމަކަށްވީ، ކުޑަކުދިންނާއި، އާއިލާތައް މޫދަށްއެރި ހިތްއުފާކޮށްލާންދާ ތަނަކަށް އެތަން ހެދުމެވެ.\nއެގޮތުން، ކުޑަކުދިންނާއި، ބޮޑެތި މީހުންނަށްވެސް ބޭނުންކުރެވޭގޮތަށް އުނދޯލި އެލުވައި، ބިންގަނޑު އެއްވަރުކޮށް ރީތިކުރިއެވެ. އެތަން ހެދުމުން އެންމެނަށްވެސް އެތަން ރީތިވިއެވެ.\nޒުވާނުންގެ ބަޔަކު އިސްނަގައިގެން ފެށި މަސައްކަތަށް އެހިސާބުތަކުގެ އާންމުން ދޭންފެށި ތަރްހީބުން އެކަމަކީ އެމީހުންވެސް ބޭނުންވެފައި ތިބި ކަމެއްކަން އެނގިގެންދިޔައެވެ. އެކަމުގައި އަމަލީގޮތުންވެސް އާންމުން ބައިވެރިވާން ފެށިއެވެ.\nދެން ފެނިގެންދިޔައީ، މަރަދޫގައި މިގޮތަށް އެކި ނަންނަން ކިޔާފައި ހުންނަ "ފަންނު" ތައް އެ ސަރަހައްދެއްގެ ބަޔަކު އިސްނަގައިގެން ސާފުކޮށް ރީތިކުރާންފެށި ތަނެވެ. ހުރިހާ އުމުރެއްގެމީހުން ނުކުމެގެންނެވެ.\nމީހަކު އަތިރިމަތި ކުނިކަހަނީ:\nމިގޮތަށް، ރަށުގެ ފުއްޓަރުފަރާތް ނުވަތަ ކަޅިބިތްފަރާތުގެ ބައެއް ސަރަހައްދުތައް، ބަޔަކު އިސްނަގައިގެން ސާފުކުރަން ފެށުމުގެ ނަތީޖާއަކަށް ވެގެންދިޔައީ، ކުރިން ކުނިގޮނޑު ހެދިފައި އޮތް މުޅި ކަޅިބިތްފަރާތް އެއްކޮށް ސާފުވެގެންދިއުމެވެ. ކުނިތައް ނަގައި، ސާފުކޮށް އެ ސަރަހައްދުތަކަކީ މީހުން ހަވީރު ފިންޏަށާއި، ކުޑަކުދިންނާއި އާއިލާތަކާއެކު ގޮސް އުޅެވޭ ސަރަހައްދުތަކަށް ވެގެންދިއުމެވެ.\nއުނދޯލިތަކާއި، ޖޯލިފަތިތައް ހެދި، ރާއްޖޭގެ އެކި ހިސާބުތަކުން ފެންނަކަހަލަ ޚާއްސަ އުނދޯލިގެތައްވެސް ހެދި، އެދިމަދިމާގެ މޫދުތެރެވެސް ސާފުކުރެވިގެން ދިޔައެވެ. ކުޑަކުދިން ހިތްއުފާކޮށްލާނެ ސާމާނުތައްވެސް ބެހެއްޓުނެވެ.\nކުނިކަހައި ރީތިކޮށްފައިވާ އަތިރިމަތީގެ ސަރަހައްދެއް:\nމިހުރިހާ މަސައްކަތެއްވެސް ކުރީ ރަށުގެ ރައްޔިތުން ގުޅިގެންނެވެ. އެކަމުގައި ވަކި ފަންތިއެއް، ވަކި ޖިންސެއް، ވަކި އުމުރެއް ތަފާތެއްނެތި އެންމެން ބައިވެރިވެގެންނެވެ. އެކަމަށް ޚަރަދެއް ހިނގިއްޔާ އެންމެން އެކަމުގައި ހިއްސާވެގެންނެވެ.\nކުނިކަހައި ރީތިކޮށްފައިވާ ސަރަހައްދެއްގެ އަތިރިމަތީގައި މޫދުތެރޭގައި ހަދާފައިވާ އުނދޯލިތަކުގައި ކުޑަ ދެކުދިން އިށީނދެލައިގެން:\nމަރަދޫ ރައްޔިތުން، މަރަދޫގެ އަރިތިމަތި ރީތިކުރަން ކުރި މަސައްކަތް އައްޑޫސިޓީގެ އެހެން ރަށްރަށުގެ ސަމާލުކަމަށް އައެވެ. އެކި ރަށްރަށުގެ މީހުންނާއި، އާއިލާތައްވެސް މޫދަށްއެރިލައި އުފާކޮށްލަން އެ އަތިރިމަތިތަކަށް ޒިޔާރަތްކުރާން ފެށިއެވެ. މި އަތިރިމަތިތަކުގެ ވާހަކަތައް މީޑިއާއަށްވެސް އަރައި، ރާއްޖޭގެ އެންމެނަށްވެސް މަރަދޫ މީހުންގެ ވާހަކަތައް އެނގިގެންދިޔައެވެ.\nމަރަދޫ ރައްޔިތުން، މަރަދޫގެ ރީތިކުރުމަށް ކުރި މަސައްކަތުގައި ފެނުނީ، ރައްޔިތުންގެ އިޖުތިމާއީ ގުޅުމުގެ ވަރުގަދަކަމެވެ. އެކުވެރިކަމެވެ. އެއްބައިވަންތަކަމެވެ.\nމަރަދޫ ރައްޔިތުން އެމީހުންގެ އަމިއްލަ ހިތްވަރާއި މަސައްކަތުން ހެދި "ފަންނުތައް" ބައްލަވާލައްވަން އައްޑޫސިޓީގެ މޭޔަރު އަބްދުﷲ ސޯދިގުވެސް ވަޑައިގެންނެވިއެވެ. ސިޓީގެ ބައެއް ކައުންސިލަރުންވެސް ވަޑައިގެންނެވިއެވެ. އެހެން އިއްޒަތްތެރިންވެސް ވަޑައިގެން. އުނދޯލިތަކާއި ޖޯލިތަކުގައި ތިއްބަވައިގެން ފޮޓޯނަންގަވައި ހެއްދެވިއެވެ. މިއީ، މަރަދޫގެ ރައްޔިތުންނަށް އެކަމުގައި ލިބިގެންދިޔަ އިތުރު ހިތްވަރެއްވެސް މެއެވެ.\nކުނިނަގައި ސާފުކޮށްފައިވާ ސަރަހައްދެއް ބައްލަވާލައްވަން އައްޑޫސިޓީގެ މޭޔަރު އަބްދުﷲ ސޯދިގު ކުރެއްވި ޒިޔާރަތުގެ ތެރެއިން:\nއެހެންނަމަވެސް، 27 އޮގަސްޓް 2020 ވީ ބުރާސްފަތި ދުވަހު އައްޑޫ ސިޓީ ކައުންސިލުން ނެރުނު އިޢްލާނަކާ ގުޅިގެން މަރަދޫގެ ރައްޔިތުންނަށް ލިބިގެންދިޔައީ ކުއްލި ސިހުމެކެވެ. ހައިރާންކަމެވެ.\nއެ އިޢްލާނުގައި ބުނެފައިވަނީ، އައްޑޫގެ އެކި އަވަށްތަކާއި އެ އަވަށްތަކާއި ގުޅިފައިވާ ގޮޑުދޮށްތައް ކުނިކަހައި ސާފުކޮށް ބޭއްވުމަށްޓަކައި ޖަމިއްޔާ ޖަމާޢަތްތަކާއި އައްޑޫގެ ރައްޔިތުން ކުރަމުންގެންދާ މަސައްކަތްތަކަކީ ކައުންސިލުން އަބަދުވެސް ތަރުހީބުދޭ އަދި އެކަމަށް ބާރުއަޅާ ކަންތައްތަކެއް ކަމަށެވެ.\nއެހެންނަމަވެސް ފަހަކަށްއައިސް ކައުންސިލްގެ ހުއްދަނެތި އައްޑޫސިޓީގެ އަވަށްތަކުގެ ގޮނޑުދޮށްތަކުގައި އަމިއްލަ ފަރާތްތަކުން ބީޗް ހެދުންފަދަ މަސައްކަތް ކުރަމުންގެންދާކަން ފާހަގަކުރެވިފައިވާ ކަމަށާއި، ހުއްދަ ހޯދުމަކާނުލާ ދައުލަތުގެ ބަންޑާރަ ބިން ބޭނުންކުރުމާއި އެބިންތަކާއި ގުޅިފައިވާ ގޮނޑުދޮށްތަކުގައި ބީޗް ހެދުންފަދަ މަސައްކަތްތައް ކުރުމަކީ ތިމާވެއްޓަށް އެކަމުން އަސަރުކުރާނެ އަދި ގާނޫނުގައިވެސް އެކަން މަނާކޮށްފައިވާ ކަންކަމެއް ކަމަށް ބުނެފައި ވެއެވެ.\nއެހެންކަމުން މިފަދަ މަސައްކަތް ކުރަމުންގެންދާ އެންމެހާ ފަރާތްތަކަށް އެފަދަ މަސައްކަތް ނުކުރުމަށް ދަންނަވާ ކަމަށްވެސް އިޢްލާނުގައި ވެއެވެ. އެންގުމާ ޚިލާފްވާ ފަރާތްތަކާމެދު ފިޔަވަޅު އަޅާނެކަމަށްވެސް ބުނެފައި ވެއެވެ.\nކުނިނަގައި ސާފުކޮށްފައިވާ ސަރަހައްދެއްގައި މަރަދޫގެ އާއިލާތަކެއް މޫދަށް އެރެނީ:\nއައްޑޫސިޓީ ކައުންސިލްގެ މި އިޢްލާނާ ގުޅިގެން މަރަދޫގެ އެތައްބަޔަކު ސޯޝަލް މީޑިއާގައި ނުރުހުން ފާޅުކުރަމުން އެބަގެންދެއެވެ.\nގިނަމީހުން ބުނަނީ، ސިޓީ ކައުންސިލަށް ކަމެއްކޮށް ނުދެވޭހާލުގައި، މަރަދޫގެ އަތިރިމަތީގައި ހުރި ކުނިގޮނޑުތައް ރައްޔިތުން އަމިއްލައަށް ސާފުކޮށް ރީތިކުރުމުން އެފަދަ ކަންކަން ހުއްޓުވަން ދިމާކުރުމަކީ ވަރަށްބޮޑަށް ހިތާކުރާ ކަމެއް ކަމަށެވެ. ގޮނޑުދޮށުގައި ހުރި އެތައް ޒަމާނެއްވީ ކުނިފުނިތައް ނަގައި ސާފުކުރުމުން ތިމާވެށްޓަށް ގެއްލުންލިބެނީ ކޮންގޮތަކަށްތޯ، ގިނަބަޔަކު ސުވާލު ކުރަމުންވެސް އެބަގެންދެއެވެ.\nކުނިނަގައި ސާފުކޮށްފައިވާ ސަރަހައްދެއްގައި ހަދާފައިވާ އުނދޯލިގެއެއް:\nއަތިރިމަތި ސާފުކުރުމުގައި އުޅުނު މަރަދޫގެ ޒުވާނަކު ވީނިއުސްއާ ވާހަކަދައްކަމުން ވަނީ، ކައުންސިލްގެ ހުއްދަ ހޯދައިގެން ސާފުކުރީމާ ތިމާވެށްޓަށް ގެންލުން ނުވަނީތޯ ސުވާލުކޮށްފައެވެ.\n"އަހަރެމެން ބީޗް ސާފުކުރުމުގައި ގަހެއް ކޮށީކީނޫން، ގަހެއް ކެނޑީކީނޫން. ރަށް ގިރައިގެންދާ ސަރަހައްދުތަކުގައި ބަސްތާޖަހައި، ހިމާޔަތްކުރީ. ކުނިނަގައި ސާފުކުރި ސަރަހައްދުތައް ތިންއިރަށް ކުނިކަހަނީ"\nއެ ޒުވާނާ ބުނީ، މަރަދޫ ބިންހިއްކުން ޕްލޭންގަ އޮތްކަންވެސް އެނގޭ ކަމަށެވެ. ބިން ހިއްކަން ރާވާފައިވަނީވެސް ބީޗްތައް ސާފުކުރި ފަޅިންނެވެ.\n"އެކަން އެނގިތިބެ ސާފުކުރީ. ބިން ހިއްކަންވީމަ ބިން ހިއްކާލީމަ ނިމުނީތާ. މިވަގުތަށް ރައްޔިތުންނަށް ބީޗުގެ ނަލަކަމާއި، ހިތްގައިމުކަމުގެ އުފާލިބޭނެތާ"\nމަރަދޫއިން ވާހަކަދެއްކި ޒުވާނަކު ބުނީ، ސިޓީކައުންސިލުން ކުއްލިޔަކަށް މިފަދަ އިޢްލާނެއް ނެރުނީ ފޭދޫގައި ޖެހިގެންއުޅޭ ކަމަކާ ގުޅިގެންކަމަށް ބެލެވޭ ކަމަށެވެ. އެއީ، ސިޓީ ކައުންސިލުން ނެރުނު އިޢްލާނުގައި ޚާއްސަކޮށް ފޭދޫގެ ވާހަކަ ގެނެސްފައި އޮތުމުންނެވެ.\n"މީގެ އިތުރުން، ފޭދޫ ހިއްކިބިން ސަރަހައްދަކީ އައްޑޫގެ ކުރިމަގާއި ގުޅިފައިވާ އިގްތިސާދީ މަސައްކަތްތައް ކުރުމުގެ ގޮތުން ޓޫރިޒަމް ޒޯނެއްގެ ގޮތުގައި ތަރައްގީ ކުރަން ކަނޑައަޅައި އެކަމަށް ވަރަށް ގިނަ މަސައްކަތްތައްކެއްކޮށް ފަހުގެ މަރުހަލާގައިވާ ތަނެކެވެ. އެ ސަރަހައްދުގައި ބީޗް ހެދުން ފަދަ މަސައްކަތްތައް ކުރުމަކީ އެކަމުގެ ސަބަބުން ޕްރޮޖެކްޓަށް ނޭދެވޭ އަސަރުތަކެއް ކުރާނޭ ކަމަކަށްވާތީ މިސަރަހައްދު ބޭނުންކޮށްގެން އެފަދަ މަސައްކަތް ނުކުރުމަށް ދަންނަވަމެވެ"\nމަރަދޫއިން ވާހަކަ ދެއްކި މީހަކު ބުނީ، މިކަމުގެ ތެރެއަށް އައްޑޫގެ ހުރިހާ އަވަށެއްގެ ވާހަކަތައް ލައިގެން އިޢްލާން ނެރުމަކީ ދެރަކަމެއް ކަމަށެވެ. ސިޓީ ކައުންސިލުން ކަންތައްކުރަނީ މައްސަލަ ހައްލުކުރުމުގެ ބަދަލުގައި މައްސަލަ ހޫނުވާގޮތަށް ކަމަށްވެސް އޭނާ ބުންޏެވެ.\nމަރަދޫގެ ބައެއް މީހުން ސޯޝަލް މީޑިއާގައި ފާޅުކުރަމުންދާ ޝުއޫރުތަކަށް ބަލާއިރު، ބައެއް މީހުން ބުނަމުންދަނީ ސިޓީ ކައުންސިލްގެ އިޢްލާނުގައި ބުނެފައިވާފަދަ "ބީޗެއް" އެމީހުން ނުހަދާ ކަމަށެވެ.\n"އަފިރިން ކެރިކަމަކީ އަތިރެ ތިބި ކުނިނެގީ. ފިޅިއެއި ދަޅާއި ކޮތަޅަ ނެގީ. ގަރަގެން ގޭ ތަންތަނައް އަކިރާއި ވެލި އެޑައި ބަސްތާ ޖެހީ. ބަސްތާ ބަސްތާއި ފުރެއި ފިޅިތޮށިއެއި ތީނި ބައު ދަގަނޑަ ނެގީ. ދިޔަގަނޑަ ސައުފުކޮއް ހަނައި އުފާކެރާނެ މާހައުލައް ހޯދައި ދިނީ. މީ ތިމާވެށިއެއި ބީރައްޓެރި ކަންކަމީ؟"\nމަރަދޫގެ އަންހެން ކަނބަލެއް\nއައްޑޫ ސިޓީ ރާއްޖެ މަރަދޫ ރިޕޯޓް\nއަދިވެސް ޕާޓީކުލަ ޖެހިގެން ތިކަހަލަ ތަނެއް ދޮރެއް ނުދަންނަ ނުބައި ނުލަފާމީހުން މެންބަރު ކަމައްށާ ކައުންސިލްތަކައް ހޮވާ ތީގެން އެކަކުވެސް ރައްޔިތުންނަކައް ހެވެއް ނޭދޭނެ އަމިއްލަބޮނޑި ބޮޑުކުރަން އުޅޭނީ ހުރިހާ ކަމަކުންވެސް.


BREAKING | Male' Gai Ufanvi Ehmaabandu3Kudhin Niyaavejje - Vaguthu\nނިޔާވެފައިވަނީ ދުވަސް ނުފުރާ އައިޖީއެމްއެޗްއަށް ވިހެއި ތިން ފިރިހެން ކުދިންނެވެ. އެނގިފައިވާގޮތުން މިއަދު އެކުދިން ވިހެއީ ފަސްމަހުގައެވެ.\nމިކުދިން ނިޔާވީ އަންހެންމީހާގެ ފެންދުލި ފަޅައިގެން ގޮސްގެން، ދުވަސް ނުފުރާ ވިހެއުމަށްފަހު ފަރުވާދެމުން ދަނިކޮށް ކަމަށް މައުލޫމާތު ލިބެއެވެ.\nމި ތިން ކުދިންނަކީ އައްޑޫ ސިޓީ ހިތަދޫއަށް ނިސްބަތްވާ ދެމަފިރިއަކަށް ލިބުނު ތިން ކުދިން ކަމަށް މަޢުލޫމާތު ލިބެއެވެ. މި ދެމަފިރިންގެ އުމުރުން ފަސް އަހަރުގެ އަންހެން ކުއްޖަކު އެބަހުއްޓެވެ.\nއާއިލާގެ ފަރާތުން ބުނެފައިވާ ގޮތުން މި ތިންކުދިން ނިޔާވީ އުފަންވިތާ ހަގަޑިއެއްހާއިރު ފަހުންނެވެ. ކުދިން ނިޔާވީ ވިހެއުމަށްފަހު އެންއައިސީޔޫގައި ފަރުވާދެމުން ދަނިކޮށެވެ.\nވިހެއުމަށްފަހު ތިން ކުދިން ނިޔާވިނަމަވެސް އަންހެން މީހާގެ ހާލު ރަނގަޅެވެ. ތިން ކުދިން މިއަދު ވިހެއިފަހުން މާގިނައިރެއް ނުވަނީސް ނިޔާވެފައި ވާއިރު، ވިހެއުމާހަމަޔަށްވެސް އެކުދިންގެ ހާލު ރަނގަޅު ކަމަށް މަޢުލޫމާތު ލިބިފައި ވެއެވެ.\nމި ތިން ކުދިންގެ ޖަނާޒާ ކުރިއަށް ގެންގޮސްފައިވަނީ މިއަދުގެ އަސްރުގެ ނަމާދުގެ ކުރިންނެވެ.\nމި ހިތާމަވެރި ހާދިސާ އާއި ގުޅިގެން ގިނަ ބަޔަކު އަންނަނީ އެކުދިންގެ އާއިލާއާއި އެކީ ވާކަން ހާމަކޮށް، އާއިލާއަށް ތައުޒިޔާ ރައްދުކުރަމުންނެވެ.\nއެއްމާބަނޑު ތިންކުދިން ލިބުމަކީ ދުނިޔޭގެ ނިސްބަތުން ވެސް ވަރަށް މަދުން ނޫނީ ނުހިނގާ ކަމެކެވެ. ތަފާސް ހިސާބުތަކަށް ބަލާއިރު އެއްމާބަނޑު ތިން ކުދިން އުފަންވުމުގެ ފުރުސަތު އޮންނަނީ ބަލިވެއިންނަ ކޮންމެ ދިހަހާސް އަންހެނުންނަކުން އެކަކަށެވެ.\nހެލްތް މިނިސްޓަރު ނަސީމް އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nއޮކްޓޯބަރ 12, 2021 20:21\nޑޮކްޓަރުން ބަދުނާމު ކުރާކަށް ނުޖެހެ . ސަރުކާރުވެސް ނޫސްވެރިންވެސް ބަދުނާމު ކުރާކަށް ނުޖެހެ.6މަސް ނުފުރާ ވިހާކުދިންގެ ދިރިހުރުމަށް ބޭނުންވާ ގުނަވަންތައް ހުންނަނީ ފުރިހަމަ ނުވެ ، އަންހެން މީހާގެ ހަށިގަނޑުގައި ނެތީ ތިންކުދިން ވިއްސޭނެ ޖާގަ އެހެންވެ ފެންދުލި ފަޅައިގެންގޮސް ދުވަސް ނުފުރާ ވިހެއީ\nމައިންބަފައިންނަށް ކެއްތެރިކަން ދެއްވާށި އާމީން. އަދި ސުވަރުގޭގެ މަތިވެރި ނިޢުމަތް ދެއްވާށި އާމީން.\nއޮކްޓޯބަރ 13, 2021 00:30\nވަރަށް ވަރަށް ދެރަ //\nއޮކްޓޯބަރ 13, 2021 07:11\nކުރީސަރުކާރު ކުރީސަރުކާރު ކުރީސަރުކާރު\nއާއިލާގެ ގާތް މީހެއް\nއޮކްޓޯބަރ 13, 2021 11:42\nވާނުވާ ނޭނގި މިކަހަލަ ހަބަރު ނުލިޔުން ވަރަށް މުހިންމު


ޓޮޓްނަމް ބަލިކޮށް ލިވަޕޫލް6ވަނަ ފަހަރަށް ޔޫރަޕުގެ ޗެމްޕިއަންކަން ހޯދައިފި ޓޮޓްނަމް ބަލިކޮށް ލިވަޕޫލް6ވަނަ ފަހަރަށް ޔޫރަޕުގެ ޗެމްޕިއަންކަން ހޯދައިފި\nޓޮޓްނަމް ބަލިކޮށް ލިވަޕޫލް6ވަނަ ފަހަރަށް ޔޫރަޕުގެ ޗެމްޕިއަންކަން ހޯދައިފި\nމެޗެއްގައި ލަނޑު ޖެހުމަށްފަހު ސަލާހު ޝުކުރުގެ ސަޖިދައެއް ޖަހާފައި: ޗެމްޕިއަންސް ލީގުގެ ފައިނަލްގައި ލިވަޕޫލްގެ ފުރަތަމަ ލަނޑު ޖަހައިދިނީ ސަލާހު: ފައިލް ފޮޓޯ-އޭޕީ\nމެޗުގެ ދެ ކޮޅުގައި ޖެހި ދެ ލަނޑާއެކު ލިވަޕޫލުން ޗެމްޕިއަންސް ލީގުގެ ތަށި ހަވަނަ ފަހަރަށް އުފުލާލައިފިއެވެ.\nމިރޭ ކުޅުނު ޗެމްޕިއަންސް ލީގުގެ ފައިނަލް މެޗު ލިވަޕޫލް ކާމިޔާބުކުރީ ޕްރިމިއަރ ލީގުގެ ވާދަވެރި ޓޮޓްނަމް ދޭއް ސުމަކުން ބަލިކޮށްގެންނެވެ. މެޗުގެ ފުރަތަމަ ލަނޑު މެޗުގެ ދެވަނަ މިނެޓުގެ ތެރޭގައި ލިބުނު ޕެނަލްޓީއަކުން ލިވަޕޫލަށް ޖަހައިދިނީ ފޯވާޑް މުހައްމަދު ސަލާޙްއެވެ. އަދި މެޗުގެ ދެވަނަ ލަނޑު މެޗު ނިމެން ތިން މިނެޓަށް ވެފައި ވަނިކޮށް ލިވަޕޫލަށް ޖަހައިދީ މުބާރާތުގެ ޗެމްޕިއަންކަން ޔަގީން ކޮށްދިނީ ދެވަނަ ހާފުގައި ކުޅެން ނިކުތް ފޯވާޑް ޑިވޮކް އޮރީގީއެވެ.\nމިއީ ޗެމްޕިއަންސް ލީގުގެ ފައިނަލްގައި ޓޮޓްނަމް ކުޅުނު ފުރަތަމަ ފަހަރެވެ. އެހެންނަމަވެސް ޔޫރަޕްގެ ގަދަ ބާރެއްގެ ގޮތުގައި ބެލެވޭ ލިވަޕޫލުން ފައިނަލްގައި ޖެހި ޖެހިގެން ކުޅުނު މިއީ ދެވަނަ އަހަރެވެ. މިދިޔަ އަހަރުގެ ފައިނަލުން ލިވަޕޫލް ބަލިވީ ރެއާލް މެޑްރިޑާއި ބައްދަލުކޮށްށެވެ. އަދި މިއީ ލިވަޕޫލާއެކު ތަޖްރިބާކާރު ކޯޗު ޔާގެން ކްލޮޕް ކާމިޔާބުކުރި ފުރަތަމަ މުބާރާތެވެ.\nޖެހި ޖެހިގެން ހަ ފައިނަލުން ބަލިވެފައިވާ ކްލޮޕް ވަނީ ފައިނަލް މެޗަށްފަހު ޓީމާއެކު ވަރަށް ގަދަޔަށް އުފާ ފާޅުކޮށްފައެވެ. މިފަހަރުގެ ޕްރިމިއަރ ލީގު އެންމެ މެޗަކުން ބަލިވެ އެންމެ ޕޮއިންޓެއްގެ ތަފާތުން އަތުން ގެއްލިގެންދިޔަ ލިވަޕޫލްއަށް މިއީ އެކަން ހިތުން ފޮހެލެވޭ ވަރުގެ ކާމިޔާބީއެކެވެ.


Marie biskoadhaai choclate ge maa fakkaa promotion eh!\nމާރީ ބިސްކޯދާއި ޗޮކްލެޓުގެ ފައްކާ ޕްރޮމޯޝަނެއް!\nމި ޕްރޮމޯޝަންގައި ރިޓްޒްބަރީ ޗޮކުލެޓާއި މާރީ ބިސްކޯދު ބަންޑްލް އެއް 60 ރުފިޔާ އަށް ވިއްކާ --\nރޯދަ މަހު ރޯދަ ވީއްލާ ވަގުތު ފޮނި އެއްޗެއް މޭޒު މަތީ ހުރުމަކީ ވަރަށް މުހިއްމު ކަމެކެވެ. އެކި ކަހަލަ ފޮނި އެއްޗެހިން ރޯދައިގެ ޑެޒާޓް ބައި ފުރިހަމަ ކޮށްދޭ އިރު ދިވެހިންނަށް ފަހަކަށް އައިސް އެންމެ މަގުބޫލު ވެފައި ވަނީ ބިސްކޯދާއި ޗޮކުލެޓުގެ މި ތަފާތު ކޮމްބިނޭޝަނެވެ. މާރީ ބިސްކޯދާއި ޗޮކުލެޓުގެ މީރު ރަހައިން ސުފުރާ މަތީގެ ފޮނި ހެޔޮ ވަރު ކޮށްލަ އެވެ. ބިސްކޯދު ޕުޑިންގް އާއި ބިސްކޯދު ފަޖް އަދި މެގްނަމް ޕުޑިން އަދި މި ނޫންވެސް އެކި ނަން ނަން ކިޔައިގެން ނަމަވެސް ރޯދާ ވީއްލާ ގަޑިއަށް މި ދެ ބާވަތް އެއްކޮށް ތަފާތު އެކި ރެސިޕީތަކަށް ފޮނި ކެއުން ތައްޔާރު ކުރެ އެވެ.\nމަންޗީ މާރީ ބިސްކޯދާއި ޗޮކްލެޓް ހިމަނައިގެން ފޮނި ކާއެއްޗެއް ތައްޔާރު ކޮށްލާނެ ގޮތް "ޕިރަމިޑް" އިން މިހާރު ވަނީ މާ ބޮޑަށްވެސް ފަސޭހަ ކޮށްދީފަ އެވެ. މާރީ ބިސްކޯދު ޕެކެޓާއި ޗޮކުލެޓް އެއްކޮށް "ބަންޑްލް" އެއް ހަދައި ހެޔޮ އަގެއްގައި ރޯދައަށް ހާއްސަކޮށް ޕްރޮމޯޝަން އެއް ޕިރަމިޑުން ފެށީ އެވެ.\nމަންޗީ މާރީ ބިސްކޯދުގެ 400 ގްރާމް ޕެކެޓަކާއި ރިޓްޒްބަރީ ކުކިން ޗޮކޮލެޓްގެ 400 ގްރާމްގެ ޗޮކޮލެޓެއް 60 ރުފިޔާއަށް ހަދައި މި ބަންޑްލް ޕިރަމިޑް ކުންފުނިން އަންނަނީ ވިއްކަމުންނެވެ.\nޕްރޮމޯޝަން ކުރިއަށް ދާނީ ރޯދަމަހުގެ ނިޔަލަށް --\nޕިރަމިޑުން ބުނީ، މި ޕްރޮމޯޝަންގައި މާރީ ބިސްކޯދާއި ރިޓްޒްބަރީ ކުކިންގް ޗޮކްލެޓް ވަކިން ގަތުމަށްވުރެ މި ބަންޑްލް އެކުގައި ގަނެގެން ފައިދާ ކުރާނެ ކަމަށެވެ.\n"އާއްމުކޮށް ރިޓްޒްބަރީ ޗޮކުލެޓު ވިއްކާނީ 85 ރުފިޔާ އަށް. މި ޕްރޮމޯޝަންގައި ކުކިންގް ޗޮކުލެޓާއެކު މާރީ ބިސްކޯދު ޕެކެޓެއް 60 ރުފިޔާ އަށް ވިއްކާނެ" ޕިރަމިޑްގެ އޮފިޝަލަކު ވިދާޅުވި އެވެ.\nޕިރަމިޑުން ހުޅުވާލި މި ޕްރޮމޯޝަން ހާއްސަވަނީ، މި ބަންޑްލް ޕެކްގައި ހިމަނާފައިވާ ރެސިޕީތަކުގެ ސަބަބުންނެވެ. މާރީ ބިސްކޯދާއި ރިޓްޒްބަރީ ކުކިންގް ޗޮކްލެޓް ބޭނުން ކޮށްގެން ފަސޭހައިން ހަދާލެވޭނެ ތިން ރެސިޕީ އެއް ހިމަނާފައި ވެ އެވެ. ބިސްކޯދާއި ޗޮކުލެޓް އެއްކޮށް އެކި ދުވަހަށް އެކި ރެސިޕީތައް ހެދޭނެ އެވެ.\nޕިރަމިޑަކީ ދިވެހިންގެ މަގްބޫލުކަން ހޯދާފައިވާ ގިނަ އުފެއްދުންތަކެއް ރާއްޖެ އެތެރެކޮށް މާކެޓް ކުރަމުން އަންނަ ކުންފުންޏެއް --\nމިހާރު ވެސް ފަށާފައިވާ މި ޕްރޮމޯޝަން ކުރިއަށް ދާނީ ރޯދަ މަހުގެ ނިޔަލަށެވެ. ޕްރޮމޯޝަންގެ ދަށުން ރީޓެއިލް ކޮށް ވިއްކާ ފަރާތްތަކަށް މީގެ ފޮއްޓެއް 318 ރުފިޔާ އަށް ލިބޭނެ އެވެ.\nޕިރަމިޑަކީ ދިވެހީންގެ މަގްބޫލުކަން ހޯދާފައިވާ ގިނަ އުފެއްދުންތަކެއް ރާއްޖެ އެތެރެކޮށް މާކެޓް ކުރަމުން އަންނަ ކުންފުންޏެކެވެ. ޕިރަމިޑް ފިހާރަ ހުންނާނީ އެސްޓީއޯ ޓްރޭޑް ސެންޓަރު ކުރިމަތީގަ އެވެ.\nބިރިޔާނީއަށް ހާއްސަ ޒީބާ ބާސްމަތީ ހަނޑޫ ޕިރަމިޑްގައި\n100 ޕަސެންޓު ލުނބޯ ހުތާއެކު ރައުޚް ލެމަން ޖޫސް\nއެލްބިއަން ސްޓޯރުގެ އިތުރު ފިހާރައެއް ހުޅުވައިފި\nރަން ފޯ މޯލްޑިވްސް: ފޯރި އާއެކު ކުރިއަށް


FIFA World Cup Qatar 2022 ge Global Connectivity Service Partner akah Ooredoo - AO News\nފީފާ ވަރލްޑް ކަޕް ގަތަރު 2022 ގެ ގްލޯބަލް ކަނެކްޓިވިޓީ ސަރވިސް ޕްރޮވައިޑަރއަކަށް އުރީދޫ\nފީފާ ވަރލްޑް ކަޕް ގަތަރު 2022 ގެ ގްލޯބަލް ކަނެކްޓިވިޓީ ސަރވިސް ޕްރޮވައިޑަރއަކަށް އުރީދޫ ހަމަޖައްސައިފިއެވެ.\nމި މުހިންމު ހަރަކާތަށް ޤަތަރުގެ ހުރިހާ ބްރޯޑްކާސްޓަރުންނަށް ކަނެކްޓިވިޓީގެ ޚިދުމަތް ދިނުމަށް ވަނީ ހަމަޖެހިފައި ކަމަށް އުރީދޫ އިން ބުނެއެވެ. އަދި ދުނިޔޭގެ އެކި ކަންކޮޅުތަކުގައި ބައިނަލްއަޤްވާމީ 50 މީޑިއާއަކަށް ލައިވް ފީޑާއި ޑޭޓާ ދޫކުރުމަށް ގަތަރުގައި ހުންނަ އިންޓަރނޭޝަނަލް ބްރޯޑްކާސްޓިންގ ސެންޓަރާއި ގުޅުވާލުމަށް ހަމަޖެހިފައިވާ ކަމަށް ބުނެއެވެ.\nއުރީދޫއިން ދަނީ ބްރޯޑްކާސްޓް ގްރޭޑްގެ ވީޑިއޯ ޕްރޮޑަކްޝަން އަދި ޑިސްޓްރިބިއުޝަނަށް ބޭނުންވާ ކޮލިޓީ އާއި ރެސިލިއަންސް ބްރޯޑްކާސްޓަރުންނަށް ފޯރުކޮށްދޭ މަލްޓި-100ގިގް އިންޓަރނޭޝަނަލް ނެޓްވޯކެއް ބިނާކުރަމުންނެވެ.\nއުރީދޫ ގަތަރުގެ ޗީފް ބިޒްނަސް އޮފިސަރ ޝައިހް ނާސިރު އަލް ޘާނީ ވިދާޅުވީ މީގެ ކުރިން އެ ގައުމުގައި ބޭއްވި އެކި ކުޅިވަރު ހަރަކާތްތަކުގައި ވެސް އުރީދޫއިން ރަނގަޅު ޚިދުމަތެއް ފޯރުކޮށްދީފައިވާތީ އެ ކުންފުންޏަށް އޮތް އިތުބާރު ބޮޑުވެފައިވާ ކަމަށެވެ.\nއުރީދޫ އާއި ސުޕްރީމް ކައުންސިލް ފޯ ޑެލިވަރީ އެންޑް ލެގަސީ އާއި (އެސްސީޑީއެލް) އާއެކު ވެވުނު މި އެއްބަސްވުމުގެ ދަށުން، ޤަތަރުގެ ވެރިރަށް ދޯހާއާއި، އިނގިރޭސިވިލާތުގެ ލަންޑަން، ޖަރުމަނުގެ ފްރެންކްފާޓް އަދި ސިންގަޕޫރު ގުޅާލެވޭނެއެވެ.


Giorgio Armani ge Si: Varah gina anhen kudhinge favorite sentu\nޖޯޖިއޯ އަރްމާނީގެ ސީ: ވަރަށް ގިނަ އަންހެން ކުދިންގެ ފެވަރިޓް ސެންޓް\nމިއީ 2013 ވަނަ އަހަރު ބާޒާރަށް ނެރުނު ސެންޓެކެވެ. ނަމަވެސް މި ސެންޓެއްގެ ވާހަކަ ދައްކަން އެއްގޮތަކަށް ވެސް ލަހެއް ނުވެ އެވެ. ސަބަބަކީ ކިތަންމެ ދުވަހެއް ވިޔަސް ހަނދާނުން ނުވަތަ ސިކުނޑިން ފިލައިގެން ނުދާ ވަރުގެ ހިތްގައިމު އަދި އެހާމެ އަސަރުގަދަ ވަހަކަށް މި ސެންޓްގެ ވަސް ވެފައިވާތީ އެވެ.\nސެންޓުން ފެންވަރައިގެން ދުނިޔޭގައި އުޅޭ އަންހެން ކުދިން އަދި މާލެ ތެރޭގައި ހޫރޭ އަންހެން ކުދިންގެ ފެވަރިޓަކަށް "އަރްމާރީ ސީ" ވެފައިވާއިރު މިއީ ސެންޓުގެ ތަޖުރިބާކާރުންނާއި ފާޑުކިޔުންތެރިންގެ ވެސް ފެވަރިޓެކެވެ.\nއެހެންވީމަ މިވީ ގޮތުން، ލޯބިވެރިޔާ އަށް ނުވަތަ ލޯބިވާ އަނބިމީހާ އަށް ހަދިޔާއެއްގެ ގޮތުގައި ދޭން އެންމެ ރަނގަޅީ "ފްރޭންކެއް" ނޫނެއް ނޫން ހެއްޔެވެ؟\nއަދި ޑީކޭއެންވައި އަކާއި ޗެނަލަކާއި ކެލްވިން ކްލެއިން އަކާއި ޑީއޯ އަކާއި ގިވެންޗީއަކާއި ވިކްޓޯރިއާ ސީކްރެޓެއް ވެސް އެއްޗަކަށް ނުވިއެއް ނޫން ހެއްޔެވެ. މި އުޅޭ އަންހެން ކުދިންގެ މެދުގައި "ސީ" ގެ ވަސްގަނޑު މި އޮތީ މާ ގަދަ އަށް ވަކި ހިއްޕާލައިފަ އެވެ.\nފެންވަރަނީ ސެންޓުން ކަމުގައިވާ ނަމަ ނުވަތަ ތިޔައީ ސެންޓާ ނުލައި ނޫޅެވޭ ވަރުގެ އަންހެނަކަށް ވާ ނަމަ މިއީ ކޮންމެހެން ވެސް އަތުގައި ހުންނަން ޖެހޭ ސެންޓުފުޅިއެކެވެ. އަދި ގަވާއިދުން ލޯބިވެރިޔާ އަށް ސެންޓުގެ ހަދިޔާ ފޮނުވާ މީހެއްގެ ލިސްޓުގައި ވެސް މި ނަން އޮންނަ ޖެހެ އެވެ. ފާޑުކިޔުންތެރިން ބުނަނީ މިހެންނެވެ.\nދެން ކޮންމެއަކަސް މި ފެންވަރުގެ ސެންޓުފުޅިއެއްގެ ވަހަކާއި ހައިބަތެއް މިކަހަލަ ކީބޯޑަކުން ބުނެދޭނެ ގޮތެއް އަޅުގަނޑުމެންނަކަށް ނޭނގެ އެވެ. ނަމަވެސް އެހެރަ ލެކިއުޓަށް ވަދެލަނިކޮށް ހަމަ ކޮންމެ މީހެއްގެ އަތުގައި މީގެ ސެންޓު ފުޅިއެއްގެ ޖެހި އޭގެ ވަސް ބަލައި ލެވިދާނެ އެވެ.\nއަރްމާނީގެ މި ސެންޓުފުޅީގެ ދެ ތިން ވައްތަރެއް އުޅޭއިރު ބުނެވޭ ގޮތުގައި ވައްތަރަކަށް ވުރެ ވައްތަރެއްގެ ވަސް ދަނީ ހިތްގައިމުވެފައި މީރުވަމުންނެވެ. ވަރަށް ގިނަ ބަޔަކު މި ސެންޓް ސިފަކުރަނީ ފާއިތުވި ހައެއްކަ އަހަރު ތެރޭގައި ސެންޓްގެ ބާޒާރަށް ނުކުތް އެންމެ މީރުވަސް ދުވާ ސެންޓުގެ ގޮތުގަ އެވެ.\nއަދި އެއް ބަޔަކު މި ފުޅީގެ ވަސް ސިފަކުރަނީ 2012 ވަނަ އަހަރު ބާޒާރަށް ނުކުމެ އެތައް ބައެއްގެ ހިތް އަތުލި ލޭންކޮމްގެ ލަ ވީ އެސްތު ބެލާގެ ހިތްގައިމު ވަސް ފަދަ ވަހެއްގެ ގޮތުގަ އެވެ. އެންމެން ވެސް ބުނަނީ ރޭހުގައި ކުރި ލިބެނީ "ސީ" އަށް ކަމަށާއި ލަ ވީ ގެ ވަހުގެ މައްޗަށް މި ސެންޓުން މިހާރު ވެރިވެގަނެފައިވާ ކަމަށެވެ.\n"މިއީ ވަރަށް ގަދަ އަދި އެހާމެ ހިތްގައިމު ވަހެއް. މި ސެންޓް ޖެހީމަ ހީވަނީ އާ އުސްމިނަކަށް ދެވޭހެން. ވަރަށް ސެކްސީ ވެސް ސެންޓެއް މިއީ،" މިއީ އަރްމާނީގެ މި ސެންޓަށް މަރުދޭ ދިވެހި އަންހެން ކުއްޖެއްގެ ހިތް މި ސެންޓަށް ބަންޑުންކޮށްލިއިރު އޮތް ގޮތެވެ.\n"މިއީ ފިރިހެނުންގެ މަޝްހޫރު ސެންޓް ފެރެންހެއިޓްގެ އަންހެން ވައްތަރު. ހަމަ ދަގައްފާނު. އެއަށް ދަމައިގެންދާނެ އަދި އެއަށް އާދަކޮށްލާ ފެންވަރުގެ ސެންޓެއް މިއީ،" އަނބިމީހާ އަށް ގަވާއިދުން ސެންޓު ގަނެދޭ، ސެންޓުގެ ވާހަކަތައް ނިކަން މޮޅަށް ކިޔައިދޭން އެނގޭ ޒުވާން ފިރިހެނަކު ބުނީ މިހެންނެވެ.\nމިއީ ހަމަ ވަރަށް ގިނަ ދިވެހިން މި ސެންޓް ސިފަކުރަމުން އަންނަ ގޮތެވެ. ނަމަވެސް މި އެންމެންނަކީ މީގެ ސެންޓްފުޅިއެއްގެ މިލްކުވެރިންނެއް ނޫނެވެ.\n"އައި ވިޝް. އައި ވިޝް މައި ބޯއިފްރެންޑްސް ނެކްސްޓް ޕްރެޒެންޓް ވިލް ބީ އަ ސީ،" މި ސެންޓް ވަރަށް އަގުބޮޑު ކަމަށް ބުނެފައި ޒުވާން އަންހެން ކުއްޖަކު ދެން ބުނީ މިހެންނެވެ.\nމިފަދަ ވަރަށް ގިނަ ކުދިންނަށް މި ސެންޓުގައި އަތް ނުލެވިފައި ތިބީ އޭގެ އަގާ ހެދި އެވެ. އާންމުކޮށް މާލެ އިން ގަންނަން ލިބޭ މަޝްހޫރު އެހެން ސެންޓުތަކަށް ބަލާއިރު މިއީ އަގުބޮޑު ފުޅިއެކެވެ.\nއާންމު އަގަކީ 2،000 ރުފިޔާ އެވެ. އެހެންވީމަ މީގެ ވަހުން ކިތަންމެ ވަރަކަށް ހިތް ކަތިލިޔަސް އަދި އެ ވަހަށް ކިތަންމެ ވަރަކަށް ހިތް އެދި ގޮވިޔަސް ބައެއް އަންހެން ކުދިންނަށް މީގެ ސެންޓް ފުޅިއަކުން ހުވަނދު ލެވޭ ކަށެއް ނެތެވެ.\nއެހެންވީމަ ސެންޓަށް ވެސް "އާސަންދަ" ލިބޭ ނަމަ ކިހާ ރަނގަޅު ހެއްޔެވެ؟ މިސާލަކަށް އެފަދަ ހިދުމަތެއް ތައާރަފްކުރާ ނަމަ "އާސެންޓް" ކިޔަން ކިހިނެތް ވާނެ ހެއްޔެވެ؟


Ras Online - އިޒްރާއީލަށް ތާއީދުކުރާ ގިނަބަޔަކު ހިމެނޭ އެމެރިކާގެ މަޖިލީހުގައި ޝީރީންގެ މަރު ތަހުގީގު ކުރުމަށް ގޮވާލައިފި\nއިޒްރާއީލަށް ތާއީދުކުރާ ގިނަބަޔަކު ހިމެނޭ އެމެރިކާގެ މަޖިލީހުގައި ޝީރީންގެ މަރު ތަހުގީގު ކުރުމަށް ގޮވާލައިފި\nމާޝާ މިދުހަތު 13 މޭ 2022 - 13:26\nއިޒްރާއީލަށް ތާއީދު ކުރާ ގިނަބަޔަކު ހިމެނޭ އެމެރިކާގެ ގާނޫނު ހަދާ މަޖިލީހުން، އަލްޖަޒީރާގެ ނޫސްވެރިއެއްކަމަށްވާ ޝީރީން އަބޫ އަކްލޭގެ މަރު ތަހުގީގު ކުރުމަށް ގޮވާލައިފިއެވެ.\nނޫސްވެރިޔާ ޝީރީން އަބޫ އަކްލޭގެ މަރު ތަހުގީގު ކުރުމަށް ގޮވާލައި އެމެރިކާގެ ކޮންގްރެސްގައި ވާހަކަ ދައްކަވަމުން ރަޝީދާ ތަލީބް ވަނީ ޝީރީނަށް ދިން ހަމަލާ ކުށްވެރިކުރައްވައި، ޝީރީންގެ ހަނދާނުގައި މަޖިލީހުގައި ހިމޭންކަމުގެ ސުކޫތުކޮޅެއް ގެންނަވާފައެވެ.\nމިދިޔަ ބުދަ ދުވަހު އިޒްރާއީލުގެ ބެލުމުގެ ދަށުގައިވާ ފަލަސްތީނުގެ ވެސްޓްބޭންކް ސަރަހައްދުގައި ހިނގާދިޔަ މިހާދިސާގައި ޝީރީން މަރާލައިފައިވަނީ އޭނާގެ މޫނަށް ބަޑިޖަހައިގެން ކަމަށް ފަލަސްތީނުގެ ހެލްތު މިނިސްޓްރީންް ހާމަކޮށްފައިވެއެވެ.\nމިހާދިސާއާއި ގުޅިގެން މިހާދިސާ ކުއްވެރިކޮށް އެކިގޮތްގޮތުން އަޑު އުފުލަމުންދާ އެމެރިކާގެ ކޮންގްރެސްގެ މެމްބަރ ރަޝީދާ ތަލީބް ވަނީ، ނޫސްވެރިއާ މަރާލީ، ނޫސްވެރިއެއްކަން އަންގައިދޭ ނިޝާނެއް އަޅައިގެން ހުއްޓައި، އެމެރިކާއިން ފަންޑު ކުރާ ބަޔަކުކަމަށް ތުހުމަތުކުރައްވާފައެވެ. އަދި ފަލަސްތީނުގެ ރައްޔިތަކަސް އެމެރިކާގެ ރައްޔިތަކަސް، އެމެރިކާއިން ހަރަދުކޮށްގެން ކުށެއްނެތް އާންމުން މެރުން ހުއްޓުވަން ޖެހޭނެކަމަށް ރަޝީދާ ތަލީބް ވިދާޅުވިއެވެ.\nފަލަސްތީނުގެ ބޮޑު ސަރަހައްދެއް އިޒްރާއީލުގެ ބެލުމުގެ ދަށުގައިވާއިރު، އިޒްރާއީލުގެ ސިފައިންނަށް އެންމެ ގިނައިން ހަރަދުކުރާ އެއްގައުމަކީ އެމެރިކާއެވެ. އެމެރިކާއިން އަހަރަހު 3.8 ބިލިއަނެއްހާ ޑޮލަރުގެ އެހީ އިޒްރާއީލުގެ ސިފައިންނަށް ހަރަދު ކުރާކަމަށް ރިޕޯޓުތައް ބުނެއެވެ.\nއިޒްރާއީލުން ދިން ހަމަލާއެއްގައި އަލްޖަޒީރާގެ ނޫސްވެރިޔާ މަރުވި ހާދިސާ ތަހުގީގު ކުރުމަށް އެމެރިކާގެ ކޮންގްރެސްގެ މެމްބަރ ރަޝީދާ ތަލީބްގެ އިތުރުން ދުނިޔޭގެ އެކިކަންކޮޅުތަކުން ގިނަ ބަޔަކު ދަނީ ގޮވާލަމުންނެވެ. ނަމަވެސް ޕްރެޝަރ ބޮޑުވެ އިޒްރާއީލު ސިފައިން ދަނީ އަލްޖަޒީރާގެ ނޫސްވެރިޔާ ޝީރީން މަރާލީ ފަލަސްތީނު ސިފައިންކަމަށް ތުހުމަތުކުރަމުންނެވެ.\nޝީރީން މަރާލި މައްސަލައިގައި ދުނިޔޭގެ މަޝްހޫރު ނޫސްވެރިން ވާހަކަ ނުދައްކައި އަދި އެކަމާ ދެކޮޅަށް އަޑުއުފުލަމުން ނުދާތީ ވެސް ގިނަ ބަޔަކު އަންނަނީ ފާޑުކިޔަމުންނެވެ. އަދި ދުނިޔޭގައި ނޫސްވެރިންގެ ހައްގުގައި މަސައްކަތްކުރާ ޖަމާއަތްތަކާއި އިންސާނީ ހައްގުތަކަށް މަސައްކަތް އަޑުއުފުލާ ފަރާތްތަކުން ޝީރީންގެ ހައްގުގައި އަޑުއުފުލާ މިންވަރު ވަރަށް މަޑު ކަމަށް ވެސް އެފަދަ ފަރާތްތަކުން ތުހުމަތު ކުރެއެވެ.\nޝީރީނަކީ އަރަބި ބަހުން ފަލަސްތީނުގެ ހަބަރުތައް ގެނެސް ދިނުމުގައި މަޝްހޫރުކަން ލިބިފައިވާ ނޫސްވެރިއެކެވެ. އަދި އޭނާއަށް ހަމަލާދިން އިރު އޭނާ އަކީ އިޒްރާއީލުގެ ބެލުމުގެ ދަށުގައިވާ ފަލަސްތީނުގެ ވެސްޓްބޭންކުގެ ހަބަރުތައް ގެނެސްދިނުމުގައި ހަރަކާތްތެރިވާ އަލްޖަޒީރާގެ ސީނިއަރ ރިޕޯޓަރެކެވެ. އަދި ޝީރީން މަރުވިއިރު، އޭނާ ވަނީ ނޫސްވެރިއެއްގެ ހައިސިއްޔަތުން 25 އަހަރު އަލްޖަޒީރާގައި މަސައްކަތްކޮށްފައެވެ.\nފަލަސްތީނުން އާންމުކޮށްފައިވާ ތަފާސްހިސާބުތަކަށް ބަލާއިރު ހުސްވި 22 އަހަރު ދުވަހުގެ ތެރޭގައި 45 ނޫސްވެރިއަކު ވަނީ އިޒްރޭއީލުން ހަމަލާދީ މަރާލާފައެވެ.


Umair, Sattu adhi Messi gaumee team ah\nއުމައިރު، އީސަ އަދި އިޝާން އަލުން ގައުމީ ޓީމަށް\n11 ފެބްރުއަރީ 2020 - 21:30:50\nތަޖުރިބާކާރު މިޑްފީލްޑަރ މުހައްމަދު އުމައިރު، އިސްމާއިލް އީސާ އަދި އިޝާން އިބްރާހިމަށް ގައުމީ ޓީމުން ފުރުސަތު ދީފިއެވެ.\nމި ތިން ކުޅުންތެރިންވަނީ މިއަދު ހެނދުނު އޮތް ގައުމީ ޓީމުގެ ފަރިތަކުރުންތަކުގައި ބައިވެރިވެފައެވެ.\nގައުމީ ފުޓްބޯޅަ ޓީމުގެ އާ ކޯޗު ނެދަލެންޑްސްގެ މާޓިން ކޫޕްމަން ހަވާލުވެ ފުރަތަމަ އެކުލަވާލި ސްކޮޑުން މި ތިން ކުޅުންތެރިންނަށް ފުރުސަތު ދީފައެއް ނުވެއެވެ. އެހެންނަމަވެސް، މީޑިއާގެ ޕްރެޝަރާއި ހެދި މި ތިން ކުޅުންތެރިންނަށް ޓީމުން ފުރުސަތުދީ މިއަދު ހެނދުނު އޮތް ޕްރެކްޓިހުގައި އެ ކުޅުންތެރިންވަނީ ބައިވެރިވެފައެވެ.\nކޫޕްމަންގެ ފުރަތަމަ ސްކޮޑުން މި ތިން ކުޅުންތެރިންނަށް ފުރަތަމަ ފަހަރު ފުރުސަތު ނުދިންނަމަވެސް އެ ސްކޮޑުން މުހައްމަދު އާރިފް- ބަކާއަށްވަނީ ގިނަ ދުވަސްތަކަކަށް ފަހު ފުރަތަމަ ފަހަރަށް ފުރުސަތު ދީފައެވެ. އުމެއިރު، އިޝާން އަދި އީސަ، މިއަދު އޮތް ގައުމީ ޓީމުގެ ފަރިތަކުރުންތަކުގައި ބައިވެރިވިޔަސް، މާދަމާ އޭއެފްސީ ކަޕް ކޮލިފައިންގ މެޗު ކުޅޭތީ ގައުމީ ޓީމުގައި ހިމެނޭ މާޒިޔާގެ އެއްވެސް ކުޅުންތެރިއެއް އަދި ޕްރެކްޓިހުގައި ބައިވެރިއެއް ނުވެއެވެ.\nމި ކުޅުންތެރިން ގައުމި ޓީމާ ގުޅޭނީ އޭއެފްސީ ކަޕް ކޮލިފައިންގައި ބަންގާޅުގެ އަބަހާނީ ލިމިޓެޑާ ދެކޮޅަށް ކުޅޭ މެޗަށް ފަހުއެވެ.\nއެފްއޭއެމުންވަނީ ގައުމީ ޓީމުގެ އެސިސްޓެންޓް ކޯޗުގެ މަގާމަށް އަލީ ސުޒޭން އަދި ގޯލް ކީޕަރު ކޯޗުގެ މަގާމަށް އިމްރާން މުހައްމަދު ހަމަޖައްސާފައެވެ.\nސުޒޭންއާ އިމްރާންއާ އެކު، ގައުމީ ޓީމުން ތައްޔާރުވަމުން އަންނަނީ އަންނަނީ ވޯލްޑް ކަޕް ކޮލިފައިންގައި އަންނަ މަހު 26 ވަނަ ދުވަހު ޗައިނާއާ ދެކޮޅަށް ކުޅޭ މެޗަށާއި 31 ވަނަ ދުވަހު މާލޭގައި ސީރިއާއާ ބައްދަލުކުރާ މެޗަށެވެ.


މީހަކު މަރާލުން ސަބަބަށް ހަދައި ލޮކްޑައުންގައި ބޭރަށް ނުކުތް މީހަކު ހައްޔަރުކޮށްފި – DhiDaily\nމީހަކު މަރާލުން ސަބަބަށް ހަދައި ލޮކްޑައުންގައި ބޭރަށް ނުކުތް މީހަކު ހައްޔަރުކޮށްފި\nފްރާންސްގައި ދެ ވަނަ ލޮކްޑައުންގެ ދުވަސްތައް ގުނަމުންދާއިރު ބޭރަށް ނުކުމެވެނީ ކޮންމެހެން ނުކުންނަން ޖެހޭ ހާލަތެއްގައި އެކަމަށް ބޭނުންވާ ފޯމު ފުރުމަށްފަހު އެވެ. އެހެންކަމުން ބޭރަށް ނުކުންނަ ކޮންމެ މީހަކު ވާންޖެހޭނީ ކޮންމެހެން ބޭނުންވާ ކަމަކަށް ނުކުންނަ މީހަކަށެވެ. އެހެންނަމަވެސް މިފަހަރު ފްރާންސްގައި ހިނގައިގެން މިއުޅެނީ އާދަޔާހިލާފު ކަމެކެވެ. ބޭރަށް ނުކުންނަން ފުރާ ފޯމުގައި ފްރާންސް މީހަކު ސަބަބަކަށް ލިބުނީ ”މީހަކު ކުދިކޮށް ކޮށާލަން“ ކަމަށެވެ.\nމިދިޔަ ހޮނިހިރު ދުވަހުގެ ހެނދުނު އެމީހާ ބޭރަށް ނުކުތީ ހަމަލާދިނުމަށް ބޭނުންކުރާނެ ވަޅިއެއް ހިފައިގެންނެވެ. ހެނދުނުގެ ވަގުތެއްގައި ކާރެއް ފަހަތުގައި ސިއްރުން އެމީހާ ފިލާ ހުރި މަންޒަރު ފުލުހުންނަށް ވަނީ ފެނިފަ އެވެ. އޭގެ ތަފްސީލަށް އެދުމުން އޭނާ ވަނީ އަތުގައި ފޯމު ދައްކައިފަ އެވެ. އެ ފޯމުގައި އޭނާ ބޭރަށް ނުކުންނަ ސަބަބަކަށް ލިޔެފައިއޮތީ މީހަކަށް ހަމަލާދޭން ކަމަށެވެ. އެގޮތަށް ލިޔެފައި އޮތުމުން ފުލުހުން ވަނީ އެއީ ބޭރަށް ނުކުންނަން ޖެހޭ ސަބަބެއް ނޫންކަމަށް ބުނެ އޭނާ ހައްޔަރުކޮށްފަ އެވެ.\nފުލުހުން ބުނީ އެވަގުތު އޭނާގެ އަތުގައި ވަޅިއަކާއި ފޯމު އޮތްކަމަށެވެ. އޭނާ ފުލުހުންގެ ބެލުމުގެ ދަށަށް ގެންދިޔައިރު ހުރީ މަސްތުވެފައިވާ ހާލަތުގައި ކަމަށް ފުލުހުން ބުނެފައިވެ އެވެ.\nހައްޔަރު ކުރުމަށް ފަހު އޭނާ ގެންދިޔައީ ފުލުހުންގެ އިދާރާއަށެވެ. އަދި ދެ މައްސަލައަކާއި ގުޅިގެން އޭނާ ޖޫރިމަނާ ކޮށްފައިވެ އެވެ. އެއީ ލޮކްޑައުން ގަވާއިދާއި ހިލާފުވުމުން 135 ޔޫރޯގެ ޖޫރިމަނާއަކާއި މަސްތުގެ ހާލުގައި ހުރުމުން ކުރި 150 ޔޫރޯގެ ޖޫރިމަނާއެކެވެ. ޖޫރިމަނާ ކުރުމަށް ފަހު އޭނާ ދޫކޮށްލި ނަމަވެސް އަތުން ފެނުނު ވަޅިއާ ގުޅިގެން އިތުރު ތަހުގީގެއް ހިންގަން ފުލުހުން މިހާރު ވަނީ ނިންމައިފަ އެވެ.\nމި އަހަރުވެސް އޮސްޓްރޭލިއާގެ ބޯޑަރު ހުޅުވާނެކަމުގެ ޔަގީންކަމެއްނެތް\nއިސްރާއީލުގެ ޖަލުތަކުގައި ތިބި ގައިދީންނަށް ވެކްސިން ދޭން ފަށަނީ\nކޯވިޑް 19 އަށް ފައްސިވި ގިނަ ޑޮކްޓަރުން އެއް ދުވަސް ތެރޭ މަރުވެއްޖެ\nރަޝިއާގެ އިދިކޮޅު ލީޑަރު އެލެކްސޭ ނަވަލްނީ ހައްޔަރުކޮށްފި


މޮނާކޯގެ މައްޗަށް ހޯދި ބޮޑު މޮޅާއެކު ޕީއެސްޖީއިން ފްރާންސް ލީގު ކާމިޔާބުކޮށްފި\nފްރާންސް ލީގުގައި އެންމެ ފަހުގެ ޗެމްޕިއަން މޮނާކޯގެ މައްޗަށް 1-7 ގެ ނަތީޖާއިން ހޯދި ބޮޑު މޮޅާއެކު ޕީއެސްޖީއިން ފްރާންސް ލީގު ކާމިޔާބުކޮށްފިއެވެ.\nފްރާންސް ލީގުގައި ބާކީ ނުކުޅެ ފަސް މެޗު އޮއްވައި ޕީއެސްޖީއިން ލީގު ޗެމްޕިއަންކަން ކަށަވަރުކޮށްފައިވަނީ، ދެން ކުޅޭ މެޗުތަކުން ކޮންމެ ނަތީޖާއެއް ނުކުތް ނަމަވެސް އެއްވެސް ޓީމަކަށް ޕީއެސްޖީއާ އަރައި ހަމަނުކުރެވޭނެތީއެވެ. ރޭގެ ބޮޑު މޮޅާއެކު ޕީއެސްޖީ ލީގުގެ އެއްވަނައިގައި އޮތީ ކުޅުނު 33 މެޗުން 87 ޕޮއިންޓް ލިބިގެންނެވެ. ދެވަނައިގައި މޮނާކޯ އޮތީ ކުޅުނު 33 މެޗުން 70 ޕޮއިންޓް ލިބިގެންނެވެ.\nޕީއެސްޖީގެ ދަނޑުގައި ކުޅުނު މި މެޗުގައި ޕީއެސްޖީގެ ޖިއޮވާނީ ލޮސެލްސޯއާއި އެންހަލް ޑިމާރިއާ ދެ ލަނޑު ކާމިޔާބުކޮށްފައިވާއިރު، އެޑިންސަން ކަވާނީއާއި ޖޫލިއަން ޑްރެކްސްލާ ވަނީ ލަނޑެއް ކާމިޔާބުކޮށްފައެވެ. ޕީއެސްޖީއިން މި މެޗުގައި ކާމިޔާބުކުރި ލަނޑުތަކުގެ ތެރޭގައި، މޮނާކޯގެ ކެޕްޓަން ރަޑަމެލް ފަލްކާއޯގެ އަތުން ބައިކޮޅަށް ވަން ލަނޑެއް ވެސް ހިމެނެއެވެ. މޮނާކޯގެ ހަމައެކަނި ލަނޑު ކާމިޔާބުކޮށްދިނީ ރޮނީ ލޮޕޭޒެވެ.\nމިދިޔަ ހޫނު މޫސުމުގެ ޓްރާންސްފާ ބާޒާރުގައި ބޮޑެތި ޚަރަދުތަކެއް ކުރުމަށްފަހު ސީޒަނަށް ނުކުތް ޕީއެސްޖީއިން ވަނީ މި ސީޒަންގައި ފްރާންސް ލީގުގެ އިތުރުން ފްރާންސް ކަޕް ވެސް އުފުލާލައިފައެވެ.\nމި ސީޒަންގައި ޕީއެސްޖީއިން ދެ ތަށި ކާމިޔާބުކުރި ނަމަވެސް، ޗެމްޕިއަންސް ލީގުގައި ޕީއެސްޖީއިން މި ސީޒަންގައި ވެސް ނެރުނީ އެދެވޭ ނަތީޖާއެއް ނޫނެވެ. ޗެމްޕިއަންސް ލީގު ކާމިޔާބުކުރުމަށް އަމާޒަކޮށްގެން ނުކުތް ޕީއެސްޖީއިން އެ މުބާރާތުން ކެޓީ މުބާރާތުގެ ދެވަނަ ބުރުގައި ފަހުގެ ޗެމްޕިއަން ރިއާލް މެޑްރިޑްގެ އަތުން ބަލިވެގެންނެވެ. ޕީއެސްޖީގެ ތާރީޚުގައި އަދި ޗެމްޕިއަންސް ލީގުގެ ކުއާޓާ ފައިނަލަށްވުރެ ދުރަށް ދަތުރުކުރެވިފައެއް ނެތެވެ.\nމިދިޔަ ހޫނު މޫސުމުގެ ބާޒާރުގައި ޕީއެސްޖީއިން އެންމެ އަގުބޮޑުކޮށް ގެނައި ބްރެޒިލްގެ ތަރި ނޭމާއަށް ވަނީ ފަހުން ފައިގެ ކުޑަހުޅަށް ލިބުނު އަނިޔާއަކާ ގުޅިގެން ސީޒަންގެ ފަހުކޮޅުގައި ކުޅުނު ހުރިހާ މެޗެއް ގެއްލިފައެވެ. ނޭމާގެ ޑޮކްޓަރު ބުނި ގޮތުގައި، މި އަންނަ ޖޫން މަހުގައި ފަށާ ވޯލްޑްކަޕް މުބާރާތަށް ނޭމާ ފިޓްވާނެކަމަށެވެ.


Idhikolhu Party Thakun Amaazu Hifaafai Vany Mi Verikan Badhalu Kuran - Shifaz - Vaguthu\nއިދިކޮޅު ޕާޓީތަކުން އަމާޒު ހިފާފައިވަނީ މި ވެރިކަން ބަދަލު ކުރަން - ޝިފާޒު\nރައީސް ޔާމީންގެ ވެރިކަން ބަދަލު ކުރުމަށް ޕާޓީތަކުގެ ތެރޭގައި ކުރަންޖެހޭ މަސައްކަތްތައް ކުރާނެ ކަމަށް އެމްޑީޕީގެ ނާއިބު ރައީސް މުހައްމަދު ޝިފާޒު ވިދާޅުވެއްޖެއެވެ.\nރޭ ރާއްޖެޓީވީގެ "ފަލަސުރުހީ" ޕްރޮގްރާމްގައި ވާހަކަދައްކަވަމުން ޝިފާޒު ވިދާޅުވީ ރާއްޖޭގެ ރައްޔިތުންނާއި، ސިޔާސީ ގިނަ ޕާޓީތަކުން ބޭނުން ވަނީ ރައީސް ޔާމިން ވެރިކަމުން ދުރުކޮށް ހުދުމުހުތާރު ވެރިކަމަކުން މިގައުމު ސަލާމަތް ކުރުމަށް ކަމަށެވެ.\n" މިވެރިކަން ބަދަލު ކުރުމަށް ޕާޓީތަކުގެ ތެރޭގައި ކުރަން ޖެހޭ މަޝްވަރާތައްކޮށް، ނިންމަން ޖެހޭ ނިންމުންތައް ނިންމާނެ " ޝިފާޒު ވިދާޅުވިއެވެ.\nޝިފާޒު މިހެން ވިދާޅުވި ނަމަވެސް އިދިކޮޅު ފަރާތްތަކުން ވަނީ ވެރިކަން ބަދަލުކުރުމަށް ތަފާތު ގިނަ މުހުލަތުތަކެއް ދީފައެވެ. ނަމަވެސް އެއިން އެއްވެސް ތާރިހެއްގައި ވެރިކަން ބަދަލުވެފައެއް ނުވެއެވެ.\nކުރިއަށް އޮތް އެމްޑީޕީގެ ކޮންގްރެސް އަށް އިޝާރަތް ކުރައްވާ ޝިފާޒު ވިދާޅުވީ އެމްޑީޕީގެ ކޮންގްރެސް ބޭއްވުމަށް ތައްޔާރުވަމުން އަންނައިރު މިހާރު މުޅި އއ. އަތޮޅަށް ބޮޑު އީދެއް އައިސްފައިވާ ކަމަށާއި، އަތޮޅުގެ ރައްޔިތުން ވެސް އަންނަނީ ވަރަށް ފުރިހަމައަށް މިކޮންގްރެސް އަށް ތައްޔާރުވަމުން ކަމަށެވެ.\n"ސިޔާސީ ޕާޓީއެއްގައި ހަރަކާތްވާންޖެހޭ ގޮތަށް ނުވަތަ ހަރަކާތްތެރިވުމަށް އެޕާޓީގެ މުސްތަގުބަލަށް ބިނާކުރުމަށް ގެންނަން ޖެހޭ ބަދަލެއް އޮތިއްޔާމުން މިވަގުތު ގެންނާނެ،" ޝިފާޒު ވިދާޅުވިއެވެ.\nޕީޕީއެމް އަކީ ފޭރިގަނެފައިވާ ޕާޓީއެއް ކަމަށް ވިދާޅުވެ ޝިފާޒު ވިދާޅުވީ ޕީޕީއެމްއިން ކޮންގްރެސްއެއް ބާއްވާނެ ކަމަށް އުންމީދުކުރުމަކީ ވެސް ބޭކާރު ކަމެއް ކަމަށެވެ. އޭނަ ވިދާޅުވީ ހުދުމުހުތާރު ވެރިންނާއި ހުދުމުހުތާރު އުސޫލުތައް ދަމަހައްޓަން ބޭނުންވާ ބޭބޭފުޅުންނަށް ޑިމޮކްރަސީގެ އުސޫލުތައް ކަމަކު ނުދާނެ ކަމަށެވެ.\nޖޫން 22, 2018 14:35\n2013 ވަނައަހަރުގެ ޑިސެމްބަރުންފެށިގެން ތިއެއްނު އަމާޒަކަށްހަދައިގެން ކުރާކަމަކީ؟ ތިވާހަކަތައް އަޑުއަހާއަހާ ފޫހިވެއްޖެ! އާ ވާހަކެއް ދައްކާބަލަ!\nޖޫން 22, 2018 14:41\nކަލޭ ރަނގަޅުވާނީ ވެބްކެމް ކުރިމަތީގައި ހުރިއްޔާ.\nޖޫން 22, 2018 14:43\nޝިފާޒު ބަފާ ހިންގި ޖަރީމާ އަކުން ބާރަށު ސްކޫލުގެ ވަޒީފާއިން ވަކިކުރީމަ އެރުޅިގަނޑު މި ބާލަނީ\nޖޫން 22, 2018 14:50\nރައްޔިތުން އަމާޒުހިފާފަ ހުރީ ރައީސް ޔާމީން 2018އިގަ 2ވަނަ ދައުރަކަށް އިންތިހާބުކުރަން. އަދި އިދިކޮޅު ޕާޓީތަކުގެ ތެރޭގައި ތިބި ކުނިބުނި ސާފުކޮށް ރަނގަޅު ހަމަޖެހޭ އިސްލާމީ އަދަބިއްޔާތާއި އުސޫލުތަކުގެ މަތީގައި ހިނގާ ބަހާއި އަމަލުން އިޙްލާސްތެރިކަމާއި ތެދުވެރިކަމާއި ޙިދުމަތްތެރިކަމާއި އުފެއްދުންތެރިކަން ދައްކާ ޕާޓީތަކަކަށް ތިޔަ ޕާޓީތަށް ބަދަލުކުރަން...އެކަން ކުރާނީ ރއްޔިތުން، ރައްޔިތުން މިހާރު ފިލާވަޅު ނަގައިފި..ތިޔަބައިމީހުން އަނބުރާ ގޭސްތަށް ވަރަށް ރަނގަޅަށް ދަސްކޮއްފި...ދެން އިތުރަށް ގައުމު ހަލަބޮލިކުރާކަށް ގެއްލުންދޭކަށް ގައްދާރުވާކަށް ފުރުސަތެއް ނުދޭނެ!\nޖޫން 22, 2018 15:02\nއިދިކޮޅު ޕާޓީތަކަށް ގޮވާލަބަލަ ވެރިކަން ބަދަލުކުރުމަށް ހޭބޯނާރާ ވެބްކެމް ބޭނުންކުރުމަށް ލޮލް!\nޖޫން 22, 2018 15:25\nގާސިމްގެ އަނބިކަނބަލުން އައިޝާ ޖޭޕީގެ ކައުންސިލަށް ވާދަކުރައްވަނީ ނަމަ އެއީ މަމެން އުފާ ކުރާ ކަމެކޭ ޒަކާތް ފެށެން ޖެހޭނީ ގޭތެރެއިންނޭ ސޯ ގާސިމްގެ ހަނގު އަނބިން ޖޭޕީގެ ކައުންސިލް ގައި ބައިވެރި ވުމަކީ އެއީ ހަމަ ރަނގަޅު ކަމެކޭ. މަމެން އުއްމީދު ކުރަމޭ ގާސިމްގެ ހުރިހާ ކުދިން ވެސް ބައްޕަގެ ދުނިޔޭގައި ޖޭޕީގެ ކައުންސިލުގެ މަގާމް ތައް އަދާ ކުރާނޭ ކަމަށް މިއަދު އަދި ގާސިމް އަށް ހުކުމެއް އައިސް ރާއްޖޭން ބޭރުގައި ހުރި ނަމަވެސް މަމެން ރާވާފައިވާ ޕޮލިޓިކަލް ގޭމް ކާމިޔާބު ވާއިރު ރާއްޖޭގައި އިދިކޮޅު ޕާރޓީ އަކަށް އޮންނާނީ ޖޭޕީ އެކަންނޭ އެމްޑީޕީ އޮންނާނީ އުވާލާފައޭ ކެނެރީގެ ނަޝީދު ނުފެންނާނެއޭ ރާއްޖޭގެ ސިޔާސީ މައިދާނުން އޭނާ ހުންނާނީ ލަންކާގައޭ ދެން އޭނާގެ އުމުރު ހުސްވަން ދެން ގާސިމްގެ މުޅި ފެމިލީގެ ބާރު ޖޭޕީ ތެރެއަށް ގަދަ ކުރަންވީ ޕްލީޒް ޑޯންޓް ގިވް އިޓް އަޕް ޕްލީޒް ޑޯން ލެޓް ސަމްބަޑީ އެލްސް ޓު ރިޕްލޭސް ޔޫ...\nޖޫން 22, 2018 15:35\nއެންމެ އަގުހެޔޮކޮއް ފިލްމު(ވެބްކެމްފިލްމު) ކުއްޔައް ދޫކުރުން އެމްޑީޕީ ހަރުގެއިން


9 Mahu Ge Dharifulhu Genbigen Maruvee Maama Ge Athugai Ohvaa - Vaguthu\nނުވަ މަހުގެ ދަރިފުޅު ގެނބިގެން މަރުވީ މާމަގެ އަތުގައި އޮއްވާ\nނުވަ މަހުގެ ކުއްޖާގެ މަންމަ – ވަގުތު އިމޭޖްސް: އަމީން ފަހްމީ\n(ލ.ކަލައިދޫ) ލޯބިވާ ދަރިފުޅަށް އެއިރު އެންމެ އަހަރެއްވެސް ނުވެއެވެ. މާމަގެ އުރުގައި އިންދާ، މާމައާއެކު ބިންމައްޗަށް ވެއްޓުނު ކުއްޖާ މާމަގެ އަތުން ދޫވެގެން ދިޔަތަނެއްވެސް ނޭނގުނެވެ. އެ ދުވަހުވެސް، އަދި އޭގެ އަނެއް ދުވަހުވެސް ހޯދިއެވެ. ދަރިފުޅުގެ ހިލަމެއް ނުވިއެވެ. ފެނުނީ ތިންވަނައަށް ވީ ދުވަހުއެވެ. ފެނުނުއިރު އޮތީ ލޮނުބޮވިފައި އޮތް ދަރިފުޅުގެ ފުރާނަ ނެތް މަސްގަނޑެވެ.\nމިއީ ސުނާމީ ކާރިސާގައި މިރަށު މަރިޔަމް މުހައްމަދުގެ ދަރިފުޅު އޭނާއަށް ގެއްލި ދިޔަ ދުވަހުގެ ވާހަކައެވެ.\nމަރިޔަމް ބުނިގޮތުގައި، ސުނާމީ އެރިވަގުތު އޭނާ ހުރީ އޭނާގެ ތިއްތިބޭގެ ގޭގައެވެ. އެއީ އަތިރިއާއި ކައިރީގައި ހުންނަ ގެއެކެވެ. އެގޭގައި ހުއްޓާ މީހަކު އައިސް މަރިޔަމް ކައިރީގައި ބުނީ، ރާޅެއް އަރައިގެން އުޅޭ ވާހަކައެވެ. އެހެން ބުނިތަނާހެން މަރިޔަމް އަށް، "ދަރިފުޅާ" އޭ ކިޔާފައި ދުއްވައިގަނެވުނެވެ.\n"ދުވެފައި ވަކި ހިސާބަކަށް ދިޔަތަނާ ރާޅު ފެނުމުން، އަނބުރާލާފައި އެތާ ހުރި ގެއެއްގެ ދޮރާދިމާލަށް ދިޔައީ. އިރުކޮޅަކުން އެތާ ހުއްޓާ ރާޅު އައިސް އަހަރެން ވައްޓާލީ. ދެން ތެދުވެގެން އައިސް އެތާ ހުރި އުނދޯލި ގެއެއްގެ އެނދެއްގެ މައްޗަށް އަރާ ހުރީ. އަރާ ހުއްޓާ ލޮނުގަނޑު ތިރިވުމުން ދިޔައީ ގެއާ ދިމާލަށް"، ސުނާމީގެ ވާހަކަ އަޑުއިވުމާއެކު، މަރިޔަމް ތެޅިގަނެފައި އުޅުނު ހާލު ކިޔާދެމުން ބުންޏެވެ.\nމަރިޔަމް ގެއަށް އައިއިރު، މަންމަ އުޅެނީ ދަރިފުޅު ގެއްލިގެން ނުފެނިގެންނެވެ.\n"މަންމަ އަތުގައި އޮއްވާ މަންމަ ވެއްޓިގެން އޮޔާ ދަރިފުޅު ދިޔައީ. މަންމަ ބުނީ ދަރިފުޅު އަތުގައި އޮވެފައި ވެއްޓިފައި ތެދުވިގަޑީވެސް އަތުގައި އޮތްކަމަށޯ ހީކުރީ. ދެން ތެދުވަފައި ފަހުން ބަލާލިއިރު އަތުގައި ނެތީމައޭ އެނގުނީ އަތުގައި ނެތްކަން." މަރިޔަމް ކިޔާދިނެވެ.\nދަރިފުޅު ގެއްލުނުތާ ތިން ދުވަސް ފަހުން ފެނުނީ ގެއެއްގެ ދަށުގައި ހުރި ގަސްތަކާއިއެކު ހުރި ކުނިތަކެއްގެ ތެރެއިންނެވެ. ދަރިފުޅުގެ ހޯދުމުގެ މަސައްކަތް ވަރަށް ބޮޑަށް ކުރިއެވެ.\n"އެ ކުއްޖާ ފެނުނީ، އެ ކުއްޖާ ފެނުނު ގޭދޮށުގައި ތިބި ބަޔަކަށް. އެ މީހުން ހީކުރީ އަސްލު އެއީ ކުޅޭ ކުޅޭ ބުދެއްގެ އަތެއްކަމަށް. ހީކޮށް ބަލާލިއިރުގައި ފެނުނީ އަހަރެންގެ ދަރިފުޅުގެ އަތް. އެ ކުއްޖާ ފެނުނުއިރު އޮތީ ގެއާ ހީނުކުރާހާވަރުވެސް ދުރުގައި.". މަރިޔަމް ކިޔާދިނެވެ.\nމަރިޔަމްގެ އެ ދަރިފުޅު މަރިޔަމްއަކަށް ނުދައްކައެވެ. އެއީ ދަރިފުޅު ގެއްލުމުގެ ހިތާމާގައި މަރިޔަމް އުޅެމުން ދިޔައީ ވަރަށް ހާލުގައިކަމަށްވުމުންނެވެ.\nމަރިޔަމްއަށް އިނގޭހާވެސް އެއްޗަކީ ދަރިފުޅު ތިން ދުވަސްފަހުން ފެނުނުއިރު، ވަރަށް ބޮޑަށް ލޮނުބޮވިފައި އޮތް ކަމެވެ. އަދި ދަރިފުޅު އޮތީ ފޯވެގެން ގޮސް ބޮޑުވެސް ވެފައެވެ.\n"އެވަރުގެ ތުއްތު ކުދިން މަރުވުމުން ލާ ކަހަލަ ކެޔޮ ނިރުފަތަކަށްވެސް ނުލެވުނު. އަނެއްހެން ގޮތަކަށް ސަންދޯކެއް ހަދާފައި ލީ". މަރިޔަމް ކިޔާދިނެވެ.\nމަރިޔަމްއަށް އެދުވަހު ވީގޮތް ރަނގަޅަށް ކިޔާދޭންވެސް ނޭނގެއެވެ. ގަނެފައި ހުރި ބިރެއްގެ ސަބަބުން އެރި ރާޅުގެ ބޮޑުމިންވެސް ކިޔާދޭން ނޭނގެއެވެ. މަރިޔަމް ބުނިގޮތުގައި، ނުކުޅެދުންތެރި ކުދިންތަކެއްގެ މަންމައެއް ސަލާމަތްވުމަށް ބޮޑު ވެލިފުންޏެއްގެ މައްޗަށް އެރި ހަނދާން އަދިވެސް އެބަހުރި ކަމަށެވެ.\nމިހާރު ދުނިޔޭގައި މަރިޔަމްގެ ފަސް ކުދިން އެބަތިއްބެވެ. އެންމެ ކުޑަ ކުއްޖާއަށް މިހާރު ހަތަރު އަހަރެވެ.\nޑިސެމްބަރު 6, 2017 - 10:49\nމިކަމެއްހިނގިތާ އެތައް އަހަރެއްވެ ހަނދާން ނެތުނުފަހުން ވަގުތުމީހުން މިކުރަނީ ވަރަށް ދެރަކަމެއް\nޑިސެމްބަރު 6, 2017 - 10:07\nތިޔަފުޓޯގައިން އަހަރާ ސުރުޙީގައިން އަހަރާ އަޅެފަހެ ދިމާވޭއެބަތަ؟އެއްފަހަރު ނުވަ މަސް އަނެއްފަހަރު ނުވަ އަހަރު... ތިސާފުވާހެން ލިޔެބަލަ ކަލޯ ރިއާނޫ.....


ފައިނު ކައުންސިލްގެ3ވަނަ ދަޢުރުގެ ކައުންސިލަރުން މަޤާމްގެ ހުވާ ކުރައްވައިފި - R. Fainu Council\nފައިނު ކައުންސިލްގެ3ވަނަ ދަޢުރުގެ ކައުންސިލަރުން މަޤާމްގެ ހުވާ ކުރައްވައިފި\nފައިނު ކައުންސިލް އިދާރާ 4:12 AM ޚަބަރު\nރ. ފައިނު ކައުންސިލްގެ3ވަނަ ދަޢުރަށް އިންތިޚާބުވެފައިވާ ކައުންސިލަރުން އެބޭފުޅުންގެ މަޤާމްގެ ހުވާ މިއަދު ކުރައްވައިފިއެވެ.\nކައުންސިލަރުން މަޤާމްގެ ހުވާކުރުމާއި އިޤްރާރުގައި ސޮއިކުރުމަށް މިއަދު މެންދުރުފަހު 2:00 ގައި ފައިނު ސްކޫލްގައި ބޭއްވުނު ދަރުބާރުގައި ފައިނު ކައުންސިލްގެ3ވަނަ ދައުރަށް އިންތިޚާބުވެފައިވާ ކައުންސިލަރުންނަށް މަޤާމްގެ ހުވާ ލައިދެއްވީ ރ. ފައިނު މެޖިސްޓްރޭޓް ކޯޓް ހިންގެވުމާއި ޙަވާލުވެހުންނެވި ރ. ކިނޮޅަހު މެޖިސްޓްރޭޓް ކޯޓްގެ އިސްމެޖިސްޓްރޭޓް އަލްޢުސްތާޛް އިބްރާހީމް ޒާޙިރެވެ.\nހުވާކުރެއްވުމުގެ ދަރުބާރު ކީރިތި ޤުރުއާނުގެ ބަރަކާތުން ފައްޓަވައިދެއްވީ އަލްޙާފިޒު މުޙައްމަދު ޝިނާންއެވެ. އެއަށްފަހު އޮތީ ދަރުބާރު ތަޢާރަފް ކުރުމެވެ. ދަރުބާރު ތަޢާރަފް ކޮށްދެއްވީ ފައިނު ކައުންސިލް އިދާރާގެ ޒިންމާދާރުވެރިޔާ އަލްފާޟިލް އިބްރާހީމް ޙުސައިންއެވެ. އެއަށްފަހު ދެން އޮތީ، ކައުންސިލަރުނަށް ހުވާ ލައިދެއްވުމެވެ. އަދި އެއަށްފަހު ހުވާގެ އިޤްރާރުގައި އެބޭފުޅުން ސޮއި ކުރެއްވިއެވެ.\nގިނަ ޢަދަދެއްގެ ރައްޔިތުން ބައިވެރިވި މިދަރުބާރު ނިމިގެންދިޔައީ ޤައުމީ ސަލާމުންނެވެ.\nމިދަރުބާރަށްފަހު ދެން އޮތީ، ކައުންސިލްގެ ރައީސާއި ނާއިބު ރައީސް އިންތިޚާބު ކުރުމުގެ ޖަލްސާއެވެ. މިއީ ކައުންސިލްގެ3ވަނަ ދަޢުރުގެ ފުރަތަމަ ޖަލްސާއެވެ. މިޖަލްސާ އޮތީ ފައިނު ކައުންސިލް އިދާރާގެ ޖަލްސާކުރާ މާލަމުގައެވެ. އެގޮތުން، ކައުންސިލްގެ3ވަނަ ދަޢުރުގެ ކައުންސިލްގެ ރައީސްގެ މަޤާމަށް އިންތިޚާބުވެވަޑައިގަންނަވާފައިވަނީ ރ. ފައިނު ފަޒާ އަލްފާޟިލް އިބްރާހީމް ނާޞިރެވެ. އަދި ނާއިބު ރައީސްގެ މަޤާމަށް އިންތިޚާބުވެވަޑައިގަންނަވާފައިވަނީ ރ. ފައިނު ވީސަންގެ އަލްފާޟިލް އިބްރާހީމް ޢުމަރު މަނިކެވެ.\nފައިނު ކައުންސިލްގެ3ވަނަ ދަޢުރުގެ ކައުންސިލަރުން މަޤާމްގެ ހުވާ ކުރައްވައިފި Reviewed by ފައިނު ކައުންސިލް އިދާރާ on 4:12 AM Rating: 5


ނޫސްވެރިޔާގެ މަރުގެ އިތުބާރު ހުރި ތަހުގީގެއް ކުރަންޖެހޭ\nދޯހާ (ޑިސެމްބަރު 17) - އިސްތަންބޫލްގައި ހުންނަ ސައުދީ ކޮންސިއުލޭޓުގައި މަރާލި ނޫސްވެރިޔާ ޖަމާލް ޚާޝުގްޖީގެ މަރުގެ އިތުބާރު ހުރި ތަހްގީގެއް ކުރުމަށް އދ.ގެ ސެކްރެޓަރީ ޖެނެރަލް...\nއދ. ގެ ސަލާމަތީ މަޖިލިހުގެ ދާއިމީ މެމްބަރަކަށް ވުމަށް އިންޑިއާ ކުރަމުން އަންނަ މަސައްކަތައް ރާއްޖެއިން ތާއީދު ކުރުމަށް ނިންމާފައިވާ ކަމަށް ރައީސް އިބްރާހިމް މުހައްމަދު ސޯލިހް...\nއދ.ގެ ސަފީރު ކަމަށް ސްޓޭޓް ޑިޕާޓްމަންޓުގެ ތަރުޖަމާން\nވޮޝިންޓަން (ޑިސެމްބަރު 7) - އދ. އަށް އެމެރިކާ އިން ކަނޑައަޅާ ސަފީރުގެ މަގާމަށް ސްޓޭޓް ޑިޕާޓްމަންޓުގެ ތަރުޖަމާން ހީދާ ނައުއާޓުގެ ނަން ރައީސް ޑޮނަލްޑް ޓްރަމްޕް ވަރަށް އަވަހަށް އިއުލާން...\nހަމާސް ކުށްވެރި ކުރުމުގެ އދ.ގެ ވޯޓް ފެއިލްވެއްޖެ\nޔުނައިޓެޑް ނޭޝަންސް (ޑިސެމްބަރު 7) - އިޒްރޭލަށް ރޮކެޓް ހަމަލާ ދޭތީ ފަލަސްތީނުގެ ހަމާސް ޖަމާއަތް ކުށްވެރި ކުރަން އެމެރިކާ އިން ސްޕޮންސާކޮށް އދ.ގެ ޖެނެރަލް އެސެމްބްލީގައި ނަގަން އުޅުނު...\nއެމެރިކާގެ އދ. ސަފީރު އިސްތިއުފާ ދީފި\nނިއު ޔޯކް (އޮކްޓޯބަރު 8) - އދ. އަށް ކަނޑައަޅާފައި ހުންނަ އެމެރިކާގެ ސަފީރު ނިކީ ހޭލީ މިއަދު އިސްތިއުފާ ދެއްވައިފި އެވެ.\nނިއު ޒީލެންޑުގެ ބޮޑު ވަޒީރު ކުޑަ ދަރިފުޅާ އެކު އދ. ގައި\nޗައިނާ އިން އދ.އަށް: މިނިވަން ކަމަށް އިހްތިރާމްކުރޭ\nބެއިޖިން (ސެޕްޓެމްބަރު 12) - ޗައިނާގެ އަމިއްލަ މިނިވަން ކަމަށް އިހްތިރާމް ކުރުމަށް އދ.ގެ އިންސާނީ ހައްގުތަކާ ބެހޭ ކޮމިޝަނަރަށް ބެއިޖިން އިން ގޮވާލައިފި އެވެ.\nކުރީގެ ރިޔާސީ އިންތިހާބުތަކުގައި އިލެކްޝަންސް ކޮމިޝަނަށް އެކި ގޮތްގޮތުން އެހީވި ނަމަވެސް އަންނަ މަހު ބާއްވާ އިންތިހާބުގެ އެއްވެސް ކަމެއްގައި އދ. އިން ބައިވެރިނުވާ ކަމަށް ބުނެފި އެވެ.\nރައީސް އަބްދުﷲ ޔާމީން، އދ. ގެ ސިޔާސީ ދާއިރާއާ ބެހޭ އެސިސްޓެންޓް ސެކްރެޓަރީ ޖެނެރަލް މރ. މިރޮސްލާވް އެންކާއާ މިއަދު ބައްދަލު ކުރައްވައިފި އެވެ.